
PROFESIUNEA DE CREDINŢA A UNUI 
MONOGRAFIST 


Adeseori suntem noi, şi mai ales noi cei tineri, 
foarte de sus, foarte de scurt, acuzaţi a ne impro¬ 
viza în folklorişti şi etnografi în loc de a ră¬ 
mâne la sociologia noastră. Poate că şi d-voastră, 
uitându-vă la pereţii aceştia, etnografi ne veţi fi 
socotind. Totuş noi ştim ceva care ne face să nu 
ne simţim datori nici măcar a da acel răspuns 
teoretic care, cu folos, se poate totuş da. Şi acest 
ceva, am dori să-l ştiţi acuma şi d-voastră. 

Noi ştim anume că am plecat, în prima noas¬ 
tră monografie, ca simpli învăţăcei în ale cărtu- 
răriei şi că am avut în ajutorul nostru metode 
foarte complicate, foarte subtile, grele de con¬ 
troverse filosofice. Dar după cinci ani de con¬ 
tact direct cu realitatea vie a satului românesc 
de pretutindeni, am ajuns a ne întrece pe noi 
înşine şi din simpli aspiranţi la erudiţie, cum 
eram, am ajuns umili îndrăgostiţi ai acestei rea- 
U——-- 

(Cuvinte rostite Ia deschiderea Muzeului celei de a 
5-a campanii de Monografie aociologică, în 1929), 

lităţi. An după an, toată învăţătura noastră a 
tins spre a ne face înţelegători, din ce în ce mai 
buni, ai acestei vieţi, şi an după an am simţit 
cum toată aşezarea noastră sufletească se schim¬ 
bă, cum se naşte în noi simţimântul unei datorii 
pe care o avem de îndeplinit în această societate 
a noastră, atât de adânc rurală şi totuş atât de 
total neînţeleasă în ruralitatea ei. Deacolo, din 
viaţa aceea sătească, am tras noi îndreptările care 
trebuiau să ducă paşii noştri spre idealul ridi¬ 
cării acestei vieţi la locul care i se cuvine. Am 
vrea acuma, ca satul şi toată cultura lui străve¬ 
che, crescută organic, armonios, adânc legată de 
neamul acesta, să nu mai fie ruda săracă pe care, 
cu ruşine, o ţii departe, în încăperile din dos, 
ci dreapta ta rudă frăţească de care nu ţi-e ru¬ 
şine când poartă alte straie decât ale tale. Ve¬ 
dem, departe, ziua în care vom ajuta noi, 
monografiştii, — şi rândurile noastre cresc, de¬ 
vin tot mai dese şi mai dârze — la creerea a- 
celei culturi populare vii, născută din aplecarea 
cărturarului spre cei umili şi ridicarea acestora 
spre ţintele cele mai de sus ale cărturăriei. Am 
ajuns a fi, într’o generaţie din nou bântuită de 
un bonjourism pedant, confuz şi fără bun simţ, 
dornici de a creea dintru început din nevoile pă¬ 
mântului acestuia o cultură a pământului aces¬ 
tuia. Şi nu ne ruşinăm nici măcar atuncea, când 
cei crescuţi la altă şcoală, ne învinuesc — şi mă¬ 
car într’un anume sens, recunoaştem îndreptă¬ 
ţită învinuirea, dacă învinuire poate fi — de a 
ne duce mai departe pe calea Sămănătorismului. < 

Par’că într’adevăr ceva ne spune că numai pe dru¬ 
mul acesta, al cunoaşterii depline a împrejurări¬ 
lor reale dintr’o ţară şi a jertfirii întregii tale 
trude pentru această realitate, stă putinţa unei 
curmări a crizei culturii româneşti. 

Şi ca o dovadă că nu greşim, să-mi fie iertat, 
domnule primar al Drăguşului, să te iau pe dum¬ 
neata. 

Ce a-şi putea să-ţi spun alta, decât ceeace i-am 
spus, cu deplină bună credinţă, şi primarului din 
Fundul Moldovei, atunci când astăvară a luat 
calea atât dţ lungă din Bucovina până în ţara 
Oltului, de dragul nostru? D-voastră, sătenii de 
pretutindeni, ne priviţi la început cu sfială şi tea¬ 
mă: este, dacă nu vina noastră, vina tuturor ace¬ 
lora, care din rândurile noastre nu vi-au venit 
totdeauna cu inima curată. Şi dacă nu ne scoa¬ 
teţi din v domni“ (termen de destulă ocară pen¬ 
tru săteni), din „boieri", din ,,lufturişti", noi nu 
vi-am luat-o în nume de rău, pentrucă ştiam că 
la sfârşit veţi înţelege pentru ce am venit noi 
în mijlocul d-voastră. Ştiam că la plecare multe 
prietenii se vor fi legat între noi, că domniilor 
voastre vă va surâde putinţa unui traiu mai bun 
cu noi, iar nouă ne va rămâne amintirea chinui¬ 
toare a nevoilor d-voastră de tot felul, dorul din 
ce în ce mai viu de a face într’adevăr ceva pen¬ 
tru domniile voastre. Că ne-aţi îndrăgit — şi 
ştim aceasta, ştim prietenii buni pe cari fiecare 
din noi îi avem în umili săteni, cari îţi dau tot 
ce au şi casă şi masă şi hrisoavele cele vechi 
ale neamului lor şi sufletul lor întreg — aceasta 

ne este semn că aveţi într’adevăr nevoie de căr¬ 
turarul care să vă stea alături, în tot timpul, la 
zile bune ca şi la zile rele. 

Cred că acuma s’a înţeles pentru ce noi „mo- 
nografiştii", nu mai voim a fi nici etnografi, nici 
folklorişti, ci sociologi, ba mai mult încă decât 
atâta: oameni renăscuţi sufleteşte pe calea aceasta 
a monografiei sociologice. 

Şi acuma, ca mulţumire pentru dascălul nostru 
— şi îndrăznim a spune, prietenul nostru mai 
mare — să nu-i spunem decât că această mono¬ 
grafie sociologică, am făcut-o alături de dân¬ 
sul şi prin dânsul. Aceasta va putea fi, pentru 
d-voastră, deslegarea tainei care ne-a dus la iz¬ 
bânda de astăzi şi ne va duce la izbânzile de 
mâine, pe care vi le făgăduim. 

O DATORIE A VRANCEI 

Sunt mari greutăţile de toate zilele în care bie¬ 
tul mocan al Vrancei se sbate. Dară nu e bine 
ca omul să cadă rob nevoilor. Am auzit spu¬ 
nând bătrânii, cari ştiu mai multe decât noi, că 
şi Vrancea de pe vremuri, deşi avea nevoi tot 
atât de grele ca şi de azi, ştia totuşi să-şi păs¬ 
treze un suflet deplin, dârz, cu adevărat vrăn- 
cean. 

De ce ni se pare astă-zi atât de greu de câş¬ 
tigat izbânda în cele ale sufletului? Ni-d gândul 
la bucata de pâine şi to^ ce trece pe de-asupra e 
socotit lucru de prisos. Şi poate de aceea va 
veni cândva vremea în care se va spune că 
„Vrancea şi-a păstrat munţii, dar şi-a pierdut su¬ 
fletul", deşi mai cu fală ar fi fost să se spună: 
„au rămas goi şi pe drumuri, dar sufletul nu 
şi Iau lăsat". 

Astăzi cei tineri nu-şi mai amintesc de trecu¬ 
tul falnic al Vrancei. 

Ei uită a fi vrânceni şi dacă vor merge lucru- 
— 

(Revista „Miloovul**, 30 Septembrie 1928). 

rile tot aşa, în curând le va fi ruşine să mai 
spuie că sunt vrânceni. 

Dovada că lucrurile cele sfinte ale sufletului 
vrâncean se pierd? Meargă cineva la Năruja; 
oprească-se la umbra Bisericei; caute printre ve¬ 
chile morminte: va găsi poate locul unde odih¬ 
neşte părintele Şerban Bălan, fără o cruce la 
căpătâiu, fără un semn prin care să se poată 
vedea că acolo odihnesc oase sfinte. 

Părintele Şerban! Mă întreb: câţi vrânceni mai 
ştiu cine este părintele Şerban? Câţi mai ştiu 
că el a fost trup din trupul Vrancei şi suflet 
din sufletul ei? Ei bine, dacă ar merge uitarea 
de sine a vrânceanului celui de azi, până la a 
nu mai şti nici cine este părintele Şerban, în- 
toarcă-se cu smerenie, măcar acum în ceasul cel 
din urmă, la cei bătrâni de acasă şi să le asculte 
vorba înţeleaptă: să afle că părintele Şerban este 
acel care prin priceperea şi destoinicia sa a scă¬ 
pat Vrancea din mâinele hrăpăreţe ale boerului 
Iordache Roset. — Să afle că dacă astăzi munţii 
Vrancei mai sunt ai Vrancei, aceasta se dato- 
reşte numai părintelui Şerban. Atunci când toţi 
pierduseră nădejdea, când alţi trimişi ai Vran¬ 
cei, vechili deplini răspunzători, trădaseră pe fra¬ 
ţii rămaşi acasă, părintele Şerban s’a pus în frun¬ 
tea Vrancei şi ani de-arândul, ani grei de veş¬ 
nic chin, a răbdat samavolniciile boerului, a în¬ 
durat greutăţile drumului ce ducea la Divanul 
din Iaşi, a strâns toată Vrancea la luptă, aşa 
cum se strâng degetele mâinii, în chip de pumn, 
când este vorba de a lovi, a luat sfat cu bătrânii 

12 


SOCIOLBUC 


din toate satele, a pus să se colinde ţara în lung 
şi în lat pentru strângerea hrisoavelor ce tre¬ 
buiau la judecată. 

Şi Vrancea pe vremea aceea, asculta de omul 
pe care îl ştia deplin. împilată din toate părţile 
de către toţi, silită se plătească dijmă boerească 
pentru cUlniţele pe care le avea din bătrâni, si¬ 
lită să muncească în pădure pentru boer, jecmă¬ 
nită de vestitele orânzi boereşti, Vrancea s’a ri¬ 
dicat la glasul părintelui Şerban, aşa cum se ri¬ 
dică un singur om. Scriu izvoadele bătrâne că 
atuncia când a fost să ducă jaloba, în proţap, 
în faţa Domnului, 600 de călări vrânceni, din 
toate satele, au pornit la Iaşi, cu preoţii lor şi 6 
Săptămâni au stat acolo cu părintele Şerban şi 
cu tovarăşii lui cei buni părintele Taftă şi pă¬ 
rintele Târdea. Aşa făceau bătrânii şi tare ne 
este jale când ne gândim că astăzi nu s’ar mai 
putea întâmpla asemenea lucruri, de-ar fi chiar 
să piară Vrancea. 

Apoi, când Divanul a înţeles că de partea 
Vrancei erea dreptatea, e lesne de ghicit bucuria 
pe care au avut-o mocanii şi cât de mulţumitori 
au trebuit ei să fie faţă de acel părinte Şerban 
care îi scăpase de la peire. Câtă răsplată nu i-au 
dat şi câtă cinstei In casa lui, sat după sat, ve¬ 
nea să-i dea la mână zapis pentru ca să se ştie 
că de-apUrure va rămâne Vrancea recunoscătoare 
faţă de el şi de urmaşii lui. 

Scutiri peste scutiri din greutăţile obşteşti, bu- 
curări la toate foloasele Vrancei i-au dat, întărite 
prin jurământ înfricoşat, spre a fi păzite de fi- 

ciori, nepoţi şi strănepoţi de strănepoţi, în veci 
de veci. 

Dar n’a trecut încă bine suta de ani şi mor¬ 
mântul celui care a avut în mână soarta Vran- 
cei întregi, nu mai are cruce la căpătâiu. Părin¬ 
tele Şeiban a murit astfel, a doua oară, mai greu: 
a murit din sufletul şi amintirea oamenilor. E 
. semn că a murit şi sufletul Vranceil 

Dar poate că în vatra în care până mai eri ar¬ 
dea flacără mare, a mai rămas mocnind sub ce- 
nuşe tăciunele aprins de la care poate porni din 
nou vâlvătaia. Poate că sufletul Vrancei, dacă 
ar fi o mână de oameni cu gând bun, să-l prive- 
ghieze, s’ar putea din nou ridica, spre fala nea¬ 
mului. 

Şi să dea Domnul, ca primul semn al deştep¬ 
tării sufletului vrâncean, de-ar fi să ’nceapă, să 
fie punerea unei cruci de pomenire, — nu de că¬ 
tre unul singur, ci de către toţi, prin strângere 
de daruri, de la sat la sat, a toată Vrancea, — în 
cimitirul din Năruja unde părintele Şerban odih¬ 
neşte uitat de acei care se legaseră prin bles¬ 
tem să nu-1 uite niciodată. 

IN AMINTIREA UNUI POPA ŞERBAN, 
DIN VRANCEA. 


O veste din Vrancea, îmi aminteşte de un 
Popă Şerban. Acest popă, în cinstea căruia voi 
•crie deci rândurile acestea, a murit de mult; a- 
cum un veac aproape. Este un popă despre care 
nimeni nu ştie: ai lui, pentrucă aproape l’au 
uitat; cei străini, pentrucă niciodată nu l’au aflat. 
Un popă cum desigur alţi mulţi trebuie să fie, 
un popă cioban şi ostaş, din vremuri bătrâne. 

Cândva, acum trei ani, i-am văzut mormân¬ 
tul fără cruce la dreapta bisericii mici din satul 
Năruja, unde, neam de neamul lui, slujise. Şi, 
prin viu graiu şi literă scrisă, nădăjduiam Vran- 
cei să-şi simtă obrazul şi să puie pe-acel colţ de 
pământ mărturia nădejdii creştineşti. 

Căci Vrancea de azi nu mai este Vrancea „pe 
un picior de plai, pe o gură de raiu*‘, a Mioriţei. 
Nouă ne place, cărturari urbanizaţi, în ceasurile 
noastre de romantism, să tragem nădejdea la un 
colţ de ţară în care să se păstreze izvorul viu 

(Reviata „Azi", 1931). 

al vieţii populare, nerăstălmăcite, în nemijlocita 
apropiere a faptelor, tot aşa de naturale ca şi 
munţii, cerul şi firele de iarbă. 

Şi atunci când mergem acolo să căutăm liniş¬ 
tea pierdută în sbuciumul oraşelor, ne supără 
sgura mitocănismului copleşitor, ne jigneşte şi 
ne turbură străduinţa celor de acolo spre primele 
trepte ale unei culturi, peste care noi de mult am 
trecut, cu oboseală, şi care pentru ei rămâne încă 
un ideal proaspăt. 

In Vrancea, călătorul, după 1 ce pleacă din 
Odobeşti, ultim popas al vieţii urbane, după ce 
trece dincolo de linia de podgorii, are, cu pu¬ 
ţină imaginaţie, drum lung deschis într’o ţară 
românească de acum un veac. E o cale înapoi, 
pe linia întoarsă a vremurilor, recâştigate din 
urmă cu fiecare pas al tău. 

Nu pot uita drumurile mele vrâncene. Pe Mil- 
cov în sus, pe la cetatea Crăciuna redeşteptă- 
toare de cronici, pe la Mănăstirea Mierei, cti¬ 
torie cantemirească, cu cruce de biserică lucind 
acolo unde e mai frumos decât oriunde, cu po¬ 
pas la Poeniţă, cu drum pe „calea cailor*', până 
când Valea Zăbala să se arate dintr’odată scli¬ 
pitoare, în mii şuviţe de beteală, resfirate pe 
prundişul alb al pietrelor în soare. Acolo, în 
vârful dealului, poţi sta ceasuri întregi să pri¬ 
veşti. Munte cu munte, vale cu vale, pârâu cu 
pârâu, fiecare colţ îşi are povestea sa, pe care 
ai cetit-o cu trudă în litere vechi. 

Vă rog pe d-voastră, cetitori poate neatenţi, 
să credeţi că nu-i pare rău aceluia care a putut, 

din vârful dealului numit „Cişmeaua lui Şer- 
ban“, a chiar popii dela care pornirăm, să ghi¬ 
cească Vrancea întreagă, lung sat resfirat pe ape: 
Năruja jos, cu biserica, Valea Sării, de unde as¬ 
tăzi încă scot Vrâncenii sare, scutiţi de mono¬ 
polul statului şi mai departe, cu gândul, pe văi 
în sus, spre alte sate: Prahuda, Palten, Nerej, 
Spineşti, Herăstrău şi mai câte, cu nume ciu¬ 
date, până dincolo de sate, la munţii cei mari 
pe care Vrâncenii i-au avut pe vremuri ai lor, 
în devălmăşie a toată Vrancea şi pe care acum 
îi au sat de sat, fiecare om, fie bătrân, fie tânăr, 
fie bogat, fie sărac, deopotrivă, ca în vremuri 
patriarhale. Păduri mari şi nepătrunse, cu co¬ 
paci de veacuri, cu goluri de munte în care stâ- 
nile stau laolaltă pe mari grupe săteşti, o imensă 
. bogăţie, o insulă ciudată de proprietate ţără¬ 
nească, aproape cât un judeţ întreg, rămasă — 
.prin ce împrejurare, Doamne? — în ţara aceasta 
rumânească, în care veacuri întregi au trudit 
robii pământului. 

Prin ce împrejurări? Apoi iată: şi Vrancea îşi 
văzuse odată pământurile sale copleşite de sila 
boerească. Târziu la 1801, un Ipsilante Constan¬ 
tin dăruise acest pământ al nimănui, căci vrân¬ 
cenii ereau nimeni, unui boier Rosetti-Rozno- 
vanu. Certe-se astăzi încă, cine o vrea, pe texte 
scrise cuprinzătoare de controverse juridice. Dar 
ochii să-i avem aţintiţi spre acela care, bărbat 
în deplinul înţeles al cuvântului, a strâns tot 
norodul în jurul lui şi cu jertfa adevărată' a 
vieţii lui, l-a dus la izbândă: spre popa Şerban. 

Fiecare om, fiecare loc unde a fost viaţă de 
om, are o poveste. Dar povestea Popii Şerban 
şi a Vrancei lui, e mai frumoasă decât altele, pen- 
trucă este povestea unui om care a ştiut să îm¬ 
pace trebuinţele nelămurite ale mulţimii, din care 
se socotea a face parte, cu pornirile vieţii lui 
însăşi. 

Au răbdat vrâncenii, vreo câţiva ani, sila boe- 
rească, pornind pe calea domoală la început, a 
clăcăşirei, plătind dijmă din ce în ce mai mare 
pe pământurile lor, sub privegherea ficiorilor 
boereşti şi a orândarilor, care se alegeau din ce 
în ce mai deşi din rondurile vrâncenilor. Dacă ar 
fi rămas lucrurile aşa, astăzi în Vrancea ar fi 
fost la fel ca în oricare alte sate din alte ţinuturi 
ale ţării. 

Dar în Vrancea trăia Popa Şerban, ficiorul 
unui alt popă, la rândul lui ficior de popă, şi 
mai în sus, până la cele mai străbune din nea¬ 
murile Vrancei. Şi Popa Şerban a găsit cu cale 
să nu se lase călcat în picioare, el, cu toţi ai lui 
şi toate satele care se plecaseră, speriate de tea¬ 
ma boerului, s’au strâns din nou în vechea lor 
obşte a toată Vrancea, gata de luptă, Popa Şer¬ 
ban mergând din sat în sat, adunând dovezi, 
strângând bani, prin cisla grea a sărmanilor, câş¬ 
tigând prietenii la boierii Divanului, căpătă în¬ 
credinţare, după un sfat între toate satele Vran¬ 
cei, să le stea, vechil răspunzător, până se vi 
isprăvi tot lucrul judecăţii. 

Şi o judecată pe acea vreme nu era lucru de 
glumă. înseamnă Popa Şerban, mai târziu, mer- 

«ui ci. Mai întâiu 800 de oameni în trei săptă¬ 
mâni, stau la Focşani înaintea Domnului Moruz 
Voevod, iar în judecată. Apoi, când a venit Mâ¬ 
na Domnul Scarlat Kalimah Voevod până în 
târgul Bârladului, s’au ridicat iarăşi vrâncenii, 

100 de oameni. Şi cu îndelungă răbdare, aşa cum 
astăzi mai obişnuesc încă să se judece ţăranii, 
«tând cu săptămânile la uşa judecătorilor, „25 
de săptămâni au şezut în giudecată 80 de oa¬ 
meni, cu caii lor şi 9 preoţi, tot cu caii lor şi 
cu jalobele“ şi tot aşa mereu, rânduri, rânduri 
de vechili, supt privegherea Părintelui Şerban, 
mergeau înaintea Domnului pentru dreptatea 
lor, dreptate pe care şi-o cereau în chip semeţ: 
„mai arată dumnealui Vistiernicul Iordache Ru- 
set, spre ajutorul dumisale, că din letopiseţ nu 
s’ar fi aflând vre un Domn să dăruiască un ocol 
întreg Vrancei ţăranilor din Vrance. Că adică 
n’ar fi fost de cuviinţă a se face un dar atâta de 
mare la numărul celor mulţi; cât mai cu cu¬ 
viinţă ar fi fost a se face dar, numai la unul; pre¬ 
cum dumnealui s’au sălit să-l câştige". Insă arată 
Părintele Şerban „că Domnul stăpânitoriu, au 
dăruit, sau au întărit acelor ce au avut din în 
vechimi, a lor moşii, după curgerea cuviinţii şi 
a trebuinţii pe acele vremi" şi adaugă hotărît şi 
aspru „de la carile vremi cei din urmă fericiţi 
Domni nu s’au pomenit a sminti acest fel de 
hrisoave, făr de cât în vremea noastră, a tică¬ 
loşilor". 

Vremi în adevăr ticăloase, în care Popa Şer¬ 
ban trebuia să-şi păzească viaţa în fiecare clipă. 

căci pentru câştigarea moşiei, cel mai bun mij¬ 
loc ce se găsise era moartea lui. 

Spune legenda, pe care o mai ştiu unii bă¬ 
trâni de astăzi, că Părintele Şerban făcea într’o 
Duminică slujbă în biserică, şi iată numai că îi 
vine veste că se apropie o ceată de arnăuţi să-l 
prindă. Popa Şerban îşi duce slujba până la ca¬ 
păt, fără grabă, cum se cuvine. Amăuţii au în¬ 
conjurat însă biserica. Atunci Popa Şerban pune 
sabia goală pe trup, îmbracă haine femeeşti şi 
scapă prin mulţime nevăzut. Se ascunde în dea¬ 
lul, care până astăzi poartă numele de „Dealul 
Primejdiei", într’o văgăună. Acolo stă săptămâni 
întregi, până când arnăuţii, care îl căutau ne¬ 
buni, prin tot locul, află de veste şi merg gră¬ 
madă la ascunzişul Părintelui Şerban. 

Şi acum, vă rog ascultaţi sfârşitul povestei: 
Popa Şerban, nemai având încotro, scoate sabia 
şi începe a tăia în ceata arnâuţilor, risipindu-i. 
Şi abia atunci băgă el de seamă că de geaba îm¬ 
brăcase haine femeeşti. De aci înainte, cu sa¬ 
bia în mână, a smuls Părintele Şerban drepta¬ 
tea Vrancei lui. 

Şi când, după isgonirea boerului, după arde¬ 
rea tuturor cârciumelor boereşti, în sunetul „horii 
orânzilor", cu mare alaiu de lăutari, sau bucu¬ 
rat vrâncenii de întoarcerea vremilor, cu drep¬ 
tate pentru ei, s’au gândit cu toţii la Părintele 
Şerban, dela care „pornise rădăcina scăpării a 
toată Vrancea" şi s’au legat cu jurământ să-i 
păstreze amintirea atât a lui cât şi a urmaşilor 
feciori, ce va avea Sfinţia Sa, nici odinioară, în 


20 


S0CI0LBUC 


i I um şi Sfinţia Sa s’au silit şi au chel¬ 
tui! mulţi bani pentru noi, şi ostenele cât nu 
Ir putem plâti niciodată". Şi i-au dat şi scutiri 
i jpiiAn, „să nu plătească nici un ban pe mo¬ 
lie e va avea în toată Vrancea". 

In prefacerea celor omeneşti este aşa de iute, 
liuAt nici n’a trecut jumătate de veac dela moar¬ 
tea Părintelui Şerban şi Vrancea încăpuse din 
nou pe mâna altora. Numai era de data aceasta 
vre-un boer oareşicare, numai era primejdia tru¬ 
pească pentru fiecare în parte, ci numai cuceri¬ 
rea perfidă a vremurilor noastre, pe calea oco¬ 
lită a societăţilor anonime forestiere. Este o po¬ 
veste lungă, al cărui sfârşit este sărăcirea Vran- 
cei, tăerea jefuitoare a pădurilor şi arderea lor 
târzie, ca să nu mai rămâie urmă, o poveste pe 
care nu o vom povesti, căci nu-i frumoasă. Este 
un prăpăd mohorât, fără eroism, pe bani, mă¬ 
runt dela zi la zi, de-alungul căruia zadarnic ai 
căuta vre-un Popă Şerban oarecare. Vrancea de 
astăzi numai este a vrâncenilor, ci este o ţară 
a lui Moriţ Horn, emisar al societăţilor anonime 
forestiere de cumplită memorie. Iar locuitorii ei 
se împart în două: în ţărani robi ai pământu¬ 
lui asupra căruia de fapt ar fi să fie stăpâni, vân¬ 
duţi cu munca lor cu tot streinilor, şi chiaburi, 
gras hrăniţi din vinderea acestor săteni. 

In sărăcia lucie a celor de jos, slabi, bolnavi, 
sifilitici într’un grad nemai auzit, — ei care erau 
„os din osul lui Ştefan" şi se „luptau până şi 
cu Dumnezeu, Şoimanul" — la Nărujâ, lângă 
biserică, printre bălării, de abia se vede muşu- 

roiul care este mormântul Părintelui Iconom Şer- 
ban Bălan. Acolo la muşuroiul acela îşi poate da 
orişicine seama de ce a ajuns Vrancea de as¬ 
tăzi şi să-i pară rău de timpurile în cari glasu¬ 
rile de tulnic mai ştiau să cheme sat de sat, toată 
obştia Vrancei, la sfătuire pentru privegherea 
dreptului ei la viaţă, după sfatul vre-unui Popă 
Şerban. Azi, după ce mai culegi ceva hrisoave 
vechi, mai stai de vorbă cu mocanii sărmani, 
şi mai te plimbi cu gândul în veacurile moarte, 
curând te goneşte viaţa de astăzi, urâtă. 

Şi iată că am primit, totuşi, din Vrancea veste 
că s’a pus o cruce pe mormântul Părintelui Şer¬ 
ban. Să fie oare nădejdia în reînvierea Vrancei 
din vechi, pornită pe o cale în care s’ar putea 
păstra, înfrumuseţându-1, tezaurul de vechi tra¬ 
diţii de cultură populară ce zace acolo? Să fi 
înţeles întru târziu, fruntaşii Vrancei, că sunt, 
toţi la olaltă şi fiecare în parte, vinovaţi de omor 
asupra sufletului vrâncean şi că, cu dreptate, îi 
va trage cineva la răspundere cândva? 

Să dea Dumnezeu să fie aşa, ca să se poată 
bucura toţi acei cărora le este dragă viaţa cea 
adevărată, ţărănească, a satului românesc. Şi tre- 
bue să fie aşa, pentrucă a pune o cruce pe mor¬ 
mântul Părintelui Şerban, este mai mult decât 
o datorie creştinească faţă de un om trecut întru 
cei drepţi. Este o chemare la luptă pentru Vran¬ 
cea întreagă, chemare pe care aşi vrea să o audă 
nu numai vrâncenii, ci şi toţi aceia cărora tine¬ 
reţea le-a mai păstrat ceva bună credinţă şi dor 
de muncă pentru folosul celor mulţi. 

INTRE „STANGA ŞI DREAPTA'*, 
O DATORIE 


Un cetăţean care se respectă trebue să aibe un 
crez politic: aşa te cere lumea. Grăbit, tânărul 
intelectual aleargă deci la calea cea mai uşoară 
pentru constituirea unei gândiri politice, adică 
aceea a compulsării textelor. 

Textele, la rândul lor, sunt, cu atât mai valo¬ 
roase cu cât sunt mai la modă, deci scrise în 
limbi străine. 

Află astfel neofitul întru ale politicei că în 
Occident există o „dreaptă" şi o „stângă". Şi 
âtunci, temperamental, sau prin influenţa grupu¬ 
lui căruia întâmplător aparţine, se hotărăşte şi el 
spre una din cele două atitudini. Şi învaţă cre¬ 
zul pe de rost, din broşuri de propagandă şi ar¬ 
ticole de ziar şi încetează astfel a mai fi un om 
cu care se poate sta de vorbă: orice împrejurare 
de fapt i-ai ridica, piedică, entuziasmului său, 
ea este gata soluţionată prin fraza broşurei de 
propagandă pentru care a optat. Mai dinainte 
ştii părerile pro şi contra, ce se vor ciocni, sin- 

(Reviata „Dreapta", Decembrie 1932). 

gur elanul oratoric şi violenţa fanatică urmând 
să deosebească, de aci înainte, pe om de om. 

Boala aceasta intelectuală o cunosc — acei cari 
o cunosc — de mult, la noi în ţară. Mai preg¬ 
nant sub forma „bonjurismului", de care dese¬ 
ori râdem. Insă forma cea nouă a bonjurismu¬ 
lui nostru întors cu ochii spre Răsăritul bolşe¬ 
vic, sau spre Apusul fascist, hitlerist sau maur- 
rassist, nu ne pare ridicolă. Cădem astfel în ace¬ 
leaşi greşeli pe cari la alţii le osândim. 

Căci greşală este a scoate gândul politic din 
cărţi. Gândul politic se scoate din nevoia luării 
unei atitudini etice faţă de realitatea socială în 
mijlocul căreia trăeşti, care te doare sau ţi-este 
dragă, dar pe care în tot cazul o cunoşti. Cu 
atât mai serioasă va fi gândirea politică a cuiva, 
cu cât această cunoaştere istorică şi sociologică 
a realităţii este mai adâncă. Şi cunoaşterea a- 
ceasta nu se face numai cu intenţii bune şi no¬ 
bil entuziasm, ci cu trudă umilă şi muncă, ani 
de ani, zi la zi. 

Şi pentrucă azi scriu pentru cei dela „Dreap¬ 
ta" să spun, în acelaş şir de gânduri ce mă ne¬ 
linişteşte în partea lor după cum şi celor din 
„stânga" le-aşi putea spune ceva tot aşa de grav, 
în credinţa mea. 

„Dreapta" noastră tinerească şi-a făcut o spe¬ 
cialitate protestatară. Se ţine de capul stângii 
s'o lovească. îşi mărgineşte activitatea la această 
urmărire pas cu pas a stângii şi la proclamarea, 
manifest după manifest, a „naţionalismului" şi 
„autohtonismului" ei. Nimic de spus. 

întreb numai: „naţionalism", „autohtonism", 
foarte bine; dar pe ce se cunoaşte? Pe frază? E 
ruşinos ca cineva să se laude doar, cu naţiona¬ 
lismul lui. Iubirea pământului în care te-ai năs¬ 
cut e profund omenească, dar afirmarea dumi- 
tale că eşti „naţionalist", e altceva. In care eu 
nu pot crede atâta timp cât lucrul acesta nu te 
obligă la nimic în faptele tale de muncă. Ce pri¬ 
nos ai adus dumneata, prinos efectiv, fie cât 
de modest, la cultura acestei naţiuni? Şi „autoh¬ 
ton" fiind, unde e străduinţa ta de a iubi cu¬ 
noscând, acest fond autohton? 

Dar la această întrebare, puţini ar putea răs¬ 
punde. 

Plecaţi dela ţară, majoritatea odată cu lepă¬ 
darea straielor ţărăneşti (păstrate uneori demon¬ 
strativ politic, nu cultural) se leapădă de viaţa 
copilăriei care a rămas încă a rudelor lor. La oraş, 
se ’nghesuie, dând cu coatele, ca la praznic, să 
apuce măcar frânturi din cultura aceasta orăşe¬ 
nească, ceiace însemnează o din ce în ce. mai în¬ 
treagă părăsire trădătoare a ţării însăşi, ţară ţă¬ 
rănească, ţară de vechi tradiţii culturale în toate 
domeniile spirituale, ţară de veşnic spontană 
creaţie rurală. 

O spun nu pentru-că am cetit-o undeva; ce 
am cetit, mar duce mai curând spre „stânga", 
ci o spun pentru-că, atât cât am putut, opt ani 
de zile, am cutreerat sate. Monografia sociolo¬ 
gică (hulită uneori ca francmasonă sau mai' ştiu 
eu ce) m’a învăţat că în ţara aceasta, pe care 
o iubeam din datorie abstractă, sunt oameni (şi 


SOCIOLBUC 


25 


cât de mulţii) pe care îi poţi iubi şi altfel: ade¬ 
vărat! Dacă-i cunoşti. 

îmi amintesc cum adeseori, în sate, mergând 
singur din casă în casă, ceteam seara, oameni¬ 
lor adunaţi la odihnă, câte ceva din cărţi. Şi 
ţi-erea ruşine că n’aveai mult ce le ceti, căci ru¬ 
şinos de puţini sunt acei cărturari care să fi cre- 
iat literatură românească, adică literatură pe care 
şi ţăranul să o poată ceti. Plecai cu ură împo¬ 
triva oraşului acestuia mitocănesc care e oraşul 
românesc, oraşul în care fiul cutăruia sau cută- 
ruia din întinsul plaiurilor ţării ajuns „naţiona¬ 
list" cu tremolo în glas şi mari demonstraţiuni 
de stradă, scrie într’o limbă care nu mai seamănă 
a nimic, o literatură şi o ştiinţă care nu se potri¬ 
vesc cu nimic. 

Şi apoi aceiaşi „naţionalişti" ajung oameni de 
stat şi fac legi: De pildă fac un cod civil în care 
se interzice un mod de stăpânire devălmaş, — 
pe care nimeni nu-1 ştie în amănunt — deşi cu¬ 
prinde aproape 30% din Vechiul-Regat. Sau fac 
„coduri ale familiei" cari din fericire nu se a- 
plică, altfel ar duce la dezastru, atât de străine 
sunt de realitatea socială. Sau ajung oameni po¬ 
litici cari, lasă rudele lor sărace, biata rumânime 
până mai eri clăcaşă, în cea mai cumplită mi¬ 
zerie higienică ce se poate închipui. 

£ un capitol lung şi nu acum îl vom spune în¬ 
treg. Pentru această altă muncă decât cea a zia¬ 
rului. 

Muncă de umil cărturar pus în slujba înţele¬ 
gerii nevoilor şi drepturilor pe cari le au cei 

mulţi. Muncă ce nu trebue să fie neapărat şi nu¬ 
mai decât politică. 

De s’ar putea, aş dori ca la ea să se adune, 
fără comitete şi fără ligi, oameni de treabă mulţi. 
Să ajungă, prin legături veşnic păstrate, iarna în 
biblioteci, cu trecutul ei, vara de-adreptul dela 
om la om, cu prezentul ei, să-şi cunoască ţara, 
altfel decât cu fraze şi cu manifeste. 

Apoi, va veni abea timpul ca să ne despărţim 
din nou şi să o luăm, unii la stânga — alţii la 
dreapta. Ceeace ar însemna însă, sunt sigur, cu 
totul altceva decât „stânga" şi „dreapta" frazei 
învăţate pe de rost. 

„SA NE VORBEASCĂ ROMÂNEŞTE" 

Când s’a creeat statul nostru modem, clasa 
conducătoare era acea a revoluţionarilor de la 
1848, „bonjouriştii" şi „filfisonii", cu (raze gata 
învăţate în Apus. Ei au organizat, — tot ceeace 
voinţa omenească poate organiza, — după tipi¬ 
cul care le căzuse drag. 

Proclamaţii peste proclamaţii au adus la cu¬ 
noştinţa tuturora, schimbarea timpurilor. Şi apoi 
legi după legi s’au tipărit, spre înfăptuirea Oc¬ 
cidentului, la noi. 

Dar viaţa românească era în sate şi satele 
româneşti erau iobage. Iar iobăgia nu se şterge 
cu discursuri şi satul el însuşi poate să nu as¬ 
culte de stat. 

Ce-i drept, au chemat bonjuriştii o comisie, 
alcătuită din ţărani şi din proprietari, (bonju¬ 
riştii aceştia, care erau ei înşişi latifundiari) ca 
să rezolve „chestia agrară". Şi li s’a arătat ţă¬ 
ranilor pe îndelete, ce spune Jean Jaques Rous- 
seau despre „cetăţean", „libertate" şi „egalitate" 
şi ce este „sfânt şi sacru": „proprietatea" (a 

(Re viata „Dreapta", 18 Decembrie 1932). 

boerului, evident) şi „munca“ (a ţăranului; ia- 
i i evident). 

fărâmi au ascultat ,şi au căutat să priceapă. 
Dar pe când vorbea un tânăr boer înflăcărat, me- 
eianic sol al vremurilor noi, despre aceste prin¬ 
cipii de „emancipaţiune" a muncii şi de „sanc¬ 
titate" a proprietăţii, ţăranii au spus ceva, într’un 
glas. Procesele verbale ale şedinţei menţionează: 

„Dară, dară — spuseră ţăranii — să ne vor¬ 
bească româneşte, să înţelegem şi noi", 

Cine ar face istoria socială a României con¬ 
temporane, ar trebui să pună drept epigraf, cu¬ 
vintele acestea, ca dovadă a neîncetatei nemul¬ 
ţumiri, făcută glas, a ţării româneşti împotriva 
Conducătorilor ei. 

Conducătorii cari s’au socotit mai presus de 
mulţime, fermenţi ai unei culturi superioare, a 
Cărei supremă manifestare era traducerea ad li- 
teram a culturii altor popoare. Că nu se potri¬ 
vea cu ţara, că nu înţelegeau ţăranii, ce are a- 
face? Vorba este: cât de frumoasă şi nobilă este 
România cea de pe hârtia tipărită. România din, 
coduri, România din „Monitorul Oficial", Ro¬ 
mânia care figurează în biblioteci. 

Aşa de frumoasă, încât de dragul ei, merită 
să rabzi ruşinea unui 1907. Aşa de frumoasă, 
încât face să ne prăpădim şi de aci înainte pu¬ 
terea de muncă pentru îmbunătăţirea ediţiilor 
ei viitoare. 

Pornesc acuma, vijelioase tinereţi, spre această 
înfăptuire. Luăm o simplă pildă. 

Se face un cod civil nou. Au apărut în străi- 

nătate jurisprudenţe. S’au găsit formulări mai 
bune. „Dernier-cri“-ul juridic s’a schimbat. Şade 
ruşine să nu ne purtăm şi noi ca lumea. Refor¬ 
măm deci codul cel vechiu, traducere a codu¬ 
lui Napoleon, şi găsim alt text de tradus. £ 
aşa de uşor: tot nu se aplică nici codul vechiu, 
de către săteni, în toate relaţiile lor zilnicei Nu 
se va aplica nici cel nou. 

Satul rămâne să trăiască tot după cum ştie el, 
cu obiceiul pământului, şi orăşanului îi şade bine 
să fie erudit în cât mai multe limbi străine. 

Acuma, că faptul acesta este o monstruozitate 
socială, că e de-adreptul crimă înpotriva neamu¬ 
lui tău să legiferezi, adică să dai rezolvare juri¬ 
dică unor stări de fapt, unor nevoi şi unor con¬ 
flicte, atunci când nu le cunoşti (şi în Ţara Ro¬ 
mânească cine este acela care ar avea îndrăz¬ 
neala să spuie că într’adevăr cunoaşte viaţa sa¬ 
telor româneşti?) aceasta este altă socoteală. £ 
aşa de penibil ca tu, legiuitor, să părăseşti co¬ 
modul tău birou de lucru, unde în „pijama", 
bând cafea, consulţi ediţiile ultime ale Apusului, 
ca să mergi printre puturoşii ţărani români jig¬ 
nitori pentru văzul şi gândul tăul Ol Atât de 
delicaţi 

Numai că, mergând mereu pe vechea cale, s’ar 
putea ca românimea aceasta să ne spue şi cu¬ 
vinte care să ne doară mai mult încă decât, plina 
de obidă vorbă de la 1848 „să ne vorbească ro¬ 
mâneşte; să înţelegem şi noi". Şi să nu ne pară 
rău, într’un târziu, de ţara românească pe care 
am avut-o cândva. 

NEVOI CULTURALE ALE SATULUI 
DE AZI 


Faptul că ne aflăm cu toţii adunaţi la nişte 
cursuri pentru bibliotecarii de sate, ne-ar face să 
presupunem că suntem înţeleşi asupra anumitor 
lucruri şi anume că este necesar să începem o 
întreagă activitate de ridicare a culturii la sate 
şi că cel mai bun mijloc pentru a ajunge la a- 
ceasta este cartea. 

Cu toate acestea să-mi daţi voe să exprim 
câteva îndoeii ale mele, pe care am să vi le în¬ 
făţişez şi d-voastră pentru ca împreună să stăm 
şi să judecăm, astfel ca, în deplină cunoştinţă 
de cauză, să ne fixăm poziţiile şi să luăm oare- 
cari hotărîri. 

Pentru că ceeace s’a înţeles până acum prin 
cultură la sate, de către cei mai bătrâni decât 
noi, nu mi se pare a fi fost totdeauna exact în 
nota aceasta a nevoilor satului. Cei tineri — 
şi-mi pare bine că suntem aci în majoritate ti- 

(Stenograma unei prelegeri, ta Curbul de Bibliotecari 
organizat în 1933, de d-1 Ministru D. Guşti). 

neri — au defectul de a socoti că tot ceeace au 
făcut bătrânii este greşit. N’aşi vrea să spun 
de loc lucrul acesta. îmi dau perfect de bine 
seama şi de condiţiunile în care ei au lucrat 
şi de nevoile istorice care i-au determinat să lu¬ 
creze astfel. Dar noi nu simţim asupra umerilor 
noştrii povara unor munci istovitoare şi, venind 
după ei, avem nunumai dorinţa, dar şi putinţa 
firească de a lucra mai bine. Şi primul lucru 
care ne supără în toată activitatea culturală care 
s’a dus până acum, a fost o greşită înţelegere a 
însăşi culturii la sate, pentru că, până acum, a- 
ceastă cultură care se dădea la sate era o cul¬ 
tură căreia i-am putea spune o cultură cărtură¬ 
rească şi exclusiv şcolară, făcută pentru nevoi 
şi pentru un mediu care nu erau de loc acelea 
ale satului, ci ale oraşului. 

D-voastră care sunteţi de profesiune oameni 
în legătură cu satul, vă puteţi da seama, încă 
mai puternic decât îmi dau eu, cât de ciudată 
era această învăţătură, turnată parcă cu pâlnia, 
cu sila, în capul unui copil mic care trebuia să 
memorizeze anumite lucruri pe dinafară, prevă¬ 
zute în anume programe, uniforme pe toată ţara, 
şi cât de greşit se socotea că singurul semn al 
activităţii noastre culturale, ar fi „alfabetismul", 
ca şi cum în afară de litera scrisă satul nu putea 
avea o altă cultură, a lui. 

Desigur că punând astfel problema aşi putea 
fi socotit obscurantist. De aceea ţin să declar 
dela început că, deşi am să fac apologia unei 
culturi ţărăneşti analfabete, totuşi nu sunt ob- 

scurantist şi socotesc că o influenţă cărturărească 
se poate face la sate, dar pe alte căi decât acelea 
de astăzi. 

Până acuma dar, spuneam că analfabetismul 
era socotit ca singurul criteriu de apreciere a 
vieţii culturale a unui sat, ceeace era o foarte 
mare greşală pentru că există şi o altă cultură, 
cu totul străină, prin firea ei, de aceea pe care 
o cunoaştem noi, oameni învăţaţi în şcoală, şi 
care are ca adânc temei al ei, analfabetismul. 
i>nume este vorba de cultura ţărănească pe care 
să-mi daţi voe să o analizez, în foarte scurte 
cuvinte, înaintea d-voastră. 

La noi în oraş, viaţa pe care o ducem are un 
anumit caracter social. Este o viaţă de oameni 
izolaţi. Fiecare dintre noi trăim pe socoteala 
noastră proprie, ne câştigăm viaţa prin munca 
noastră proprie, gândind de unul singur, învă¬ 
ţând carte, în majoritatea cazurilor, de unul sin¬ 
gur, la noi, seara acasă; pe câtă vreme la sate. 
Caracterul vieţii sociale este altul: acela al soli¬ 
darităţii de obştie, acela al colectivităţii. întreaga 
cultură ţărănească la noi este o cultură de obştie 
şi nu este dată putinţa unui individ izolat să se 
desprindă de ea şi s’o întreacă. Sunt oarecari 
legi care apasă asupra acestei vieţi de obştie 
care se manifestă într’un chip pe care noi de 
multe ori îl putem surprinde. Orişicare cărtu¬ 
rar trebuie să cunoască — este un lucru curent 
la noi — că literatura populară pe care o avem 
este una din faptele cu care ne putem mândri. 
Insă una din condiţiile acestei literaturi popu- 

lare nu este tocmai analfabetismul? Simt unii 
folclorişti care au înţeles aşa de bine lucrul a- 
cesta, că acolo „unde vin cu drum de fier, toate 
cântecele pier", încât sunt într’adevăr obscuran- 
tişti şi când aud de o activitate de luminare a 
satelor prin carte, li se face de-adreptul rău, 
pentru că ştiu că această poezie populară este 
o poezie nescrisă, o poezie a nimănui şi a tutu- 
lor, o poezie care se ţine minte din rând de oa¬ 
meni în rând de oameni, în care tot omul este 
participant şi executant în acelâş timp şi că ea 
reprezintă un sistem de cultură care presupune, 
dedesupt, o anumită psihologie colectivă pe care 
noi nu o mai avem. Este aşa de adevărat lucrul 
acesta, că omul trecut prin cultură orăşenească 
nu mai aparţine acestei arii culturale a satului, 
încât el nu mai poate face poezie populară. Sunt 
exemple absolut tipice: de pildă acea „doină" 
pe care o ştim din cărţi că este foarte frumoasă 
şi ale cărei cuvinte, învăţate în varianta Alexandri 
ştim să le recităm cu toţii! Eu mă întreb: din 
câţi suntem aci în această sală, care am lucrat 
şi am trăit totuşi în viaţa satelor, câţi dintre noi 
am putea cânta o doină? M’aşi mira să găsesc 
vre-unul. Lucrul acesta se pierde odată cu în¬ 
văţătura cărţii. 

Şi nu este vorba numai de această literatură, 
de acest suflet popular care se pierde odată cu 
învăţarea cărţii, ci şi de multe alte lucruri. De 
pildă, în ceeace priveşte formele sociale, nouă 
ni se pare, ca oameni trăiţi la oraş şi crescuţi în 
şcoala oraşului, că singura formă de organizare 

idlA care se poate închipui este aceea a ora- 
lor noastre. Dar de fapt, — ceeace se ştie mai 
puţin, dar este totuşi bine să se ştie — ali¬ 
nii i de literatura şi de muzica noastră popu- 
I ii A, unul din lucrurile cu care nu putem iarăşi 
mândri în chip deosebit este dreptul nostru obiş- 
Itucinic, care are un.caracter de originalitate ne- 
muit. Nu se poate găsi pereche, printre toate 
lelolte drepturi obişnuelnice, obiceiului pămân¬ 
tului nostru. Desigur sunt multe lucruri care nu 
cunosc îndeajuns. Se ştie vag, că ţara româ¬ 
nească are forme deosebite de organizare socială 
dela sat la sat, că sunt sate de răzeşi, de moş¬ 
neni şi sate de clăcaşi şi că fiecare din aceste 
ate îşi are organizarea lui juridică proprie. Insă 
aceste organizaţii juridice care — repet — sunt 
tot ce poate fi mai minunat ca tehnică juridică 
|i ca rezolvare a unor nevoi locale, ei bine toate 
Aceste caractere juridice ale satelor româneşti dis¬ 
par odată ce vin în legătură cu statul şi cu căr¬ 
turarii statului. Şi dispar pentru a fi înlocuite 
prin lucruri nu tot aşa de bune pe cât erau a- 
Cestea ale vechii tradiţii culturale a satului. 

Deasemeni în materie de drept administrativ 
întâlnim acelaş lucru. Sunt anumite nevoi ale 
oamenilor pe care Ie ştiţi şi d-voastri; şi vechea 
Cultură ţărănească, această cultură analfabetă tra¬ 
diţională le dase o rezolvare, într’o viaţă de ob- 
ftie solidară foarte frumoasă, care a dispărut şi 
ca. Satul este astăzi neluat în seamă şi de-asupra 
lui s’a aşezat ceeace numim „comuna* 1 care este 
un aspect al vieţii cărturăreşti impuse de către 

stat pentru nevoile lui. Ei bine această comună 
care s’a aşezat de-asupra satului nu rezolvă toate 
problemele obştiei săteşti — şi din nou lucrul 
nu este spre folosul vieţii oamenilor din sat. 

La fel s’ar putea spune şi în materie econo¬ 
mică. Am avut şi avem o tradiţie străveche eco¬ 
nomică. Neamul acesta este un neam de plugari, 
din generaţie în generaţie, de veacuri. Şi el ştie 
ceva, are o cultură a lui ţărănească în această 
materie, care astăzi se sparge pentru a intra în 
anarhie, datorită aceloraş influenţe a pieţii ca¬ 
pitaliste şi ale cărturăriei. 

Şi această şcoală, care este canalul prin care 
influenţa oraşului se face mai vizibilă, şi care 
are acest efect distrugător, fatal într’o oarecare 
măsură, a vechii culturi ţărăneşti pe care astăzi 
încă o mai avem, a pus ceva în loc? Că a reuşit 
să distrugă vechea civilizaţie ţărănească, foarte 
bine. Dar a creiat alta în loc? Pentru că dacă 
aşa ni se pune problema în fapt, am putea zice: 
o fi fost foarte frumoasă vechea cultură ţără¬ 
nească dar ea era menită să piară. In vremurile 
pe care le trăim, a te sustrage dela viaţa cărtu¬ 
rărească a oraşelor, este cu neputinţă şi ca atare, 
chîar dacă ne-ar părea rău, trebuie să ne resem¬ 
năm şi să apucăm drumurile cele noi. Dar tre¬ 
buie să recunoaştem că drumurile cele noi, prin 
care s’ar fi putut ajunge la ţeluri folositoare, 
nu au fost apucate de către şcoală, pentru că în 
fapt şcoala a avut rezultate foarte mărunte pen¬ 
tru sforţări care au fost uneori foarte mari. Avem 
nu numai analfabetismul acesta cumplit pe care 

ll putem constata în statistici, dar avem mai mult 
I At atât: avem un analfabetism postşcolar. 

11 care au trecut prin şcoala primară şi care 
\ .iu absolvit cursurile, uită după aceea, cartea pe 
11 au făcut-o şi devin din nou analfabeţi. A- 
tt este un fapt asupra căruia ne-am oprit 
foarte miraţi, ca să-l înţelegem, acei care am 
iii mat ani de zile monografiile sociologice ale 
profesorului Guşti, Mai mult decât atât, chiar 
mei care au învăţat carte şi mai ştiu încă a se 
ftli şi a ceti, nu obişnuesc niciodată această 
Arturărie în viaţa lor de toate zilele. Carte ştiu, 
dar cartea nu le foloseşte şi ca atare tot analfa¬ 
beţi sunt dacă ar fi să-i socotim nu pe diplomă 
ii pe viaţa lor, deşi ştiu să scrie şi să citească. 

Dar dacă acesta este, în scurt, rezultatul căr- 
turăriei şcolii noastre, ne putem întreba dacă nu 
•xistă, cum arătam puţin mai înainte, o contra¬ 
zicere esenţială de neînlăturat, în potriva căreia 
nu putem lupta, între cărturărie şi această cul¬ 
tură ţărănească şi dacă nu ar fi mai bine, dacă 
nu o putem înlocui cu ceva, să păstrăm măcar 
ce avem, să păstrăm această veche cultură ţără¬ 
nească? Aceasta este problema, pe care vi-o pun 
pentru că mi-am pus-o eu însumi, ca o îndoială 
foarte puternică şi foarte adâncă, văzând ceeace 
a reuşit să dea şcoala primară în satele din mul¬ 
tele regiuni ale ţării pe care le-am văzut, — re¬ 
zultat care este de-adreptul jalnic. Punând ală¬ 
turi vechea noastră tradiţie culturală sătească, cu 
rezultatele politicii şcolare, m’am întrebat dacă 
nu ar trebui într‘adevăr să optăm pentru cea din- 

tăi. Ei bine îmi permit să cred că totuşi nu, pen¬ 
tru că la o mai atentă cercetare a fenomenelor 
am putut să-mi dau seama, împreună cu toţi cei¬ 
lalţi care au cercetat această problemă şi ca şi 
d-voastră desigur, în bună parte, că în vechea 
cultură ţărănească de care vorbeam, nu se poate 
nega existenţa unor influenţe cărturăreşti. 
Această tradiţie ţărănească nu are o rădăcină ex¬ 
clusiv ţărănească ci are foarte multe însămânţări 
culte. Mi-aduc aminte cum acum câteva luni, de 
Crăciun, într’un oarecare sat — pentru că sunt 
de meserie monografist — culegeam un Vicleim. 
Şi am putut să urmăresc acest Vicleim cu Anton 
Pan în buzunar. II aveam pe Anton Pan şi ur¬ 
măream versurile pe care le spuneau ţăranii — 
natural cu oarecari schimbări şi adaptări la viaţa 
lor de astăzi — aproape rând de rând. Şi nu 
numai textul lui Anton Pan se poate găsi viu 
în viaţa satelor, ci în multe din satele din Fă¬ 
găraş, Moldova, Maramureş şi Basarabia, întâl¬ 
neşti texte din Dosofteiu. In afară de aceste lu¬ 
cruri pe care le poţi arăta precis de unde vin, 
cărora le ştii izvorul, sunt foarte multe din viaţa 
de toate zilele ale ţăranului, cum e de exemplu 
tot ceeace formează fondul însuşii al gândirii re¬ 
ligioase şi magice} a ţăranului, tot fondul de 
superstiţii, care poate fi adus la izvorul cult al 
gromovnicelor, trepetnicelor, zodiacelor şi călin- 
dârelor. Sunt întregi regiuni ale ţării, precum de 
pildă cele din nordul Basarabiei şi Bucovina, 
unde se poate determina precis un substrat ve- 
chiu bogomilic, pe care astăzi îl găseşti integrat 

nnci culturi tradiţionale săteşti, dar care fără în- 
Joială este din nou de caracter originar cult. 
Nu aşi vrea să insist prea mult asupra acestui 
lucru, pentru că am trece mult dincolo de ceeace 
cade să spun aci. Dar această împerechere 
dintre cultura ţărănească şi cea cultă o putem 
întâlni peste tot, astfel încât s’a putut încerca 

se alcătui din ea o linie de sistematizare a în¬ 
tregii noastre activităţi literare, culte chiar. D-l 
profesor Iorga recunoaşte astfel două rădăcini, 
două isvoare în toată literatura noastră: unul ex¬ 
clusiv cult, care rămâne la oraşe şi în legătură 
cu centrele occidentale şi un altul în necontenită 
izvorâre populară, în legătură şi în amestec veş¬ 
nic cu satul. 

Dar nu numai în materie de literatură, ci şi în 
legislaţie poţi găsi de multe ori asemenea a- 
ţnestecuri, asemenea întâlniri ale vieţii orăşeneşti 
cu viaţa satelor. Iată de pildă la noi la sate co¬ 
dul civil este un cod care nu se aplică, ceeace 
se poate dovedi cu toată certitudinea. Tot ceeace 
prevede codul civil este perfect de bun, însă pen¬ 
tru viaţa de oraş; dar nu se aplică la viaţa de ţară. 
Deci o rezolvare a nevoilor satului de către co¬ 
dul statului s’ar părea că nu există. Cu toate 
acestea găseşti astăzi încă influenţe precise ale 
Regulamentului Organic. Sunt sate care trăesc 
astăzi, sau care acum o generaţie mai trăiau încă, 
după toate normele prescrise de Regulamentul 
Organic. A trecut dela înfăptuirea lui până as¬ 
tăzi veacul întreg şi cu toate acestea el este încă 
viu. 

Lucrul acesta, oare, nu trebuşşte să ne Înveţe 
ceva? Dacă noi astăzi nu avem putinţa să in¬ 
fluenţăm cărturăreşte viaţa satelor, atunci când 
lucrul acesta a fost cu putinţă pentru cei mai 
vechi decât noi, nu înseamnă că ei porniseră pe 
căi care nu erau greşite ca ale noastre? 

Aşa cred că trebueşte pusă problema şi nu 
altminteri. Este vorba nu de a turna cu sila o 
cultură pe care o ai gata făcută dela oraş şi în¬ 
văţată în şcoli, în viaţa satelor, ci dimpotrivă 
de a creea o cultură pe care satele să o primească, 
mai mult decât atât, care să crească organic din 
însăşi ridicarea satelor, pentru că orişicât de mi¬ 
nunată ar fi cultura pe care o ştii dela oraş, 
dacă ea efectiv nu este întrebuinţată de către 
sat, atunci este exact ca şi cum n’ai avea-o. Ar 
fi mult mai bună o învăţătură modestă dar în 
perfectă adaptare şi potrivire cu nevoile reale 
ale satului. 

Cum se poate face o asemenea cultură, o cul¬ 
tură care să nu fie învăţată pe dinafară şi păs¬ 
trată pe din afara vieţii, ci o cultură care să se 
facă vie şi simţită cu binefacerile ei în toată 
viaţa de fapt a oamenilor? Cultură, nu este nu¬ 
mai dacă eu ştiu să citesc, dacă primesc gazete, 
dacă mă ţin la curent cu politica, dacă am oare- 
cari noţiuni despre istoria neamului şi geogra¬ 
fia ţării, ci „cultură" se poate vedea şi acolo 
unde oamenii îşi duc viaţa lor de gospodărie. 
Credeţi că nu este problemă culturală aceea a 
groaznicei şi cumplitei stări higienice în care 
trăesc ţăranii noştrii? Credeţi d-voastră că prin 

«ilr învăţată după cele mai perfecte reguli pe- 
Ugogice, d-voastră aţi făcut cultură la sate a- 
tunci c&nd săpunul nu există? Şi când ţăranii 
ontinuă a trăi într’un hal de murdărie neînchi¬ 
puită? Am întâlnit ţărani în Basarabia şi nu unul 
•doi. In cazuri izolate, ci sate întregi, regiuni în¬ 
tregi, care nu ştiau ce înseamnă aceea a te spăla, 
iiirc refuzau să facă bae. Nu fac bae prin acele 
părţi ale Basarabiei, decât ritual, atunci când se 
botează şi când se îngroapă. Aceasta nu este o 
problemă culturală care să se rezolve prin me¬ 
morizarea unui program mai mult sau mai pu¬ 
ţin încărcat. 

Dar în materie de organizare economică pro¬ 
priu zisă, acolo credeţi că dacă ar fi într’adevăr 
cultură la sate nu s’ar simţi o schimbare? Dar 
şi în viaţa dintre oameni, viaţă morală în fa¬ 
milie şi în obştie, credeţi din nou că cultura nu 
se poate face simţită? Şcoala poate să facă ceva, 
dar poate să facă prea puţin lucru, şi mai ales 
şcoala aşa cum este făcută în vremea noastră. 
Aci trebuie începută o cu totul altă muncă, atunci 
când este vorba de a da un răspuns la aceste 
nevoi culturale ale satului. 

Şi această muncă cu totul alta decât cea de 
până acum, trebue să o facă cine şi cum anume? 
Am credinţa că nu se poate face printr’o or¬ 
ganizare dela centru, ci că ea nu se poate înde¬ 
plini decât de cărturarul care trăeşte în mijlocul 
satului şi anume învăţătorul. Dumneata prin 
Viaţa dumitale de cărturar trăind la sat, trebue 
să faci simţite şi vizibile efectele binefăcătoare 
ale culturii, în toată viaţa dumitale. 

Nu este vorba numai de a şti carte — pentru 
că vă spun, eu personal, chiar în viaţa de oraş, 
nu am nici-o stimă pentru prea multa ştiinţă de 
carte care nu ajunge a preface în mai bine omul 
întreg — ci este vorba să dovedeşti că faptul 
că ştii carte te face să duci o viaţă mai ome¬ 
nească pentru tine şi mai folositoare pentru cei¬ 
lalţi. Despre aceasta este vorba şi numai despre 
aceasta. Deci datoria învăţătorului este următoa¬ 
rea: să trăiască în viaţa satului său şi să parti¬ 
cipe la ea, ca la o viaţă pe care o iubeşte. Să 
caute să dea el însuşi răspunsuri culturale la 
toate nevoile vieţii săteşti, pentru că le trăeşte. 
Nu are voie un învăţător sau oricare cărturar, 
să vină în mijlocul vieţii satului cu toată men¬ 
talitatea pe care o are din oraş, mentalitate foarte 
potrivită ca să ajungi dumneata să fii funcţio¬ 
nar, dar care nu are nimic de a face cu nevoile 
omului care trăeşte la sate. Dumneata trebueşte 
deci să stai în mijlocul acestui sat pe care îl 
iubeşti şi trebuie să stai în aşa chip încât să fii 
personal peste tot, participant. Nu vorbesc aci 
de misiunea în sine a învăţătorului, adică cum 
se înţelege deobiceiu, de îndeplinirea datoriei 
lui la şcoală şi care odată terminată îi dă drep¬ 
tul acestuia să încaseze ceeace are de primit dela 
stat, ci vorbesc de datoria cărturarului care este 
ceva mai grea şi mai adâncă. Cărturarul acesta 
are datoria de a fi de faţă în toată viaţa satului. 
Sunt anumiţi oameni care au făcut lucrul acesta 
şi trebuie din nou să constat cu părere de rău 
că mai ales cei bătrâni — de astă dată mă plec 

mult înaintea bătrânilor — învăţătorii cei bătrâni, 
preoţii cei bătrâni aveau lucrul acesta: erau căr¬ 
turari, fără îndoială, dar erau totuşi oameni ai 
latului. Şi efectul învăţăturii lor, mai bine zis 
a Învăţăturilor lor, pe care le-au dat acestor oa¬ 
meni se vede încă şi astăzi. Pentru că am în 
faţa mea pe un învăţător cu care am stat de 
multe ori împreună într’un sat pe care l’am cer¬ 
cetat într’o monografie, mi-aduc aminte de pilda 
părintelui Făgărăşanu din Drăguş. Nu există 
putinţă de a cerceta cel mai mic fragment al 
vieţii acestui sat fără să întâlneşti pe părintele 
Făgărăşanu — a murit de mult. Nu este vorba 
aci de o statistică a ştiutorilor de carte din sat, 
că ştiu mai mulţi oameni carte în Drăguş pen¬ 
tru că a fost părintele Făgărăşanu un foarte 
bun învăţător; ci pe părintele Făgărăşanul îl în¬ 
tâlneşti unde vrei şi unde nu vrei. La lucrul 
câmpului îţi spun ţăranii că facem aşa pentru că 
aşa ne-a învăţat părintele Făgărăşanu şi pentru 
că aşa făcea şi el. In gospodărie, la munca în 
bătătură îţi spun că fac aşa pentru că aşa făcea 
şi părintele Făgărăşanu. Până şi în cele mai ciu¬ 
date obiceiuri, care pot fi socotite străine de ros¬ 
tul unui părinte, precum sunt cele ale vieţii ma¬ 
gice, — sătenii au o foarte puternică viaţă ma¬ 
gică şi sunt operaţiuni tehnice care nu sunt tot¬ 
deauna tot ce poate fi mai pravoslavnic — ei 
bine până şi acolo părintele Făgărăşanu pe cât 
i-a fost în putinţă, a adus îmbunătăţiri şi a dat 
tndrumări pentru o schimbare spre ceeace credea 
el că este mai bun. Am luat pilda dânsului, dar 

aşi putea să iau atâţia alţii dintre cei bătrâni, 
căci ei au avut foarte mare dragoste de sat, nu 
se despărţeau de dânsul şi umblau îmbrăcaţi 
„cum umblă oamenii 1 *, nu în straie care să-i deo¬ 
sebească de ceilalţi. Şi aceasta să nu credeţi că 
este puţin lucru; ci este mult. Omul dela ţară 
trebuie să te simtă al lui şi nu reprezentant al 
unei idei de viaţă nu numai străină dar şi duş¬ 
man lui. 

Astăzi lucrurile s’au cam stricat. Cei tineri — 
aşa cum suntem noi cu toţii — plecaţi spre alte 
orizonturi, foarte dornici de a ne deosebi cu 
orice chip de mediul social din care am plecat, 
cădem într’o mare greşală de care nu ne dăm 
întotdeauna seama şi nu bănuim cât ne-ar putea 
costa, pentru că noi credem că suntem posesorii 
unicei culturi care există şi că ce ştim şi ce fa¬ 
cem noi este un ideal de viaţă pentru toată lu¬ 
mea: nu ne închipuim că altcineva ar putea să 
vrea să trăiască altfel decât cum ştim să trăim 
noi. Şi dacă este vorba să dăm idealuri cuiva, 
apoi îi dăm idealul nostru şi ne supărăm când 
vedem că ţăranul refuză pur şi simplu să apuce 
pe calea pe care mergem noi. Şi atunci foarte* 
solemn declarăm că poporul este menit analfabe¬ 
tismului şi ca atare lipsei de cultură, îndărătnic 
progresului şi prin aceasta ne împăcăm cu cu¬ 
getul nostru. 

Şi totuşi nu este aşa. Cel care afirmă că ţă¬ 
ranul român nu este apt de o viaţă mai ridi¬ 
cată şi că nu are nevoi culturale, nu-1 cunoaşte. 
Am putut să văd anumite sate în care preoţii şi 

in Ititorii, ceva mai slabi — crescuţi sub regim 
nit , unde era o politică de stat a menţinerei 
aţelor într’o viaţă cât mai joasă cu putinţă, — 
I useră tot ceeace credeau ei că este posi¬ 
bil pentru cultura satului: deschiseseră o biblio¬ 
tecă şi numiseră un bibliotecar — evident după 
i Conform obiceiului general care nu poate să 
lipsească, se certaseră între ei învăţătorul cu preo¬ 
tul, primarul alăturându-se când unuia când al¬ 
tuia. Dar oamenii nu veneau la bibliotecă. în¬ 
trebând pe învăţător de ce nu vin, îmi răspunde: 
nu vin pentru că sunt cu totul refractari orişi¬ 
cărei culturi. Ce îi puteam spune în faţă? Decât 
că s ar putea să aibă dreptate; deşi eu ştiam că 
în fiecare seară, veneau ţăranii când unul, când 
altul şi se rugau: vino şi ne citeşte ceva. Şi nu 
numai eu, ci o serie întreagă de prieteni mer¬ 
geam de citeam seară de seară, când la unul 
când la altul, ba câte o întreagă carte, ba pe 
jumătate lăsând-o după aceea pe masă. Şi dacă 
eram chemaţi de atâţia, în cât nu mai puteam 
răzbi, înseamnă că aceşti ţărani care nu mergeau 
la bibliotecă, erau totuşi dornici de cultură. Insă 
de o altă cultură decât aceea pe care le-o putea 
da o bibliotecă alcătuită din cărţi ce nu li se 
potriveau şi condusă de un bibliotecar care îi 
dispreţuia. 

Să spunem însă că această pretenţie pe care 
o avem faţă de cărturar, ca el să se simtă lao¬ 
laltă frate cu sărmanii ceilalţi, de a-i iubi, de 
a nu se crede picat cu hârzobul din cer şi cu 
mult superior ţăranilor, nu se poate înfăptui. 

căci ar fi prea mare. Nu-i iubim. Fie. Dar mă¬ 
car să-i cunoaştem. Este o necesitate practică, 
tehnică, dacă vrem ca activitatea noastră pur pro¬ 
fesională să nu rămâie zadarnică. 

Ignoranţa noastră în ceeace priveşte viaţa ţă¬ 
rănească este de-adreptul scandaloasă. Noi dacă 
vom rămâne prin ceva în istoria neamurilor, o 
să o datorăm ţărănimei noastre. Pentru că avem 
massa cea mai mare, cea mai compactă şi mai 
omogenă din câte există în toată lumea. Nu că 
nu ar exista în Franţa, sau în Germania ţă¬ 
rani. Dar ţăranii de acolo nu reprezintă una şi 
aceeaşi străveche civilizaţie ţărănească. Un ţăran 
dintr’o regiune a ţării nu se poate înţelege în 
Franţa cu un altul dintr’o altă regiune şi cul¬ 
tura populară pe care o au ei, tradiţiunea lor în 
materie de artă populară, de obiceiuri sau de cre¬ 
dinţe, este cu totul alta 'dela regiune la regiune. 
Pe când la noi, oricare ţăran, de ori unde lai 
lua, se poate înţelege minunat de bine cu un 
alt ţăran, de oriunde ar fi. Nu numai în limbă, 
ci în tot felul lor de a fi. Cultura lor este exact 
aceeaşi, cu aceleaşi caracteristici, deosebit de ori¬ 
ginale din punct de vedere etnografic. Ei bine 
această ţărănime, această massă ţărănească este o 
temelie pe care am putea clădi ceva. Trebuie în- 
tr’adevăr să ne dăm seama că această mare massă 
ţărănească trebuie să fie ceva de capul ei dacă 
a rămas aci în locul de bătaie al tutulor neamuri¬ 
lor. Şi totuşi această massă ţărănească este toc¬ 
mai aceea pe care noi o dispreţuim şi de aceea 
nici n’o cunoaştem. Am fost atât de mândri de 

România nouă pe care ne-au clădit-o genera¬ 
ţiile dela 1848 încoace, încât toată viaţa satelor 
noastre ne-a rămas complect necunoscută. 

Unul dintre etnografii mai în vârstă, care 
toată viaţa lui a muncit pe acest tărâm, a afir¬ 
mat odată, acum vre-o trei ani de zile, că ştim 
mai bine ce se petrece într’un sat de boşimani 
decât ce se petrece într un sat românesc. I s’ar 
putea spune că nu are decât să se ducă într’un 
sat românesc ca să ştie. Dar socotind influenţele 
satului asupra culturii orăşeneşti, avea dreptate. 
Şi nu este vorba numai de cultura şi arta satu¬ 
lui ci de tot ceeace hotărăşte necesităţile prime 
ale satelor, de ordin economic sau juridic, bio¬ 
logic sau spiritual. Suntem în desăvârşire igno¬ 
ranţă asupra vieţii satelor şi de aceea toată cul¬ 
tura noastră orăşenească este clădită alăturea, — 
şi de multe ori împotriva acestei vieţi ţărăneşti. 
Poate că vor fi fost anume motive istorice care 
ne-au dus la lucrul acesta, dar astăzi după ma¬ 
rea expropriere care a urmat după răsboiu, a- 
ceste motive istorice nu mai există ci dimpotrivă 
necesitatea unei organizări sistematice a culturii 
acesteia este o lege imperioasă a vremurilor şi 
pentru aceasta este nevoe să procedăm la o 
muncă de cunoaştere a acestui sat. 

Acesta este gândul dela care fără îndoială a 
pornit profesorul Dimitrie Guşti când acum 
vre-o nouă ani a pornit să studieze cu ajutorul 
monografiei sociologice satele noastre. Ştiţi că 
s’a dus acolo cu toţi studenţii lui şi s’a apucat 
foarte sistematic să studieze toate problemele 

vieţii satului; nu de altceva, dar pentru ca pe 
baza cunoaşterii acestei vieţi să se poată duce 
o politică apropiată de realitate, care să ne cons- 
titue ca un neam deplin în rândul celorlalte. 

Este o mişcare foarte frumoasă asupra căreia 
nu putem insista aci. Altceva vreau să spun: 
orişicât de bine sar fi făcut aceste monografii, 
ele nu ne dau putinţa unor informări complecte 
asupra tutulor satelor româneşti. Sunt prea multe 
aceste sate, şi nu numai multe, dar neînchipuit 
de deosebite unele de altele, — deşi spuneam că 
există o mare massă omogenă ţărănească —, dar 
ea este nesfârşit de variată în înfăţişările ei dela 
sat la sat. Este dealtfel o lege a vieţii ţărăneşti: 
luaţi pilda măruntă a ouălor încondeiate care au 
un izvod după care se fac toate; ei bine cu toate 
acestea nu veţi găsi la fel două ouă încondeiate. 
O melodie populară are o schemă a ei, şi totuşi 
nu o veţi găsi niciodată totdeauna la fel, sau mă¬ 
car un om care să o poată repeta aidoma. A- 
ceastă cultură populară este în veşnică creaţiune 
şi faptul ne duce la concluzia că şi formele de 
viaţă ale satelor sunt veşnic deosebite unele faţă 
de altele şi noi nu putem nici odată, înainte de 
a fi cercetat toate satele româneşti, sau măcar 
multe sate din toate regiunile ţării, să ştim pre¬ 
cis ce se petrece în satele noastre. Munca a- 
ceasta întrece cu mult puterile unui grup de oa¬ 
meni ci trebueşte ca generaţii întregi de cerce¬ 
tători să se «acri|ice pentru această operă. Evi¬ 
dent cei cărora le revine această muncă, sunt 
cărturarii dela sate, nu numai învăţătorii, dar în 

primul rând învăţătorii, lor le revine menirea 
de a înţelege cei dintâi ce se petrece acolo la 
•ate şi de a informa şi pe ceilalţi. 

Dar veţi spune: cum să se informeze? Nu ştiu 
ei de pe acuma ce se petrece la sate? Aceasta 
este una din marile noastre erori. Noi credem 
că ştim precis, că suntem bine informaţi asupra 
mediului social în care trăim, în care ne-am năs¬ 
cut, în care am trăit şi ne-am făcut gospodăria. 
Cum să nu le ştie acestea învăţătorii? Ei bine, 
nu le ştiu, pentru că nu le este de ajuns că trăesc 
•colo. Şi nu le ştiu tocmai pentru că trăesc acolo. 
Este un lucru foarte curios, atunci când te gân¬ 
deşti la el pentru prima oară: nu cunoşti tocmai 
acele lucruri cu care eşti obişnuit. Şi trebuie să 
vie o schimbare, fie din întâmplare, fie voită 
pentru ca să-ţi dai seama de aceste realităţi nor¬ 
male. Este exact ceeace se întâmplă cu faptul 
fizic al presiunii atmosferice pe care nu o' sim¬ 
ţim tocmai pentru că ne-am născut şi am trăit 
în ea. Trebuie ca o excursie pe munţi înalţi să 
te lipsească de această presiune atmosferică, pen¬ 
tru ca, năpădindu-te sângele pe nas, să-ţi dai 
seama de ea, din pricina lipsei ei. La fel trebuie 
o schimbare fie întâmplătoare, fie voită, pentru 
ca noi să putem înţelege. Mi-aduc aminte de o 
dificultate pe care o aveam cu oamenii care trăi¬ 
seră mult la ţară, când îi luam cu noi în cerce¬ 
tări monografice. Astfel un coleg, care se în¬ 
tâmpla să fie tocmai învăţător — şi trebuie să 
spun că am lucrat foarte mult cu învăţătorii la 
monografie şi aceştia s’au arătat totdeauna ele-. 

mente excelente — dar colegul de care vorbesc 
era un om care tocmai pentru că abea venise 
atunci dela ţară, i se părea că ştie totul. Nu era 
cu putinţă să ne întrebăm, în discuţiunile noastre, 
oare de ce o fi aci analfabetismul de genul cu¬ 
tare, pentru ce nu se citeşte şi oamenii de ce nici¬ 
odată nu vor să-şi deschidă ferestrele caselor etc. 
fără ca el să nu se ridice să spună: ştiu eu, dom¬ 
nule profesor. Ştia totul. Până când într’o bună 
zi a fost întrebat: dar dacă ştii, de ce mai vii să 
mai cercetezi? Era evident într’o greşală, căci 
după o săptămână şi-a dat singur seama că nu 
ştie nimic. Aceasta este greşala în care cădem cu 
toţii când credem că ştim totul şi în realitate nu 
ştim nimic. Trebuie să te uiţi atent, trebuie să te 
uiţi cu ochi critici la nevoile acelui sat, pentru ca 
să înţelegi ceva. Trebuie să spun că aceste cerce¬ 
tări sistematice de monografie a satului, de cu¬ 
noaştere adevăratei realităţi sunt de o covârşi¬ 
toare importantă pentru învăţători. Este părerea 
mea personală. Eu care trebuie să mă duc, bă¬ 
tând cu piciorul drumuri lungi, sau în căruţă din 
sat în sat, să trag la întâmplarea în gazdă la ci¬ 
neva, ştiu că atunci când nimeresc la un ţăran 
bătrân voi fi primit cum nu se poate mai bine. 
Dacă nimeresc la un învăţător, bătrân deasemeni, 
sunt iarăşi bine primit. Dar dacă nimeresc la un 
învăţător tânăr, nu mai sunt aşa de sigur că voi 
fi bine primit. Afară de cazul când nu aveam 
asupra mea hârtii din partea ministerului care 
arăta că ăm voie să fac cercetări în acel sat. Şi nu 
era vorba în această găzduire a lui, decât să mă 

*|utc în munca mea: să meargă cu mine, sau să 
cheme informatorii ce-mi trebuiesc şi să-mi dea 
lămuriri. Nu vă supăraţi de cele ce vă spun, pen¬ 
tru că suntem între noi. Sunt dator însă să vă 
■pun că acolo unde am întâlnit un învăţător, chiar 
tânăr, dar folklorist, adică un învăţător care se 
interesa de viaţa poporului din satul lui, care fă¬ 
cuse câteva culegeri, aşa cum putuse, pe ici pe 
colo, cum avea răgaz, de atâtea ori întâlneam şi o 
Înţelegere a muncii mele şi întâlneam şi un învă¬ 
ţător bun la şcoala lui. Este o foarte ciudată le¬ 
gătură între această preocupare a cunoaşterii sa¬ 
tului, cu meseria de învăţător. Trebue iarăşi să 
mai adaog că nu numai folkloriştii sunt oamenii 
cei mai cumsecade la sate, ci mai sunt şi acei care 
au luat parte într’un chip sau altul, la o mişcare 
culturală în genere. Şi cei mai cumsecade dintre 
toţi, ţin de datoria mea să o arăt, sunt cei care 
au participat pe vremuri la mişcarea Sămănăto¬ 
ristă. Ii cunoşti de cum îi vezi, şi poţi spune 
despre ei: acest om a luat parte cândva la mişca¬ 
rea Sămănătorului şi de aceea a rămas până as¬ 
tăzi un om de omenie. 

Şi această omenie, această cunoaştere pe care o 
are cineva când cercetează metodic satul lui, este 
foarte folositoare chiar pentru însăşi nevoile în- 
văţătoreşti şi eşti bun învăţător pentrucă eşti şi 
bun folklorist. Pentru că cunoaşterea mediului 
social în care lucrezi, nu este numai o îndatorire 
extraşcolară ci este o datorie profesională pe care 
o ai. însăşi proectul de lege care se face actual¬ 
mente şi care se referă la învăţământul primar, 

deci la un fragment din necesităţile culturale ale 
satului, arată că această şcoală trebue să fie 
pusă în potrivire cu nevoile pe care le are satul. 
Nevoile pe care le are satul: dar cine să ţi le 
spuie? Centrul? Această reformă este făcută toc¬ 
mai pentru că să împiedice darea unor directive 
de la centru şi să lase pe oamenii de acolo să 
trăiască cum este mai bine pentru nevoile lor de 
acolo. Dar pentru aceasta nu trebuie, când faci 
dumneata programul tău şcolar, orarul şi progra¬ 
mul tău şcolar, să cunoşti nevoile dumitale de 
acolo? Aceasta nu înseamnă că trebuie să cerce¬ 
tezi cu deamănuntul acele nevoi şi, cu atât mai 
adevărat, când pleci de la mediul acesta al 
şcoalei şi cercetezi mediul mai vast al satului în¬ 
treg, cum este de exemplu această bibliotecă 
pentru care suntem strânşi aci? Biblioteca nu se 
ocupă numai de copii ci de satul întreg. Trebue 
să-i dai fiecăruia ceeace îi trebuie. De unde să 
ştii însă ceeace îi trebuie fiecăruia? Dumneata 
nu poţi să presupui că fiecare îţi seamănă. Sunt 
atâţia oameni de deosebite vârste şi dumneata 
trebue să faci educaţiune nu numai cu copii, dar 
şi cu bătrânii şi cu femeile; iar dacă ai un sat 
amestecat, cu diferite categorii sociale, la urma 
urmei chiar cu ţigani, pe aceştia nu trebue să-i 
educi? Nu trebue să-i vezi, să-i studiezi ca să-i 
vezi cum sunt şi abea după aceea să te apuci 
de „culturalizare" dacă aşi putea spune aşa 
ceva? Este adevărat că pentru a face o asemenea 
operă de culturalizare trebuesc sforţări foarte 
mari. Şi vreau să insist din nou asupra necesităţii 

Ic i creea prin tine însuţi — este vorba de o 
Iniţiativă pe care trebue să o ai, dar pe care tre- 
bue să ştii unde să o întrebuinţezi, ceiace nu e 
iu putinţă decât dacă cunoşti problema pe care 
o ataci. Ea nu poate urma decât după pârtiei- 
parea la mediul social în care ai iniţiativă şi 
deci de la putinţa ta, ca om mai cult, de a găsi 
o aoluţiune mai ridicată decât acelea care sunt 
astăzi. 

La biblioteci, vedeţi, este un lucru mai greu de 
făcut. Dar în ceeace priveşte higiena personală a 
Oamenilor, a locuinţelor, în ceeace priveşte gos¬ 
podăria lor, tu poţi să fii pildă pentru ceilalţi. 
Când faci însă o bibliotecă, din nenorocire nu 
poţi să scrii tu însuţi cărţile care sunt necesare 
poporului; şi trebuie să recunoaştem că nu avem 
îndeajuns cărţi pentru popor. Sunt câteva care 
sunt cât se poate de bune, însă totuşi nu avem cu 
ce să umplem biblioteca populară. Cine ar vrea 
să râdă puţin de ceeace se poate găsi în bibliote¬ 
cile săteşti, ar putea să o facă cu prisosinţă. Sunt 
lucruri pe care, în toată viaţa lui, un sătean nu ie 
poate înţelege. Ca atare, de pildă, se pot găsi 
operile lui Kant în aproape toate bibliotecile să¬ 
teşti, — intră în stocul care se trimite oficial. 
Fără îndoială că acestea nu se vor putea ceti de 
către nimeni. Şi nici nu trebuesc citite. Ce să faci 
cu ea, oricât de genial ai fi, chiar dacă o ceteşti? 
Aşa că este o problemă foarte grea, aceasta a căr¬ 
ţilor şi este de datoria cărturarilor, adică a celor 
care crează cărţile, de a creia şi în potrivire cu ne¬ 
voile satelor. Nimeni nu zice să nu faci înaltă 

şcoală universitară,' ca să ţii cu mândrie rangul 
cu celelalte universităţi. Dar aceasta nu împie¬ 
dică câtuşi de puţin, ba dimpotrivă te obligă, să 
dai hrană sufletească şi pentru cei de jos. Această 
cărturărie a oraşului este cu totul altă problemă 
decât aceea care ne preocupă pe noi aci. In orice 
caz învăţătorul nu trebuie să fie un reprezen¬ 
tant al acestei culturi orăşeneşti la sat, ci dim¬ 
potrivă un reprezentant al satului în cărturăria 
orăşenească. Să nu se creadă că este o glumă 
pe care o fac, pentru că neamul acestuia îi tre¬ 
buie un suflet şi nu şi-l poate găsi decât prin 
cultură. Suntem într’o epocă de adânci şi mari 
prefaceri şi sufletul unui neam se face într’una. 
Nu este un lucru pe care îl moşteneşti şi-l dai 
acelorlalţi, aşa cum l’ai moştenit; ci trebuie să-I 
faci tu din nou, cu din al tău. In vremea noas¬ 
tră un astfel de suflet se face prin cultură. Nea¬ 
mul nostru fiind un neam de ţărani, sufletul 
neamului nostru va fi fără îndoială un suflet 
ţărănesc. Nici să nu se creadă că această operă 
ar putea întârzia: acum trebue făcută, cât mai 
este timp. 

Dacă actualmente este o criză economică des¬ 
tul de mare, care ne doare pe toţi, evident că 
trebuie să o primim; nu avem încotro, căci în¬ 
trece cu mult puterile noastre de acţiune şi ori¬ 
câte de multe proteste am face, belşug prin a- 
ceasta, nu vom aHuce în ţară. Insă în orişice 
caz criză sufletească nu este îngăduit să fie. 
Chiar dacă nu ar fi belşug sufletesc, dar din 
puţinul pe care îl avem, fiecare om este dator, 

ni fie, modest, la locul ce i se cuvine — şi locul 
care i se cuvine în vremurile noastre este locul 
de răspundere şi de datorie — omul trebueşte 
astăzi să se simtă părtaş la munca, nu numai 
a lui, ci a tutulor, care îl întrece cu mult, de ri¬ 
dicare a satelor. Muncă de ridicare a satului, de 
care el trebue să se simtă solidar, căci nu îi este 
îngăduit cuiva să creadă că se poate ridica cu 
prea mult peste semenii lui. Dai, să te ridici. 
Dar odată cu ai tăi, treptat, treptat, după cum 
se ridică şi ei. Eu pot să vă spun, că de multe 
ori, deşi rostul meu nu este să trăesc totdeauna 
la ţară, dar mergând la ţară, m’am simţit dea- 
dreptul ruşinat şi mâhnit de faptul că eu ştiam 
atât de multe lucruri pe care ceilalţi nu le ştiau. 
Gradul de mizerie în care trăiau ţăranii era pen¬ 
tru mine o ruşine de neîngăduit. Nu este în¬ 
găduit să te ridici prea mult, când alţii rămân 
aşa cum rămân. Toţi aceia care simt po¬ 
vara aceasta a temerii de semeni şi de Dum¬ 
nezeu şi care ştiu că în viaţa aceasta nu avem 
nimic mai bun de făcut decât, pe cât putem, să 
fim cetaşii cât mai folositori ai marii obştii a 
semenilor noştrii, eu i-aşi ruga să simtă între 
ei tovărăşia aceasta mută, la o asemenea datorie 
a vremii. Şi mulţi fiind, nădăjduiesc că s’ar 
putea face, cu bună credinţă şi cu dintr’al tău 
gând, ceva de care să nu ne fie ruşine nouă, nici 
copiilor noştri, mai târziu. 

ŞCOLI DE BIBLIOTECARI 


O cronică socială, care să fie într’adevăr ceeace 
o arată numele, nu se face uşor. Poate chiar, 
nu se poate face de loc, pentrucă între ideile 
pe care le presupun cele două cuvinte de „cro¬ 
nică" şi „socială" este o oarecare contradicţie, 
de fapt. Cronică, înseamnă notarea din timp în 
timp a faptelor ce se petrec în viaţa contempo¬ 
rană, de zi la zi. Faptele sociale însă, au mişcări 
lente, de multe ori invizibile ochiului omenesc, 
sunt fapte mute, fără întâmplări răsunătoare pe 
care să le poţi povesti. Căci trebue să ne lă¬ 
murim dela început; nu se cade să dăm cuvân¬ 
tului „social" numai sensul lui curent, de luptă 
intre unele categorii sociale, cari acelea se pot 
într’adevăr însemna de un cronicar. In ţările din 
occident, asemeni lupte sunt un fapt foarte cu¬ 
rent şi deoarece sunt acolo şi de cea dintâi în¬ 
semnătate, am ajuns şi noi, care ne informăm 
întotdeauna dela acel occident, să le acordăm o 
importanţă pe care la noi în ţară nu o au. Dar 
cum nu avem de loc de gând să facem o cronică 

(Cronica Socială, la Radio; 22 Martie 1933). 

socială despre altceva decât despre ceeace se 
petrece la noi, căci ce se petrece în străinătate 
prea rare ori ne poate izbi direct, suntem si¬ 
liţi să plecăm dela alte temeiuri decât acelea 
pe care ni le dau problemele şi informaţiile oc¬ 
cidentului. 

Socotim însă că făcând astfel cronica socială, 
vom fi mai folositori, pentru că trebue să re¬ 
cunoaştem, spre părerea noastră de rău; că în 
genere suntem mai bine informaţi despre cele 
din afară decât despre cele dela noi. 

Nu numai din pricina unui defect al nostru, 
dar şi din pricina caracterului social al ţării, care 
ridică piedici destul de mari acelui care vrea 
să se informeze asupra ei, din acest punct de 
vedere. Suntem o ţară care astăzi încă avem un 
caracter adânc ţărănesc şi viaţa aceasta ţărănească 
este mută. Nici-un oficiu telegrafic, nici-un ser¬ 
viciu de presă nu există pentru a ne 1 trimite 
despre ea, veşti. Şi totuşi veşti, ar fi bine să 
aflăm. Căci satul românesc, suferă schimbări a- 
dânci, economice şi sufleteşti, uneori bune alte¬ 
ori rele, sub influenţa unei vieţi a oraşului, care 
îşi are, de altă parte, şi el problemele lui. 

Dacă un cronicar social ar putea deci să in¬ 
formeze mai întâi asupra acestor două realităţi 
sociale care simt la noi satul şi oraşul, fiecare 
cu problemele lor speciale, dacă ar putea apoi, 
pornind desigur dela faptele de toate zilele, dar 
trecând dincolo de ele, să le arate, sensul înde¬ 
părtat, integrându-1 în lanţul prefacerilor lente 

şi adânci din sânul lor, ar face într’adevir o faptă 
folositoare. 

Desigur, aceasta înseamnă că însemnarea în 
stil de cronică a faptului petrecut de curând, nu 
ar fi decât prilejul unei lămuriri analitice-socio- 
logice a procesului celui mare social presupus de 
acel fapt, care scapă propriu zis cronicei. Mai 
mult decât atâta: uneori, atunci când faptul el 
însuşi lipseşte, cronica socială va trebui să fie 
însemnarea unor realităţi care, deşi contempo¬ 
rane şi de hotărîtoare importanţă pentru viaţa 
noastră socială, nu se manifestă vizibil în întâm¬ 
plări, aşa cum de pildă e cazul tutulor realităţi¬ 
lor demografice, tutulor formelor de viaţă so¬ 
cială, tutulor problemelor de higienă socială. 

Dar pentru cronica de azi, avem un fapt cert 
de o deosebită importanţă pentru viaţa noastră 
socială: este deschiderea, de către Casa Educa¬ 
ţiei Poporului şi Ministerul de Instrucţie, a unui 
curs pentru bibliotecari săteşti, care va ţine în 
tot cursul săptămânii acesteia la Bucureşti. Să 
ne înţelegem: nu vreau să spun că, în el însuşi, 
cursul acesta este un fapt social deosebit. 
Cursuri, de tot felul, se ţin şi se vor mai ţine. 
Ci numai că el înseamnă ceva deosebit, că sen¬ 
sul acestui curs arată ceva nou în îndrumările 
pe care cărturarii cu grijă de cultura noastră, 
vor să le dea, de o bucată de vreme încoace 
vieţii noastre sociale. Iată anume pentru ce cre¬ 
dem aceasta: 

România cea nouă pe care au clădit-o toate 
generaţiile veacului trecut, a avut de rezolvat 

probleme sociale de o gravitate mare: ţara ţă¬ 
rănească, a trebuit să depună sforţări imense 
pentru a se ridica la o treaptă de cultură care 
să se poată ţine cu fală la nivelul aceleia care 
ne servea drept model. Şi nu se poate spune 
că n’am reuşit. Avem azi o ştiinţă şi o artă ro¬ 
mânească de care ne putem mândri. Ci organi¬ 
zaţia noastră socială are pe ici pe colo, n aşi 
vrea să spun ca şi Carageale că anume „prin 
părţile esenţiale** — anume greşeli, este foarte 
adevărat. Dar nu trebuie să fim nedrepţi cu sfor¬ 
ţările pline de bună credinţă ale atâtor oameni. 
Greşeli dacă vor fi, să luptăm spre a le îndrepta, 
mai mult cu fapta decât cu vorba. Una din 
aceste mari greşeli a fost însă că legătura dintre 
oraş, centru firesc de cultură, şi sat a fost pier¬ 
dută. Oraşul s’a înălţat cu mult prea mult de-a- 
supra satului. Şi mai ales s’a înălţat de unul 
singur, lăsând în urma lui, mult departe satul. 
Ceeace a dus la o dublă lipsă: mai întâi satul 
a rămas fără priveghiere cărturărească, absolut 
necesară oricărei vieţi omeneşti, priveghiere pe 
care mai înainte o avusese, prin toată viaţa bi¬ 
sericească strângătoare a întregii culturi de pe 
vremuri şi prin toată viaţa lumească cultă care 
îşi răspândea în sate o literatură a ei, care era 
şi pe potriva lor. In al doilea rând, ceeace este 
tot atât de grav, oraşul pierzând legătura cu 
mediul social românesc al satului, trăind în 
sfera restrânsă a unei vieţi artificiale care îşi tră¬ 
gea seva din cultura altor popoare, a putut porni 
pe căi greşite uneori şi şi-a pierdut toată vlaga 

pe care sensul social îl dă unei opere, chiar din 
punctul de vedere al valabilităţii ei interne. Sunt 
lucruri pe care acei care au urmărit pe vremuri 
mişcarea Sămănătorului a Profesorului Iorga, le 
ştiu prea bine. 

Prefacerile sociale de după răsboi, dispariţia 
marei clase a proprietarilor de pământ, care ea 
avea oraşele, ne-a pus faţă în faţă cu această 
problemă, într’un chip din ce în ce mai violent. 
Ţărănimea, acum proprietară şi stăpână a drep¬ 
tului de vot, a ajuns o realitate care se impune. 
Nu ca forţă brutală, ci dimpotrivă ca o pro¬ 
blemă spre care oraşul se îndreaptă din datorie 
spirituală. Cărturarii de după răsboiu, reluând 
vechi tradiţii pierdute, se apropie din nou de 
sat, simţind că faţă de acesta au o datorie de 
îndeplinit. Ţărănimea ea însăşi are şi ea o por¬ 
nire spontană spre cultură. Nu ne amintim oare 
cu toţii de năvala pe care au dat-o după răsboi 
ţăranii, spre şcoală? De toată ridicarea aceea 
uluitoare de şcoli noi, de care va rămâne legat 
numele D-rului Angelescu? 

Dacă vremuri grele au dat peste noi, dacă 
şcoala a căzut pe tânjală din această pricină, 
aceasta nu trebue să ne desnădăjduiască. Pentru 
că ridicarea culturală a satelor, adică ajutorarea 
luminată a mişcării de creştere de sine a satelor 
spre cultură,, poate fi ajutată şi pe căile spiri¬ 
tuale, care nu au dreptul să se închidă din pri¬ 
cina nici-unei crize materiale. Cărturarii dela 
oraşe au datoria să scrie acele cărţi de care au 
nevoe satele. Aceste cărţi trebuesc să fie tri- 

mise la sate, în biblioteci. Iar bibliotecile acestea 
trebue să încapă în mâna unor oameni price' 
puţi care să ştie să fie oameni vii, însufleţitori 
ai acestor lăcaşuri unde sufletul unui neam îşi 
poate da seama de el însuşi şi deci să-şi capete 
deplina aşezare. 

Am avut şi până acuma biblioteci. Dar ele, 
prea de multe ori cuprinzând cărţi pe care ţă¬ 
ranul, oricâtă bunăvoinţă ar fi avut, nu le putea 
ceti, şi priveghiate de oameni care nu ştiau că 
o bibliotecă nu înseamnă rafturi şi cărţi trecute 
în inventar, ci cetitori, nu erau decât încă una 
din destul de lungul şir al instituţiilor care fi¬ 
gurau spre falsă fală, în rapoartele şi corespon¬ 
denţa Ministerelor. 

Cursul de bibliotecari din săptămâna aceasta 
are de gând ca, sfătuindu-se laolaltă toţi oamenii 
care prin munca lor au o experienţă în privinţa 
bibliotecilor şi a culturii satelor, să se ajungă 
la învăţăminte practice asupra felului în care o 
astfel de bibliotecă populară poate ajunge a fi 
înadevăr folosită şi deci folositoare. Şi mai mult 
decât atâta: asupra felului în care o astfel de 
bibliotecă trebuie să-şi afle loc în întreaga acti¬ 
vitate culturală a satelor: şezători, case de sfat, 
teatru, radio, coruri, cercuri de tineri, care de¬ 
sigur există şi astăzi, fie din vechi deprinderi 
săteşti, fie din mai de deunăzi influenţe cărtu¬ 
răreşti, dar care trebuie neapărat să capete un 
suflet nou şi hrana unei munci mai îndărătnic 
sistematice. 

Cursurile acestea fuseseră socotite la început 

pentru un grup restrâns — vre-o 40 nădăjduiau 
iniţiatorii — de învăţători, preoţi şi revizori şco¬ 
lari. Iată însă că la ele s’au înscris şi urmează 
regulat peste 300 de oameni. Sunt acolo, pe lângă 
oamenii şcolii şi ai Bisericii, număr mare de 
studenţi şi de intelectuali pe care nu îi cheamă 
profesia lor, ci numai dorul de a se lămuri şi 
de a se întovărăşi la munca aceasta pe care 
cărturarii o fac pentru obştia cea mare a popo¬ 
rului lor. Şi cine i-a putut vedea, punându-se 
astfel în slujba unei munci pe care o ştiau că 
va fi grea, nu se poate să nu fi plecat cu o nă¬ 
dejde de mai bine pentru viaţa satelor şi cu 
îndemn de a chema la această muncă unde bună¬ 
voinţa fiecăruia poate fi folositoare, pe cât mai 
mulţi. Această chemare vi-o repet şi eu Dvs. 
cu tot dinadinsul, acum, la sfârşitul cronicei mele. 

PRILEJ DE ÎNDOIALA 
La o răscruce de drumuri: spre o ţărănie, o mi¬ 
tocănie şi un stil „ naţional '* 

O prejudecată curentă constă în credinţa că 
întreaga cultură a unui popor se clădeşte de-a- 
dreptul de către oamenii creatori din „pătura 
cultă". Mintea şi sufletul acestora coboară, treap¬ 
tă cu treaptă şi întârziind, spre adâncurile in¬ 
culturii populare, pentru ca să le lumineze. 

Arta ţăranilor de pildă, ar fi o imitaţie târ¬ 
zie a oraşului. Costumul bogat al Argeşului şi 
Muscelului, o aducere aminte anacronică a cos¬ 
tumului curtenilor de pe acolo; versul şi cuvin¬ 
tele literaturii lor vorbite şi cântate, o vagă şi 
greşită aducere aminte a unor modele culte ori¬ 
ginare, cu mult mai pure; obiceiul pământului, 
o îndărătnică şi confuză păstrare a unor dispo¬ 
ziţii legislative, după ce ele au ieşit din vigoare. 
Cu alte cuvinte toată cultura populară ar fi al¬ 
cătuită din adăogirea, una după alta, a unor ase¬ 
menea „Gesunkenekulturguten" cum le numesc 
nemţii. 

Problema acţiunii de „culturalizare" a poporu- 

(R«viata „Ciiterion**, t Nocmhrie 1934). 

lui, ar consta deci numai în găsirea mijloacelor 
de,a face astfel ca să pătrundă repede şi uni* 
form repartizat, toată cultura orăşănească în toate 
straturile sociale. 

In realitate însă o cultură se naşte anonim, 
viu şi dintr’o dată, din toate părţile unei socie¬ 
tăţi. Fiecare grup, fiecare mădular alcătuitor al 
obştei oamenilor are darul de-aşi clădi singură 
psihologia, deprinderile, graiul şi operile de artă. 
Desigur că o trecere a unor bunuri dintr’o cul¬ 
tură socială la alta se poate face. Schimburi şi 
contaminări pot avea loc. Dar ele nu suferă nici¬ 
odată o mişcate pur descendentă. Mai mult de¬ 
cât atât, nici nu poate fi vorba de o asemenea 
mişcare descendentă, deoarece culturile deose¬ 
bite nu pot fi erarhizate. Nu putem spune de 
pildă că literatura scrisă şi făcută pentru cetit 
a Luceafărului lui Eminescu ar fi superioară li¬ 
teraturii Mioriţei, cântată veşnic altfel, „pe 
lung“, de miile de cântăreţi anonimi cari o tră- 
esc ca fapt viu. Ci numai că este vorba de alt¬ 
ceva, de două culturi esenţialmente deosebite. 

înţelegerea acestui lucru este de o covârşi¬ 
toare importanţă pentru orişice activitate cultu¬ 
rală şi ea ne poate arăta pricinile adânci ale cri¬ 
zei noastre culturale de azi şi ale lungei şi fără 
de folos agonii a ţărăniei. 

Intr’adevăr, ţărănia presupune o cultură orga¬ 
nică, apucată din bătrâni şi păstrată tradiţional, 
trăită astăzi de o obştie solidară de oameni care 
nu ştiu de existenţa altor culturi şi nu şi le pot 
închipui. 

I i această cultură, pe care noi n’am cunos- 
ut o ţi nici nu voim să o cunoaştem, a fost sis¬ 
tematic distrusă printr’o „culturalizare". Nu nu- 
nui unde vin cu drum de fier, ci mai ales unde 
in cu şcoala, armata, partidele politice şi piaţa 
cftinâ şi proastă a oraşului, se ofileşte şi moare 
ţărfinia. Ceeace îi ia locul este o copie a maha¬ 
lalei mitocăneşti, care se întinde ca o lepră pe 
întreg obrazul ţării. 

Pe de altă parte şi în sens paralel invers, ora¬ 
şul copiază şi el anumite elemente din viaţa ţă- 
răniei. A existat la noi un curent de snobism care 
tindea la salvarea părţii plăcute ochiului şi pito¬ 
reşti din această viaţă. A fost o vreme când o 
bună parte din elita noastră, deşi ciripitoare de 
limbă franţuzească, nu mai apărea la baluri de¬ 
cât deghizată în costume naţionale. Nobile sfor¬ 
ţări au fost făcute pentru a transforma haina ţă¬ 
rănească într’o haină de gală. Femeile au ajuns 
să poarte „costumul" ori de câte ori se iveşte 
un prilej naţional: Soseşte un oaspe străin? Se 
pun cununi de frunză pe capul copiilor meritoşi 
din clasele primare? Imediat cocoanele noastre 
se îmbracă în „costum naţional". Cine ar în¬ 
drăzni să plece în propagandă culturală prin ţări 
străine, dacă soţia lui n’ar avea un asemenea cos¬ 
tum? Ba pentru furnizarea costumelor s'au cre- 
iat şi societăţi comerciale. „Furnica”, procură 
oricui asemenea costume, şcolile profesionale scot 
generaţii întregi de ţesătoare şi cusătoare de 
„motive naţionale". Până şi arta mobilierului s’a 
transformat, născându-se un stil Brumărescu, de 

pirogravură naţională în serie, foarte potrivită 
cu casele care au umplut, în anumiţi ani, străzile 
Bucureştilor, case şi ele tot „naţionale", cu turle, 
cerdacuri, clopotniţe de mănăstiri, clopoţei şi 
gropniţe, stil Antonescu. 

N’am putea avea decât cuvinte de laudă pen¬ 
tru izbânda acelor creatori de modă, dacă din 
nefericire arta aceasta „naţiânală" n’ar fi înfio¬ 
rător de urâtă. Ţărănescul e un fapt estetic viu, 
de fermecătoare creaţie permanentă. „Naţiona¬ 
lul" e seria fabricată industrial şi anapoda. Te 
uiţi la un costum naţional, şi te întrebi; de unde 
o fi? Să fie haină de Gorj? Ia e din Muscel, Să 
fie din Muscel? Marama e din Gorj. Dar fota? 
Din Banat. Opincile, de la Mociomiţa. E un fel 
de pot-pouri de costume, anost şi fals, uneori 
de-adreptul jignitor când e purtat de doamnele 
cu tocuri lungi dansând tango, monstruos când 
la necunoaşterea duhului ţărănesc se adaogă lipsa 
de bun gust, cum e cazul stilului Brumărescu, 
un adevărat atentat la bunul renume al ţăranu¬ 
lui român. Origina acestui stil „naţional" se 
vede cât de colo. El se naşte dintr’un sentimen¬ 
talism de paradă pentru o pătură socială în fond 
dispreţuită şi în tot cazul nu cunoscută. Stilul 
naţional aparţine acelei vaste încercări de a trans¬ 
forma civilizaţia noastră după technica şi chipul 
carelor alegorice: „Aiici e Traian şi Dunărea"; 
aici e „Mihai Viteazu"; aici surorile înstrăinate 
venind la sânul mamei lor „România", aici e „Do¬ 
robanţul" şi însfârşit „ăsta este un ţăran". Evi¬ 
dent ţăranul vine cântând din frunză, ca Cioro- 

I»f marşul din Aida, are fluier la brâu, căciulă, 
piinglicuţe tricolore şi o Rodică după el. 

Stilul acesta „naţional", făcut, iar nu născut, 
i trecut însă la mahala şi de acolo la protipen¬ 
dada satelor. Mergeţi într’un sat din jurul Bucu¬ 
ri ştilor; veţi vedea acolo cele trei costume neted 
deosebite. Bătrânele poartă îmbrăcămintea ţără¬ 
nească; fetele, sunt în muselin de culori strigă¬ 
toare; iar „domnişoarele" adica fata popii a mai 
mare şi a mai mică, fata învăţătorului şi a chia¬ 
burilor, umblă „naţional". Cu mare mirare regă¬ 
seşti la ţară până şi modele uitate „naţionale", de 
pildă vechiul costum al trupelor Moceanu, cel 
care a lansat prin cabareturi Banul Mărăcine, a 
pus fetelor căciuli de mocani în cap şi le-a în¬ 
crucişat pe pulpe nojiţe tricolore cu clopoţei. 

Iată dar că oraşul se vădeşte a fi uneori stri¬ 
cător chiar atuncia şi mai ales atuncia când e plin 
de intenţii bune. 

Acuma se întâmplă ca în unele judeţe opera 
de ridicare culturală şi de „naţionalizare" să fi 
început mai din vreme, când ţărănia era încă în 
plină vigoare. De pildă în Muscel, judeţ unde 
analfabetismul nu ne este prea ruşinos. Ei bine 
aceste judeţe sunt tocmai cele mai paradoxale. 

Aparent, sunt pur ţărăneşti. Toţi intelectualii 
de pildă, indiferent de culoare politică, toţi cei 
din „elită" umblă îmbrăcaţi „naţional". Dar 
ţărănia propriu zisă, e aproape stinsâ. Acolo se 
cântă „naţional": însă coruri de Vidu, Cucu, 
Oancea. Se spun ghicitori, însă din culegerile ti¬ 
părite. Vechiul strat ţărănesc e de mult mort. 

Iar costumul muscelean e lămuritor: e un tipic 
costum „naţional". Pantalonii sunt de croială 
nemţească, însă albi, cu dungă; vesta e de stofă, 
însă croită cu gulerul după asemănarea hainelor 
cazone sau ale seminariştilor; haina e o haină pur 
nemţească. Numai cămaşa, scoasă afară, e ţă¬ 
rănească. Dar şi aceea, nu e orişice cămaşă, ci o 
cămaşă „naţională". Stilul acesta a fost şi el făcut 
şi răspândit, cu bună ştiinţă, prin propagandă, 
de la Dobrescu Argeş începând şi până acuma 
~(ca şi c6stumul schilăresc al Olteniei, de altfel). 
Fără îndoială însă că vigoarea ţărănească de 
acolo, deşi nu a supravieţuit până astăzi statului 
nostru cultural, a avut destulă tărie ca să imprime 
costumului „naţional" un caracter plăcut, să-l 
reţărănizeze, după cum de pildă şi oraşul Câm¬ 
pulung s’a păstrat până astăzi cu un caracter unic, 
adevărat ţărănesc, nu numai sătesc, atât în pri¬ 
vinţa arhitecturii sale, cât şi în privinţa organi¬ 
zării în moşnenie umblătoare pe 42 moşi. (Asta e 
altă poveste). 

* Mărturisesc că’mi aduc aminte de cuvintele 
unui bocet huniedorean: „draga maichii, după 
tine, îmi pare şi rău şi bine", căci problema ce 
mi se pune, mă aruncă în îndoială: calea viitoare 
a prefacerilor noastre culturale, care va fi? Şi de 
partea cui să mă dau în lupta de moarte ce se 
începe? Să fie aceea a mitocăniei? Să fie aceea a 
costumului „naţional"? Nu e păcat de Dumne¬ 
zeu să se piardă comoara de bun gust a ţărăni- 
niei? Sau poate ţărănia va fi destul de puternică 
şi noi destul de cuminţi ca să lăsăm să se nască 

un nou itil, in felul celui muscelean? Să ajutăm 
> Ademenea transformare ca să scăpăm ce mai e 
ile icâpat? Dar dacă nu vom face astfel nimic 
Altceva decât să grăbim moartea ţărăniei? 

Hotărât lucru: problema e destul de compli¬ 
cată şi nu ne poate părea deocamdată decât „şi 
rău şi bine". 


SOCIOLBUC 


69 



SATUL/ 


Forma caracteristică de viaţă a poporului ro¬ 
mânesc este aceea a satului. E un loc comun afir¬ 
maţia că oraşele noastre reprezintă o formă hi¬ 
bridă de organizare socială, în care şi-au găsit a- 
dăpost elemente nedorite şi nesigure; pe când 
satele sunt păstrătoarele curăţiei etnice şi a tra¬ 
diţiilor neamului. 

Cu toate acestea, aparent paradoxal, întreaga 
noastră grije se îndreaptă spre oraşe. Aci este 
locul unde se face politică, aci sunt categoriile so¬ 
ciale care pot duce o luptă politică susţinută şi 
aci e toată activitatea economică, capitalistă, care 
ne pune în legătură cu piaţa mondială. Satul ră¬ 
mâne ceva mai la urmă, jucând un rol mut în cul¬ 
tura noastră. Deşi satul reprezintă o structură so¬ 
cială şi o mentalitate aparte, nimic din duhul lui 
nu străbate în curentele de opinie publică. De¬ 
sigur dorim binele ţăranilor, avem nevoie de ei 
ca massă electorală, vom reuşi poate să îndreptăm 
unele rele şi să deschidem şi satelor calea spre 
înainte. Dar satul, ca făptură sooială tradiţională 

(Reviste „Criterion**, 1934). 


70 


S0CI0LBUC 





a duh al lui, nu ne interesează. Soarta lui 
pare pecetluită; de pe acuma apar semnele pieirii. 
lată, de pildă, ignoranţa vădită a orăşenilor faţă 
de ce e satul. Pentru majoritatea lor, satul nici nu 
există cu trăsăturile lui proprii, cu închegare în 
forme sociale justificate, cu o cultură proprie tra¬ 
diţională. Ci satul se defineşte negativ: e o aşe¬ 
zare neurbană: adică e ceva care în fond e tot 
un oraş, însă neajuns la un grad deosebit de 
desvoltare: o sumă de case mici şi sărăcăcioase, 
dispuse pe uliţă întortochiate şi murdare. Iar să¬ 
tenii, la rândul lor, sunt nişte viitori cetăţeni ur¬ 
bani, cu condiţia să scape de împrejurările vi¬ 
trege care i-au ţinut până acuma într’o stare de 
seroisălbăticie (de troglodiţi: spunea de curând 
un scriitor serios). Tot ca un alt fel de ignorare, 
trebuie să socotim şi sistematica idealizare a sa¬ 
telor, ţăranul ajungând să fie o temă lirică mul¬ 
ţumită căreia îţi poţi exprima, pe ocolite, dis¬ 
preţul faţă de o cultură orăşenească neplăcută. 

In publicistica de acuma se poate vedea clar 
cum gândirea celor mai mulţi este polarizată ne¬ 
critic spre „pro" sau „contra". Pentru cei de ex¬ 
tremă stângă sau dreaptă, este cu desăvârşire 
inutil să se întârzie pe o problemă de înţelegere 
a satului: mâine, în ziua scontată a victoriei po¬ 
litice, o nouă formă de viaţă socială se va im¬ 
pune, de-opotrivă tutulor, „pro" sau „contra". 
Satul va fi ce-1 vor face acei care vor avea în 
mâinile lor aparatura Statului, şi se vor urba- 
niza satele sau se vor ruraliza oraşele, după voie. 

Trecutul nu prea îndepărtat al ţării ne-a ară- 

tat totuşi primejdia ce ne pândeşte dacă pornim 
pe această cale. Generaţia care a creeat România 
modernă avea şi ea un ideal politic înverşunat şi 
credinţa în atotputernicia voinţei Statului. Dar 
Statul pe care l-au creeat a rămas totuşi un stat 
de suprafaţă. In adâncuri, organizarea capitalistă 
şi liberală, venind în contact cu formele de viaţă 
săteşti, a dus la ceeace s'a numit, cu drept cu¬ 
vânt o „neoiobăgie", scump plătită, uneori cu 
sânge şi, definitiv apoi, prin spulberarea marei 
proprietăţi. Aceasta pentrucă în lupta dintre 
cele două forme de viaţă, orăşeneşti şi săteşti, 
, realitatea nu a fost atât de vădit numai „pro" sau 
numai „contra" formei de viaţă orăşăneşti, ci a 
împerechiat forma conştientă a Statului cu for¬ 
mele nelămurite, veşnic spontane şi îndărătnic 
tradiţionale ale satului. 

Aceeaş soartă ne poate pândi şi de aci înainte: 
avem de aceea datoria să cunoaştem satul, amă¬ 
nunţit şi sub toate laturile lui, dacă vrem să nu 
pornim pe aventuri mari de natură politică, pe 
care apoi să le răscumpere generaţii întregi de 
suferinţă. Şi mai mult decât atât, suntem datori 
să purcedem la lămurirea ce este şi ce poate fi 
pentru noi satul, ca structură psihologică şi spi¬ 
rituală, pentru că aceasta este singura cale de 
constituire a noastră ca naţiune modernă. 

înţelegerea noastră a ce este o viaţă de sat, ar 
fi putut să fie o înţelegere directă, a celuia care 
trăeşte efectiv, ca simplu membru al obştiei, în- 
tr’un sat. Iar pentru orăşeni, putea fi participa¬ 
rea la viaţa unui stat ţărănesc, într’o societate 

rămasă rurală, în toată structura ei socială şi psi¬ 
hologică. Un asemenea stat a încetat să existe 
însă la noi, încă din veacul trecut. Clasa boie¬ 
rească pământeană, a avut la noi putinţa să ducă 
mai departe, pe seamă proprie, viaţa de stat, 
atunci când împărăţia turcească evacuă părţile 
sudestului european. Pentru noi a fost astfel 
pierdută putinţa rămânerii la un ruralism mo¬ 
dest dar trainic, aşa cum l-au avut şi Serbia şi 
Bulgaria. 

Dar dacă ne este închisă calea aceasta a înţe¬ 
legerii directe, prin participarea la o viaţă ţără¬ 
nească, mai ne rămâne calea înţelegerii critice, 
prin atente studii şi necontenite altoiri a ce gân¬ 
dim cu ceeace am aflat la sate. O naţiune se 
deosebeşte de o populaţie, sau o hoardă oarecare, 
prin faptul că naţiunea are o conştiinţă naţională, 
adică prin faptul că opinia publică, ia conştient 
seafna la ceeace este neamul căruia aparţine şi 
societatea în care trăeşte. Cunoaşterea ştiinţifică 
a satului este o datorie naţională, pentrucă sin¬ 
gură ea, ne poate duce, pe calea cunoaşterii na¬ 
ţiunii, la o conştiinţă naţională în sensul cel ade¬ 
vărat al cuvântului. 

Dacă acest lucru nu s'a putut face până acuma 
în condiţii mulţumitoare, desigur e şi pentru 
că au fost pricini obiective istorice, care au stat 
piedică. 

In primul rând o problemă de înţelegere a sa¬ 
telor nu se putea pune înainte de expropriere, 
atâta timp cât grava problemă agrară dela noi 
nu fusese rezolvată. 

Ceeace interesa pe atunci nu era satul el în¬ 
suşi, cu arătarea a tot ce este el, ca deprindere 
de viafă şi mocnit suflet, ci mai ales relaţiile ex¬ 
terioare pe care acest sat, ori care ar fi fost el, 
le avea cu stăpânitorii de pământ, stabilirea con¬ 
tractelor de muncă, acele exasperante forme ul¬ 
time ale procesului de disoluţie complectă a io- 
băgiei. 

Deaceea cărţile în care s a gândit cel mai adânc 
asupra problemei satului, au o coloratură prac¬ 
tică săritoare în ochi. De pildă „Cercetări istorice 
cu privire la viaţa agrară a Românilor", a pro¬ 
fesorului N. Iorga, e tipărită în 1908. Cartea lui 
Radu Rosetti, „Stăpânii, pământul şi sătenii", e 
urmată la 1907 de cartea cu titlul deschis „Pen¬ 
tru ce s’au răsculat ţăranii", „Neoiobăgia" lui Do- 
brogeanu-Gherea e şi ea din 1908. Iar „laşi 1918" 
este-data celeilalte cărţi capitale a profesorului 
Iorga, „La question agraire en Roumanie". 

Pentru seninătatea cu care asemenea opere pu¬ 
teau fi primite, ne stă mărturie cartea de ură îm¬ 
potriva lui Rosetti „O mistificare istorică" a lui 
Panu, sau atitudinea, deseori revoltătoare, a de¬ 
putaţilor cari ascultau, pe la 1907, cuvântările 
prof. Iorga. (Vezi „In era reformelor", N. Iorga 
1909). 

Aşa dar, în lipsa unei structuri ţărăneşti a Sta¬ 
tului nostru şi în mijlocul unor stări de fapt care 
sileau la concentrarea atenţiei în jurul unei pro¬ 
bleme practice agrare, prilej de luptă înverşu¬ 
nată, se înţelege pentruce recunoaşterea satului nu 
a ajuns să fie parte integrantă din structura in- 

telectuală a românilor de la oraş şi de ce nu a 
intrat în conştiinţa naţională propriu zisă. 

Aceasta nu înseamnă că nu s’au făcut încercări 
folositoare de a se înţelege satul, ci numai că 
ele nu au pătruns în spiritul public. Astfel pu¬ 
tem deosebi mai multe şcoli: 

In primul rând trebuesc să fie socotite cărţile 
profesioniştilor agronomi, cum de pildă seria de 
monografii ale lui Ion Ionescu dela Brad sau 
„Politica agrară la Români" a lui George Maior. 
Cuprinzând date foarte lămuritoare, aceste cărţi 
au rămas însă fără de nici o influenţă asupra 
spiritului public. 

Mişcarea Junimei, care pe altă tărâmuri a lup¬ 
tat cu atâta folos împotriva formelor sociale 
goale, nu a dus totuşi nici-o luptă pentru „fon¬ 
dul" social sătesc de la noi. 

Eminescu, care fără îndoială mai mult decât 
oricare altul a înţeles ce este viaţa românească, 
rămâne o întâmplare cu totul fericită care nu 
apără însă junimismul de învinuirea de a se fi 
dovedit sterp în tot ceeace priveşte viaţa satului. 

Cu mult mai folositoare a fost vechea mişcare 
socialistă dela noi, care sub forma Gherismului 
a arătat pentru problema sătească o înţelegere pe 
care puţini dintre contemporani o aveau. (Vezi: 
Este socialismul o floare exotică?, Cuvinte uitate 
şi Neoiobăgia). întreg gherismul porneşte de la 
înţelegerea că stările sociale de la noi erau da¬ 
torate unei altoiri a unei vechi forme sociale, 
care era aceea a satului, cu o influenţă nouă ca¬ 
pitalistă occidentală. Neoiobăgia e rezultatul hi- 

brid al satului românesc cu influenţa capitalistă. 
Dar dacă gherismul a cunoscut prea bine ce era 
capitalismul care ne influenţa, nu ştia decât prea 
puţin despre ce era satul el însuşi, asupra că¬ 
ruia se exercita influenţa capitalistă. Cele câteva 
studii începute în sânul mişcării socialiste pentru 
înţelegerea satului, au fost intrerupte prin trece¬ 
rea la liberali a generoşilor şi mai târziu, prin dis¬ 
trugerea gherismului odată cu năvala bolşevis¬ 
mului urător al satelor şi credincios „violenţei 
creatoare". 

Material interesant s’a mai strâns şi prin se¬ 
ria de anchete monografice asupra satelor româ¬ 
neşti, pornită de ministerul de domenii şi mai ales 
din anchetele făcute cu prilejul dureros al lui 
1907. După înăbuşirea în sânge a răscoalelor, a 
urmat o scurtă epocă de atenţie pentru sat şi ra¬ 
poartele acelora însărcinaţi cu potolirea răscoalei 
au vădit deseori o înţelegere, care din păcate a 
dispărut prea curând şi n’a avut răsunet. 

De aceea mişcarea cea mai de seamă pentru 
cunoaşterea satului rămâne tot aceea a Sămănă- 
torului. In vremea de astăzi e o modă să se po¬ 
negrească acest Sămănătorism, sub cuvânt că el 
nu ar fi alt ceva decât o tendinţă de a vedea 
romantic viaţa satelor. Intr’adevăr Sămănătoris¬ 
mul a ajuns poate a fi aşa* ceva, la acei cari nu 
l-au înţeles. Dar la început, în gândul aceluia 
care l-a creeat. Sămănătorismul nu era decât o 
deznădăjduită încercare de a lega, cât mai era 
timpul, firul tradiţiei noastre culturale rupte, în¬ 
tre cărturar şi sat, adică între cultura noastră 

şi neamul nostru, cu toate tradiţiile şi felul lui 
de a fi. Dacă Sămănătorul a rămas numai o 
şcoală literară, care uneori valorează puţin, din 
lipsa de talent a câtorva, dar însemnează alteori 
şi tot ce a dat mai cu adevărat bun neamul 
acesta, atunci când, la talentul scriitorului se 
adăoga şi toată adâncimea pe care o are acela 
care gândeşte pentru întreg neamul său şi-şi 
spune gândul aşa ca să fie pe înţelesul acelui 
neam, este datorită numai faptului că nu exista 
atunci o clasă socială matură, pentru a duce o 
luptă politică neoligarhică. Tot de aceea, înfăp¬ 
tuiri nu a putut face nici mişcarea poporanismu¬ 
lui, deşi era o mişcare accentuat politică. Prea era 
mare dispreţul „proprietarilor de pământ", faţă' 
de „proprietarii de idei", şi prea puternici erau, 
ca să se fi putut face ceva înainte de expro¬ 
priere. Ce ne-a rămas totuşi dela Sămănătorul, 
e neînchipuit de mult; fondul gândirii noastre 
despre sat, chiar a acelora care se declară anti- 
sămănătorişti, este fără să o vrem sămănătorist, 
în măsura în care din îndemn sufletesc, înţele¬ 
gere, sau interes politic, ne apropiem de clasa 
ţărănească. 

Reforma agrară a însemnat o rezolvare în faptă 
a problemei noastre sociale; însă nu o rezolvare 
spirituală. 

Spargerea violentă şi sub teroarea unor eve¬ 
nimente pe care nimeni nu le mai putea stăvili, 
a vechilor relaţii neoiobage în favoarea clasei ţă¬ 
răneşti, nu a fost precedată câtuşi de puţin de o 
înţelegere a satului. Ci dinpotrivă a fost un pri- 

lej de a se dovedi cât de puţin cunoaştem pro¬ 
blemele satului. Din nou, rezolvarea pe hârtie, 
cu principii juridice, ni s’a părut că poate tine 
loc organizării economice a realităţii sociale, aşa 
cum era de fapt. Problema satului a rămas tot 
deschisă şi tot gravă. 

In zilele noastre abea, sunt date putinţele unei 
înţelegeri adevărate a satului. Votul universal 
a făcut din ţărănime factorul cel mai important 
din punct de vedere electoral. Opinia publică, în 
mod fatal deci, trebuie să se simtă aplecată spre 
a primi şi a folosi studiile asupra satului. 

încă de la Iaşi 1918 ideia unui Institut de cer¬ 
cetări a realităţii sociale în vederea reformei so¬ 
ciale, fusese emisă. Profesorul D. Guşti şi şcoala 
monografică din Bucureşti a reuşit apoi să creeze 
o serie întreagă de cercetători specializaţi ai vie¬ 
ţii rurale. 

Problema satului se pune acuma clară, ca o 
datorie pe care o avem noi, ca proprie a noas¬ 
tră. 

Nimic nu ne mai stă în calea datoriei noastre 
de a ne pregăti cu privire la două probleme ge¬ 
mene: participarea sufletească la viaţa neamului 
de ţărani de pe urma cărora trăim şi pentru care 
trebueşte să trăim şi cunoaşterea lui amănunţită, 
care singură ne va da putinţa să ducem acea ac¬ 
ţiune practică, politică şi culturală, care să nu 
fie fantezia noastră nesăbuită ci necesitatea im¬ 
pusă de realităţi. 

Care sunt liniile mari de forţe care se des¬ 
prind din viata acestor sate şi care sunt proble* 

mele de viată practică ce ni se pun? Să încer¬ 
căm o scurtă expunere a lor. 

In primul rând, adevărul de la care trebuie 
să pornim este acela că realitatea satului există, 
ca un fapt capital pentru noi. Spre deosebire de 
alte popoare, românii se caracterizează în istoria 
culturilor lumii printrun fapt care nu-şi găseşte 
perechea: este tocmai acela de a fi o ţărănime 
creatoare foarte puternică. Nu numai ca massă 
numerică şi întindere spaţială, dar şi ca struc¬ 
tură. Intr’adevăr, pe când în alte locuri, fiecare 
colt de tară formează o arie dialectală precis de¬ 
terminată, cu limbă deosebită, fel de a fi şi ros¬ 
turi deosebite, tiranii români, în ciuda faptului 
că au trăit sub dominatiuni de stat atât de di¬ 
verse, sunt până astăzi un bloc omogen de pu¬ 
ternică creaţie originală, semnul sub care vieţu¬ 
ieşte această tărănie, fiind acela al obştiei crea¬ 
toare. 

O deosebire esenţială între viata orăşenească 
şi aceea a satului consistă în faptul că la sat nu 
există persoane depozitare a toată cultura să¬ 
tească, ci depozitară este însăşi obştia. Atuncia 
când, de pildă, se întâmplă în viâţa satului un 
eveniment deosebit, naştere, moarte, nuntă, etc., 
nimeni nu ar putea să-ti spuie ce anume se va 
întâmpla ca reactiune din partea obştiei. Ci aci 
există o mentalitate colectivă, în care fiecare om 
în parte, ştiind câte ceva, face gesturile care se 
cad, obştia închegându-se firesc, cu fiecare pri¬ 
lej nou. Dar închegarea aceasta se face pe teme¬ 
iul unei memorii sociale deosebit de atente, aşa 

cum numai civilizaţiile pe bază de tradiţie orală 
o pot avea. Un fond comun străvechiu există 
deci pentru întreaga noastră ţărănie. Din Ţara 
Ouaşului, la Dunăre şi din Banat în Basarabia, 
obştia ţăranilor reacţionează la fel, pe aceleaşi 
linii mari de înţelegere a vieţii şi uneori sur¬ 
prinzător de asemuit până în cele mai mici amă¬ 
nunte. După ce ai cunoscut o parte din ţară, nu 
mai poţi avea mirări prea mari în alte călătorii 
ale tale. In gândurile lor despre moarte, despre 
viaţă, despre puterile nevăzute, bune şi rele, care 
ne stau deasupra, despre chipul în care se cade 
să se poarte oamenii unii cu alţii înăuntrul fa¬ 
miliilor şi dela familie la familie, toţi ţăranii noş¬ 
tri se arată părtaşi la aceeaşi veche civilizaţie. 
Tocmai de aceea schimbările care se ivesc în sâ¬ 
nul satului nu pot fi uşor siluite de către o vo¬ 
inţă exterioară. Asupra unui orăşan poţi exer¬ 
cita o teroare şi să-l sileşti să facă ceeace vrei 
tu. Ii poţi schimba conştiinţa şi ca atare toate 
gesturile pe care le are sub supravegherea aces¬ 
tei conştiinţe. Dar clătinarea unei conştiinţe in¬ 
dividuale nu este deajuns pentru a sparge con¬ 
ştiinţa colectivă a obştei, căci aceea nu e contro¬ 
lată de raţiunea individuală, ci de ceva cu mai 
mult adânc şi mai tainic. Este vorba aci de o a- 
numită sensibilitate a satului întreg faţă de viaţă 
şi împrejurările ei, care nu dispare uşor. In Tran¬ 
silvania au fost desnaţionalizate unele grupe de 
români. Desnaţionalizate însă în măsura în care 
o asemenea operaţie se poate face cu sila: o pă¬ 
răsire a limbii, a credinţii, poate chiar a conştiin- 

ţei de neam. Dar dedesubtul acestora, deprinde¬ 
rile obştiei, reacţiunile sale, cu o anumită sensi¬ 
bilitate şi anumită technică şi ritual tradiţional, 
au rămas aceleaşi ca pentru întreaga obştie ro¬ 
mânească. Iată un fapt care trebuie să ne arate 
ci şi de-asupra noastră, orăşeni bătuţi de vân¬ 
turile marilor drumuri, se cade să străjuiască du¬ 
hul obştiei, dacă vrem să nu rămânem stingheri 
în mijlocul neamului nostru. Păstrarea unei per¬ 
manente legături cu această obştie este o datorie 
de taină a noastră. Putem desigur simula o ase¬ 
menea legătură. Putem afirma sus şi tare, la ne¬ 
voie costumându-ne în costum naţional, că ne 
prăpădim de dorul ţăranului. Putem face litera¬ 
tură cu eroi din toate hanurile ţării, numai cu 
ţărani şi ţărance. Şi totuşi felul nostru de a reac¬ 
ţiona, sensibilitatea noastră să fie absolut străină 
de cea a poporului pentru că, la un moment dat 
al ,4esvoltării. noastre sufleteşti, am rupt legă¬ 
tura cu obştia şi ne-am desprins din zodia co¬ 
lectivităţii, singura sub care putem într’adevăr 
fi ceeace suntem. 

Nu înfăţişăm aci un ideal reacţionar. Dinpo- 
trivă. Este în obştie o putere creatoare pe care 
nu o au mediile orăşeneşti îmbolnăvite de fră¬ 
mântările prea mari spre o individualitate, care 
ie cere înfăptuită chiar cu preţul unei groteşti 
originalităţi sau unei istoviri fără leac. Ci omul 
este aşa făcut, încât, întocmai ca şi Antheu, re¬ 
capătă puteri în contact cu pământul şi cu colec¬ 
tivitatea în mijlocul căreia şi pentru care trăeşte. 
Avem în faţa noastră nu copierea a ceeace s’a fă- 

cut, pentru că aşa s’a apucat să se facă, ci idea¬ 
lul creării veşnic noi, a unor lucruri cât de în¬ 
drăzneţe, cu singura chezăşie că pornim dela un 
temei sigur, acela al neîntreruptei legături cu fe¬ 
lul de a fi al colectivităţii. 

Satul el însuşi ne dă pilda: trăsăturile cele 
mari asemănătoare ale tutulor satelor româneşti, 
nu împiedică deloc necontenita prefacere a în¬ 
făţişărilor. Nu sunt două sate care să se asemene, 
pentru că fiecare în parte să rezolve problemele 
. ce i se pun, printr’o modificare a ceeace era mai 
dinainte ştiut. Este în domeniul vieţii sociale ru- 
Cale, ceva asemănător cu fenomenul bine cunos¬ 
cut al literaturii populare. 

Există teme general răspândite, un anumit sis¬ 
tem metric, un anumit fel de scandare, deosebit 
dela o proză la cântec, un anumit fel de emisie 
a vocei, anumite scări ale muzicei. Insă fiecare 
cântăreţ, cântă altfel, adăogând şi orânduind ver¬ 
surile după inspiraţia creatoare şi talentul pe 
care îl are. Tot astfel şi felul lui de trai e veş¬ 
nic schimbat, după nevoi. 

Cât de interesante nu ar fi deaceea inventarie¬ 
rile atente ale tutulor formelor de viaţă cunos¬ 
cute de români. Dar noi nu am făcut până astăzi 
inventarul acestor bogăţii ale noastre şi n’am 
strâns spre învăţătura noastră dovezile vii ale 
geniului creator popular. Iată de pildă, noi nu 
ştim în momentul de faţă care sunt formele de 
stăpânire ale pământului dela noi din ţară. Ştim 
precis că aceste forme nu sunt cele ale codului. 
Dar atâta tot. Avem de pildă părţi întinse ale 

ţării (pare-se o treime) care sunt stăpânite în 
forma, necunoscută de codul civil, a devălmă¬ 
şiei. Mai ştim că această devălmăşie se împarte 
în două tipuri mari: una absolută, alta „umblă¬ 
toare pe bătrâni" şi mai ştim că aceste forme 
umblătoare pe bătrâni au măsurători în sisteme 
diverse: de greutate (dramuri, ocale), de capaci¬ 
tate (litri, băniţi), de suprafaţă (stânjeni, pogoa¬ 
ne, funii, palme, palmace, degete), sisteme mo¬ 
netare (lei, parale), sau pe vite (oi, boi, sau nu¬ 
mai picioare), în forme senzaţional de intere¬ 
sante şi de necunoscute. Mai ştim că sunt unele 
oraşe (Câmpulungul, Curtea de Argeş) care în¬ 
trebuinţează curent aceste sisteme de proprietate, 
însă nu putem face o listă complectă a tutulor 
acestor forme şi să arătăm care sunt regiunile 
şi numărul de sate care le folosesc astăzi. Fie¬ 
care obştie sătească ştie care e sistemul pe care 
îl întrebuinţează ea, însă cunoaşterea tutulor ob- 
ştiilor nu se poate face decât printr’o operaţie 
critică ştiinţifică. Desigur, o lege — legea scrisă 
pe hârtie — prevedea la 1910 terminarea acestei 
Operaţii de inventariere în timp de doi ani. Ma¬ 
terialul întreg informativ trebuia să fie strâns 
la Casa Pădurilor. Insă până astăzi în 1933 ace¬ 
iaşi ignoranţă şi incurie pare a fi legea noastră. 

Şi acesta este un simplu semn, pe care îl aleg 
întâmplător. Dar aceeaş lipsă de pregătire o a- 
vem cu privire la absolut toate ramurile vieţii 
noastre ţărăneşti. Reforma codului nostru, de 
pildă, se face în acest moment pe acelaş tipic, 
cu colecţiile jurisprudenţelor occidentale de faţă, 

însă în lipsă totală de informaţii serioase cu pri¬ 
vire la realitatea noastră socială. Şi organizarea 
noastră economică se face tot astfel, în haos, ni¬ 
meni neştiind dacă în viaţa satelor trebue să 
aplecăm cumpăna spre una sau spre alta din ten¬ 
dinţele ce se vădesc, dar pe care nimeni nu le 
ia în seamă. Construim fals, legi cari cad ală¬ 
turi de problemă, organizaţii economice, străine 
de felul de a fi al satelor, o literatură pe care 
nu o înţelege decât cenaclul respectiv. Ne pre¬ 
gătim astfel, cu bună ştiinţă, înfrângerile de 
mâine şi ne facem, cu mâinile noastre, soarta 
cea rea a prăpădirii. < 

De aceea problema satului mi se pare aceea 
dintre problemele care singură este, pentru ge¬ 
neraţia tânără, o problemă de răscruce: asupra 
ei aşi vrea să se oprească întreaga atenţie a ce- 
lora de-o vârstă cu mine şi cu prilejul ei, aşi 
vrea să se dovedească întreaga noastră putere 
de muncă. 

Pentru ca să nu se poată spune că nu ne-am 
avut rostul în mijlocul societăţii româneşti, ci 
am trăit zadarnic, numai pentru folosul nostru. 

ECHIPELE STUDENŢEŞTI DIN CORBI 
ŞI STANEŞTI JUD. MUSCEL 


Echipele regale studenţeşti care au fost tri¬ 
mise de către Fundaţia Culturală Regală Princi¬ 
pele Carol, în comunele Stăneşti şi Corbi din 
judeţul Muscel, au avut de întâmpinat greutăţi 
destul de mari, pe care însă în bună parte au 
ştiut să le învingă. 

Valea-Doamnei, unde se află aşezate aceste 
sate, este un colţ ciudat al Muscelului. Musce¬ 
lul reprezintă în Vechiul Regat un judeţ deose¬ 
bit de ridicat culturaliceşte. Judecând după sta¬ 
tisticile pe care le avem, nicăiri analfabetismul 
nu este mai scăzut decât aci. Invăţătorimea ves¬ 
tită a acestui judeţ a ştiut să-şi facă deplin da¬ 
toria, iar ţăranii, ei înşişi, au păstrat foarte pu¬ 
ternic tot tezaurul lor de cultură populară. Ni 
s’a ridicat chiar obiecţia: de ce am trimis toc¬ 
mai în Muscel echipe de muncă culturală, când 
alte judeţe aveau poate mai multă nevoe de un 
ajutor. Insă, Valea Doamnei din Muscel repre¬ 
zintă o insulă de emigranţi români din Transil- 

(Conferinţă (a Radio; 8 Noembrie 1934). 

vania, aşezaţi în stare de dăcâşie în mijlocul 
masei de răzeşi musceleni. Fe de altă parte, după 
cum s’a vădit încă dela începutul lucrărilor noa¬ 
stre, simplul fapt al ştiinţei de carte nu în¬ 
seamnă neapărat rezolvarea tuturor problemelor 
de cultură. In primul rând, sănătatea acestei 
populaţii de pe Valea-Doamnei lasă cât se poate 
de mult de dorit. De pildă, la Stăneşti o an¬ 
chetă din casă în casă ne-a arătat existenţa a 
70 de guşaţi, 19 sifilitici, 10 tuberculoşi, 12 pela- 
groşi. Locuinţele oamenilor, cei mulţi şi sărmani 
din aceste locuri, sunt proaste, cu odăi mici su¬ 
prapopulate, cu geamuri cari nu se deschid nici¬ 
odată, uneori alcătuite dintr’un simplu ciob de 
geam, lipit deadreptul în tencuiala zidului. Fe¬ 
lul lor de alimentaţie, deasemeni cu totul rău. 

Şi aci, deci, se arată unul din aspectele pro¬ 
blemei culturii săteşti: am avut prea puţină 
grijă de igiena sătească chiar şi în regiunile unde 
şcoala şi-a făcut datoria. Nu se poate ridica 
obiecţia că săteanul este refractar igienii: dovada 
o avem în activitatea echipelor regale. Cele două 
echipe medicale, care au instalat într’un vechiu 
dispensar părăsit un dispensar model, sub con¬ 
ducerea d-lui dr. I. Dumitrescu şi a studenţi¬ 
lor Turcan şi Novac, în satul Corbi, iar în Stă¬ 
neşti un dispensar improvizat în localul şcolii, 
sub conducerea d-lui dr. Vlădescu şi a studen¬ 
ţilor Gherasim şi Matei, au fost încă din pri¬ 
mele zile asaltate de bolnavi, cari veneau nu nu¬ 
mai din satele acestea, ci din toate satele re¬ 
giunii, uneori dela distanţe de câte 40 de km. 

departe din judeţul Argeş. Din cele 136^ 
consultaţii date în Stăneşti, 676 privesc bol (iavi 
veniţi din toate satele vecine. Iar din cele *'. 
consultaţii date în Corbi, 209 erau veniţi “ in 
alte comune. Este de ajuns, deci, ca să se _ ea 
sătenilor putinţa unei îngrijiri medicale prir»** un 
dispensar dotat cu ce-i trebue, adică medic bUn 
şi doctorii îndeajuns, pentruca igiena să înC ca P^ 
a deveni folositoare. Obiceiul echipelor reg^ e . 
a pleca în sat, din casă în casă, într’o camp anie 
generalizată de igienă publică, s’a vădit d ease * 
meni a fi de un folos deosebit. Cde dintâi case 
vizitate erau într’o stare de murdărie de 
scris. Pe măsură însă ce ancheta se cont» nua ’ 
înregistrându-se evident statistic observaţii!* ,a * 
cute, gospodarii se simţeau datori să-şi c l * re t e 
casele, aşa că la sfârşit întreaga înfăţişare a sa " 
tului era schimbată cu mult în bine. Nu i»» 1 ” 1 ® 1 
acţiunea directă medicală joacă aci un rol d< °" 
sebif, cât mai ales pilda. Echipele studepf®^ 1 ’ 
sub conducerea şefilor de echipă respectivi* ' a * 
sile Cotigă şi Serafim Berbeniţă, au începi' “ e 
aceea să cureţe ei înşişi locuinţele lor, lo^‘ lin ! a 
comună a şcolii şi drumurile publice, măti» fan<a ’ 
astupând gropile, secând băltoacele, săpân^ şan * 
ţuri, dovedind că nu este pentru nimeni ° ru * 
şine să muncească cu braţele spre folosi»! P w " 
blic. La început, echipele studenţeşti, at» tost 
privite cu neîncredere, socotite drept echiP® * 
propagandă politică, sau echipe de anabaP^* 1 ' 
Apoi au produs mirarea satului, care încet 1 *; cu 
încetul s’a strâns în jurul lor şi a sfârşit f , * in a 

se apuca şi el de treabă. In Stăneşti, o stradă 
lăturalnică din cătunul Poduri a fost transfor¬ 
mată astfel într’o stradă model, de o curăţenie 
perfectă, cu şanţuri bine săpate, cu podeţe, scaune 
la poartă, adăpost pentru trecători, din lemn vop¬ 
sit cu var, astfel că e o plăcere să treci acum 
prin locuri cari altădată erau o baltă de noroi. 

Aceeaşi metodă de lucru, mai mult cu fapta 
decât cu vorba, a fost întrebuinţată şi pentru 
celelalte laturi, deobicei nebăgate în seamă, ale 
vieţii săteşti. In gospodăria lor sătenii mai au 
încă multe de învăţat. învăţătura aceasta nu 
poate fi dată însă prin cărţi, sau prin confe¬ 
rinţe. Simt mult mai bune şcolile practice de 
pomicultură, altoit, stropit, curăţat, cules de 
poame care au fost organizate de către inginerii 
agronomi Dan în Corbi şi Tudose în Stăneşti, 
cu ajutorul — pentru care trebueşte din nou să 
mulţumim — a Secţiei Camerei Agricole din 
Muscel, de sub conducerea d-lui Iosif Poenă- 
reanu. Deasemeni, sunt cu mult mai bune lec¬ 
ţiile practice făcute din casă în casă, sau pe gru¬ 
pele strânse de gospodine, aşa cum le-a făcut 
maestra de menaj, d-ra Dandu. Tot astffel, mer¬ 
gând din casă în casă, cu instrumentele nece¬ 
sare şi muncind alături de săteni în toate îm¬ 
prejurările gospodăriilor lor, echipele regale au 
reuşit să facă mai multă educare a gospodarilor 
în trebile lor gospodăreşti, decât ani întregi de 
zile de şcoală. 

Cei cari au trăit în mijlocul unor asemenea 
echipe, nu pot tuta afluenţa din fiecare dimi- 

neaţă, nu numai în faţa dispensarului, ci şi la 
locuinţa medicului veterinar .şi a agronomului. 
Fiecare în parte dorea ca agronomul şi veteri¬ 
narul să treacă cât mai curând prin gospodăria 
lui ca să-i spue dacă este bine ceeace face şi 
să-i arate cum trebue să facă mai bine. 

'Pe măsură ce satul era astfel câştigat, fărâ 
de discursuri, ci prin dovedirea zi de zi a folo¬ 
sului pe care îl aduce un om de cultură bine 
pregătit şi săritor la muncă, s’a putut pomi de 
către echipele regale la o muncă ceva mai grea, 
şi anume la munca culturii intelectuale şi mo¬ 
rale. 

Este munca cea mai grea, pentrucă dacă un 
medic, un agronom, un veterinar îşi cunosc me¬ 
seria şi ştiu ce trebue să facă într’un sat, un 
om trăit şi crescut în şcolile oraşului nu ştie 
tot atât de bine ce trebue să facă în domeniile 
vieţii sufleteşti a satului. De aceea, dacă satul a 
avut ce să înveţe dela tehnicienii echipei, în egali 
măsură a învăţat şi echipa dela sat. Cu multă 
prudenţă s’a alcătuit programul de lucru, cu pri¬ 
vire la cultura intelectuală şi morală, sau mai 
bine zis acest program de lucru s’a născut zi de 
zi din colaborarea prietenească dintre sat şi e- 
chipă. Munca ne-a fost foarte mult ajutată 
de prezenţa în mijlocul echipei a delegaţilor 
O.N.E.F.-ului, cari aveau însărcinarea de a în¬ 
cerca o educaţie preregimentară sătească, însăr¬ 
cinare pe care şi-au dus-o foarte corect la ca¬ 
păt, educând prin tir, exerciţii de gimnastici 
şi sport, 76% din toţi tinerii cari cădeau în pre- 

vederile Legii pregătirii preregimentare, dar cari 
au reuşit să facă încă mai mult decât atât prin 
constituirea cu ajutorul acestor tineri a unui nu¬ 
cleu de muncă culturală pentru satul întreg. 

Pentruca să se înţeleagă mai limpede, în scur¬ 
tele cuvinte ce-mi sunt îngăduite aci, felul no¬ 
stru de a lucra, aşi vrea să dau pilda şezătorilor 
serale ale echipei Stăneşti. Tinerii, pregătiţi peste 
zi preregimentar de către instructorul Barbu, se 
adunau seara să facă cor sub conducerea ace- 
luiaş. In foarte scurtă vreme, pe lângă aceşti 
tineri au început tsă vie şi oameni în vârstă, fe¬ 
mei, fete şi copii. La început s’au făcut numai 
coruri. Insă, din simgdul fapt al adunării atâtor 
oameni laolaltă, şezătorile s’au născut fără să 
vrem. Sătenii, ei înşişi, ne cereau să le cetim ceva. 
Sau vroiau să citească chiar ei. Cimiliturile în- 
trerupeau cu glume plăcute repetiţiile corului. 
Cântăreţi săteni, se ridicau în fiecare moment. 
Sfaturile şi îndemnurile echipei puteau să fie 
amestecate în şezătoare, fără ca lucrul să fie su¬ 
părător sau plictisitor. Toţi intelectualii satului 
veneau şi ei seară de seară în aceste şezători, 
în care participarea echipei aproape nici nu era 
simţită. Ei, oamenii se adunau şi ne cereau să 
facem ceeace socoteau ei că era nimerit. Aci, în 
aceste şezători s’a hotărît programul nostru de 
lucru. Aci, în aceste şezători s’a născut entuzias¬ 
mul general al satului pentru munca făcută de 
echipe şi pentru statornicirea ei în forma unui 
Cămin Cultural, pe care am avut fericirea să-l 
şi vedem ridicându-se cu temelii de piatră so- 

lide înainte încă de plecarea noastră de acolo. 
Şi de aci s'a lăţit pe toată regiunea dorul unei 
munci laolaltă a tuturor oamenilor de bine, 
strânşi la treaba cea bună a Căminelor Cultu¬ 
rale. Când am plecat, am lăsat în urma noastră 
6 Cămine bine închegate, o metodă de lucru pe 
care o deprinseseră dela noi toţi intelectualii din 
acele părţi, o înţelegere a tuturora' că nu în¬ 
seamnă cultură numai învăţarea buchelor scrise 
pe băncile şcolii, ci truda ridicării spre trepte 
mai înalte a întregei vieţi săteşti. 

Şi mai ales am lăsat în urma noastră, lucru 
pentru care ne mândrim cel mai mult, sufletul 
satului cu totul schimbat pentru orice activitate 
de felul celei a echipelor regale. Nu mai putea 
fi vorba la sfârşit de o neînţelegere a satului, 
de o teamă a lui sau o neîncredere, ci dimpo¬ 
trivă de o părere de rău pentru plecarea noas¬ 
tră prea timpurie, o dorinţă vie de a ne reîn¬ 
toarce pentru a putea duce mai departe munca 
începută. Avem pentru aceasta dovada nu nu¬ 
mai momentele dramatice şi duioase ale satelor 
care ne-au întovărăşit plângând la plecarea noas¬ 
tră de acolo, ci şi freamătul târziu al satului, 
care prind chip, de pildă, aşa cum se întâmplă 
în viaţa ţărănească, în versuri populare cântate. 
Aşi vrea să încheiu cu vreo câteva din ele. Aşi 
vrea să aduc în sprijinul dovezilor noastre de 
muncă, şi aceste câteva versuri, de duioasă fac¬ 
tură, care se cântă astăzi în Corbi: 

Şi-am zis verde trei granate 
Veni un om de departe 
Fost trimes de Majestate 
Cu alţi domni şi domnişoare 
Foşti trimeşi în cercetare 
Cercetă pe toţi de-arândul 
Şi-au cutreerat pământul 
Învăţături şi sfaturi bune 
Au răspândit multe *n lume 
Şi frumos au premiat 
Pe mulţi gospodari din sat 
Şi-au iăsat ca suvenire 
Cărţi, Icoane şi Albine 
Vrednici sunt de mulţumire 
Cau făcut în sat mult bine 
Ne-au învăţat a sădi 
Pomi, legumuri şi-orice-ar fi 
Şi oricine a cerut 
Sfaturi bune a avut 

Echipierul este astfel descris: 

Dimineaţa *n zori pleca 

Seara târziu că venea 

Căci avea sarcină grea 

Dela Majestatea Sa 

Timp de vre'o trei luni de zile 

Am avut tot sfaturi bune 

Majestatea să trăiască 

Şi echipa studenţească 

Şi noi sănătoşi să fim 

Şi ta anul să-i primim. 

EXPERIENŢA ECHIPELOR REGALE 
STUDENŢEŞTI 


Cele douăsprezece echipe studenţeşti care au • 
(ost trimese, din înalta iniţiativă a Maestăţii 
Sale-Regelui, ca să lucreze timp de trei luni, în 
cadrul unor cămine experimentale, la ridicarea 
culturală a satelor noastre, s’au reîntors la Bucu¬ 
reşti şi au organizat, în localul Fundaţiei Cul¬ 
turale Regale Principele Carol, o Expoziţie de 
lucrări a cărei bogăţie se impune chiar şi aten¬ 
ţiei vizitatorului grăbit. 

Sunt atât de multe şi de grave problemele ce 
s’au pus acestor echipe, este atât de nouă me¬ 
toda întrebuinţată, încât este de datoria noastră 
să ne oprim în faţa lor, căutând a trage toate 
foloasele experienţei făcute şi concluzii asupra 
chipului în care trebue să se procedeze de aci 
înainte, pentru ca această primă experienţă să 
poată da, în viitor, roade încă mai bogate. Tre¬ 
bue să căutăm a înţelege de pe acum, mai întâi 
felul în care aceste echipe au a-şi duce munca 
pentru ce să ajungă a fi deplin eficace, fără iro- 

(„Reviata Fundaţiilor Regale” I Ianuarie 1935). 

sire zadarnică de puteri; în al doilea rând, să 
se generalizeze pe un număr din ce în ce mai 
mare de sate din toate regiunile ţării şi mai ales 
să se permanentizeze, ajungând a fi o operă de 
zi la zi urmărită temeinic şi până la capăt şi, în 
acelaşi timp, controlată de organele în drept. 

In rândurile care urmează vom căuta, în ceea 
ce ne priveşte, să expunem problema aşa cum 
am înţeles-o, ca o consecinţă logic desfăşurată 
din rezultatele actuale, înfăţişate în expoziţia a- 
mintită. 

* 

Să lămurim mai întâi ce sunt aceste echipe 
regale. In primăvara anului acesta, Maestatea 
Sa Regele a pornit dela gândul că menirea stu¬ 
denţilor nu este numai aceea de a studia în tim¬ 
pul anilor lor de studenţie. Ci, datoria pe care 
ei o contractează astfel faţă de societatea româ¬ 
nească, care cu multă trudă le pune la dispozi¬ 
ţie mijloacele învăţăturii, trebue să fie răscumpă¬ 
rată printr’o contra-prestaţie de muncă, în folo¬ 
sul ţării. Menirea studenţilor trece deci dincolo 
de viaţa internă a universităţilor, trece chiar din¬ 
colo de marginile oraşului în care studiază, tre¬ 
buind să ajungă a cuprinde întreg întinsul ţării, 
unde mase mari de oameni nu s’au putut încă 
bucura de binefacerile unei organizaţii de stat 
perfecte. Măcar o parte din învăţătura pe care 
studenţimea o dobândeşte peste iarnă la cursuri, 
în biblioteci, în săli de spitale şi în laboratorii, 
trebue să fie împrăştiate tuturor şi să devină 
bun comun. 

Dacă există o problemă gravă de cultură, la 
noi în ţară, apoi este tocmai aceea pe care o 
naşte primejdia permanentă a unei despărţiri, 
uneori prea violente, între cultura satelor şi a- 
cfeea a oraşelor. Cu orice chip trebue găsită mo¬ 
dalitatea ca prăpastia să fie astupată şi să se 
creeze mijloace de comunicaţie spirituală între 
lumea satelor şi aceea a oraşelor. Trimeterea stu¬ 
denţilor la sate cu încredinţarea de a face acolo 
o operă culturală este chipul cel mai nimerit pen¬ 
tru educarea noii generaţii de cărturari în senti¬ 
mentul acestei datorii pe care o avem faţă de 
satele noastre. 

Şi alte universităţi, din alte ţări, au pornit 
cândva la o activitate asemănătoare. De pildă, 
universităţile americane au fost de mult preocu¬ 
pate de problema pe care o ridica în viaţa sta¬ 
tului american, prezenţa unui număr mare de 
imigranţi, împrospătaţi periodic, şi care nu-şi 
găsesc o aşezare definitivă în patria lor de adop¬ 
ţiune. Aci stă originea vestitei mişcări universi¬ 
tare a setlementurilor, — de pildă a Huli 
House-ului sau al setlementului universităţii din 
Chicago, — care au peste 60 de ani vechime 
şi al căror rost era ca, prin studiu şi acţiune 
directă, să treacă patrimoniul cultural american 
şi acestor grupe răzleţe. 

Nu vrem să spunem că aceeaşi este situaţia 
şi la noi în ţară; într’o privinţă e mai bună, 
într’alta mai rea. Mai bună pentru că acei că* 
rora această cultură trebue să fie împărtăşită nu 
sunt grupe de imigraţi străini, ci băştinaşi. Dar 

este şi mai rea, pentru că nouă nu ni se pune 
problema ridicării unor grupe răzleţe, ci pro¬ 
blema ridicării vieţii tuturor satelor româneşti. 
Problema ridicării culturale este la noi o pro¬ 
blemă de viaţă şi de moarte pentru statul întreg. 

Echipele studenţeşti trimise pentru a încerca 
o asemenea activitate, experimentală deocamdată, 
au fost de aceea astfel alcătuite, încât toate do¬ 
meniile culturii să aibă putinţă de acţiune. La 
recomandarea universităţilor respective, s’au tri¬ 
mes studenţi din toate facultăţile şi anume au 
fost 17 medicinişti, 10 veterinari, 14 agronomi, 
28 studenţi în litere, 11 în drept, 5 în ştiinţe, 
7 în teologie şi 6 eleve ale şcolilor de menaj, în 
total 98 de studenţi repartizaţi în 12 grupe. 

La aceşti studenţi s’au adăogat, pentru ca 
munca lor să poată fi mai bine îndrumată, şi 
un corp de tehnicieni în număr de 56, dintre 
care 12 doctori, 9 ingineri agronomi, 7 medici 
veterinari, 6 surori de ocrotire, 6 maestre de gos¬ 
podărie, plus un grup de 16 profesori şi stu¬ 
denţi dela Oficiul Naţional de Educaţie Fizică, 
care aveau în special menirea de a încerca (ceea 
ce se făcea pentru prima oară în ţară), o edu¬ 
caţie preregimentară sătească. 

Aceste douăsprezece echipe, prin bunăvoinţa 
deosebită a ministerelor, au fost aprovizionate 
cu întreg materialul farmaceutic necesar dispen¬ 
sarelor ce urmau să înfiinţeze, precum şi cu acela 
necesar muncii agricole, pus la dispoziţie de Ca¬ 
merele de agricultură respective. Fundaţia Cul¬ 
turală Regală Principele Carol a dat şi ea 12 

biblioteci, 1.200 de icoane şi alte multe obiecte. 

Alegerea satelor în care au fost trimese aceste 
echipe s’a făcut astfel: în fiecare regiune istorică 
s’a ales cel puţin câte un sat, avându-se în ve¬ 
dere să fie în număr aproape egal satele de 
câmp, de munte şi cele de apă. S'au ales astfel 
satele: Sadova din jud. Câmpulung (Bucovina), 
loc de veche aşezare a răzeşilor ocolului câmpu- 
lungean; satiri de mazili Năpădeni, (jud. Bălţi), 
din vechea regiune a codrului moldovenesc; sa¬ 
tul Nerej, unul din principalele centre ale răze¬ 
şilor vrânceni; satul Văcăreni, aşezare de pescari 
şi agricultori, români şi lipoveni, de pe margi¬ 
nea Dunării; satul Miron-Costin, foştii Brăniş- 
teni din vechea moşie a cronicarului; satul de 
aşezare nouă, Ferdinand I din judeţul Constanţa, 
cu populaţie română, germană şi tătărească; gru¬ 
pul de sate Stăneşti, Corbi şi Nucşoara, din ju¬ 
deţul Muscel, de pe acea vale a Doamnei, în 
care o imigraţie relativ recentă de ungureni a 
dat naştere unui tip muscelean deosebit de 
cel al moşnenilor vechi băştinaşi; satul Goicea- 
Mare din judeţul Dolj, sărac şi de plină câm¬ 
pie; satul Fibiş, judeţul Timiş, din acel Banat 
în care o aparentă bună stare economică este 
scump plătită printr’un fenomen de subnatali- 
tate; şi, în sfârşit, satul grăniceresc al Leşului, 
de lângă Năsăud. 

După toate rapoartele, care se pot găsi la Fun¬ 
daţie, reese că aceste echipe au fost întâmpi¬ 
nate de săteni cu o neîncredere, care mergea 
uneori până la duşmănie. Prezenţa unui atât de 

mare grup de studenţi în mijlocul satului este 
un fapt neobişnuit Afirmaţia lor că au venit 
doar cu gândul de a căuta să facă din răsputeri 
tot binele pe care-1 vor putea, ca să-şi ţină cu¬ 
vântul dat Regelui Ţării când Acesta le spusese 
„Duceţi în sate o parte din sufletul şi din dra¬ 
gostea Mea“, părea de domeniul, dacă nu al 
basmelor, cel puţin al unor intenţii ascunse care 
nu îndrăzneau să se dea pe faţă. Uneori nu nu¬ 
mai sătenii, ci şi intelectualii satelor au arătat 
aceeaşi neîncredere. Au fost însă suficiente câ¬ 
teva zile de lucru, a fost deajuns ca echipa să 
deschidă dispensare, în care zi şi noapte bol¬ 
navii erau îngrijiţi fără plată, a fost deajuns ca 
.echipa să se apuce de săpatul şanţurilor şi se¬ 
carea băltoacelor, a fost deajuns ca medicii ve¬ 
terinari, agronomii, maestrele de gospodărie să 
înceapă a intra din casă în casă, pentru ca în¬ 
treaga atmosferă să se schimbe, toată lumea să 
înţeleagă rostul precis al echipei şi să bănuiască 
rezultatele pe care o asemenea acţiune le putea 
avea, dacă la studenţime şi tehnicieni se. adăo- 
gau bunăvoinţele şi puterile de muncă ale băş¬ 
tinaşilor. 

Până la sfârşit, rezultatele au fost bune. De 
sigur, unele echipe, fie din pricina împrejurări¬ 
lor prea grele cu care au avut de luptat, fie din 
pricină că le-a lipsit măcar ceva din multele cali¬ 
tăţi pe care trebue să le aibă acei care pornesc 
la asemenea lucru, au dat rezultate mai modeste. 
Marea majoritate însă a ajuns la rezultate ex¬ 
celente şi vreo câteva din ele la rezultate cu 

totul deosebite. Pentru a înfăţişa, într’un singur 
tablou rezumativ, care au fost problemele atacate 
de echipe şi rezultatele la care au ajuns, am pu¬ 
tea să ne folosim de următoarele date şi anume: 

In domeniul sănătăţii, sau dat 18.012 consul¬ 
taţii şi s’au aplicat tratamente; s’au făcut 5.381 
injecţii, 590 vizite medicale la domiciliu, 155 ana¬ 
lize şi s’au înjghebat 12 farmacii model. 

In domeniul muncii, s’au dat 3.330 consultaţii 
agronomice, s’au ţinut 22 conferinţe şi lecţiuni 
practice, s’au arat şi însămânţat sistematic 345 
ha, s’au deparazitat şi altoit 3.473 de pomi. Ve¬ 
terinarii au dat şi ei 5.029 consultaţii şi au fă¬ 
cut 6.522 injecţii şi 2.150 vaccinări. 

In ce priveşte edilitatea, s’au făcut 22 poduri 
de ciment, 397 podeţe de lemn, 30.600 m. de 
şanţ, 60.450 m. şosea, 1.500 mp. teren de sport, 
s’au vopsit şi reparat 200 de case, s’au construit 
16 grajduri, s’au asanat 16 fântâni, s’au reparat 
6 şcoli şi 2 biserici. S’au dat apoi 160 lecţii de 
gospodărie practică şi s’au construit 5 silozuri 
cu o capacitate de 53.000 kg. 

Sub raportul educaţiei preregimentare, s’au 
pregătit 329 de tineri. 

S’au mai ţinut 89 de predici religioase şi 36 
de conferinţe, s’au împărţit 1.200 de icoane, 1.500 
volume de cărţi, s’au făcut 96 de şezători, s’au 
premiat vreo 240 de gospodari harnici şi s’au 
început clădirile de Cămine, din care unul, de 
pildă cel din Stăneşti, a ajuns acum până la 
acoperiş. 

Trebue să ţinem seama că în aceste cifre nu se 

poate înfăţişa nici unul din rezultatele sufleteşti 
obţinute de echipă. Şi cu toate acestea, rezulta¬ 
tul cel mai important al muncii echipelor nu este 
acela al unui şanţ săpat ori al unei consultaţii 
date, ci al prefacerii mentalităţii satului în sen¬ 
sul unei treziri a interesului public pentru pro¬ 
blemele de cultură. Nici una dintre echipe nu 
s’ar socoti judecată obiectiv, dacă am ţine seama 
în aprecierile noastre asupra muncii ei, numai 
de datele mai sus înfăţişate. Ci toate ar cere să 
se ia în seamă buna amintire pe care au lăsat-o 
în sat şi terenul deosebit de favorabil pe care 
l-au creeat prin munca lor. Iar mulţi intelectuali 
din sat s’au văzut sprijiniţi în munca pe care 
o duceau ei de mult şi o vor duce de acum 
înainte cu alte metode de lucru, cu mult mai 
serioase decât acelea care până acuma aveau ex¬ 
clusiv curs în viaţa Căminelor noastre Culturale. 

* 

Oricât de satisfăcătoare ar fi aceste rezultate, 
problema cea gravă care ni se pune acum este 
aceea de a căuta să înţelegem chipul în care teh¬ 
nica de lucru a echipelor culturale poate să de¬ 
vină încă şi mai eficace. O primă concluzie ce 
se poate desprinde este aceea că cele mai fru¬ 
moase rezultate s’au obţinut de acele echipe care 
au avut la îndemână tehnicieni buni în dome¬ 
niul sănătăţii şi al muncilor în gospodărie. Lu¬ 
crul nu trebue să ne mire; mai mult decât atât, 
el putea să fie mai dinainte bănuit. 

Dacă stăm şi judecăm problema culturii să- 

teşti şi plecăm dela înţelegerea acestui adevăr ho- 
tărîtor că satele nu reprezintă, din punct de ve¬ 
dere cultural, o treaptă inferioară culturii oră¬ 
şeneşti, ci deseori numai uin alt fel de cultură, 
o cultură nescrisă, de zestre tradiţională, moş¬ 
tenită prin viu graiu, din generaţie în generaţie, 
vom ajunge la concluzia că rostul unei activităţi 
culturale la sate este în primul rând acela de a 
da săteanului ceeace într’adevăr îi lipseşte, a- 
dică igienă şi bună stare economică. Civilizaţia 
de. plin folklor a satului este o zestre a ţării pe 
care trebue să căutăm nu a o preface, d, pe 
cât ne stă în putinţă, a o păstra. Drept este că 
o bună parte din înfăţişarea bătrână a satelor 
piere, în mod fatal, sub presiunea influenţelor 
orăşeneşti şi că va trebui să se nască de undeva 
o nouă cultură sătească pe potriva nevoilor sa¬ 
telor româneşti moderne. In sardna cui cade 
crearea acestei noi culturi săteşti? In bună parte 
în sarcina satului însuşi. Dacă este adevărat, de 
pildă, că vechiul strat de cântece populare este 
astăzi dispărut, prea rare şi prea puţine re¬ 
giuni ale ţării fiind acelea care mai pot impro¬ 
viza melodie şi vers dintr’odată, într’un stil re¬ 
gional caracteristic, nu e mai puţin adevărat că 
astăzi pe tot întinsul ţării se naşte un nou fol¬ 
klor popular, foarte frumos. Putem nădăjdui ca 
asemenea manifestări să apară şi în alte domenii 
decât acelea ale muzicii. In al doilea rând, crea¬ 
rea unei culturi populare cade şi în sarcina căr¬ 
turarilor cu talent. Ceeace pe vremuri a ştiut 
să facă un Dosoftei Mitropolitul sau un Anton 

Pann, ale căror versuri au • fost primite de să¬ 
teni şi integrate folklorului lor, de ce să nu nă¬ 
dăjduim că va putea fi repetat de alţii? 

Nădejdea aceasta însă nu trebue să ne facă 
să uităm că, deocamdată, o asemenea cultură să¬ 
tească nu avem şi ca atare munca echipelor stu¬ 
denţeşti este foarte îngreuiată. Dacă am avea o 
cultură sătească pe care să o putem duce de-a 
gata dela oraş la sat, atunci menirea echipelor 
studenţeşti ar fi foarte limpede: studenţii n’ar 
fi decât propagandiştii acestei culturi. In lipsa 
ei, nu putem cere studenţilor să creeze ei această 
cultură. De aceea, activitatea cea mai rodnică a 
fost, şi va fi încă multă vreme, cea tehnică. Dacă 
încercările de a schimba ceva din cultura fol- 
klorică a ţării nu au dus până acum la alt re¬ 
zultat decât la stricarea a ceeace era frumos, 
fără putinţa înlocuirii prin altceva măcar tot a- 
tât de frumos, în schimb străduinţa de a aduce 
mai multă igienă în sat, de a îmbunătăţi teh¬ 
nica de lucru în gospodăria săteanului, de a 
organiza sistematic întovărăşirea tuturor gospo¬ 
darilor laolaltă, pentru ca împreună să poată 
face faţă mai uşor împrejurărilor momentului e- 
conomic, aceasta nu poate fi niciodată lipsit de 
folos. Aci nu poate fi acţiune pornită greşit, nici 
străduinţă rămasă zadarnică. 

Concluzia care mi se pare că se impune din 
aceste experienţe de până acum, este aceea că, 
dacă e vorba de o educare în munca aceasta a 
echipelor studenţeşti, această educare nu poate 
fi decât îndoită: a satului de către echipă, dar 

mai ales a echipei de către sat. In domeniul să¬ 
nătăţii şi al muncii, în domeniul organizării so¬ 
ciale, echipa studenţească are calea deschisă. Da¬ 
toria ei este clară şi putinţa de înfăptuire uşoară. 
Insă în domeniul vieţii sufleteşti, pentru ca stră¬ 
duinţele echipei să ducă la bun rezultat, este 
bine ca o campanie de lucru să servească mai 
ales pentru observarea umilă şi pentru legarea 
prin iubire şi cunoaştere ştiinţifică, de realităţile 
vieţii de obşte a ţăranilor români, viaţă pe care 
studenţii, chiar dacă au cunoscut-o cândva în 
copilăria lor, n’au mai avut apoi prilej să o 
întâlnească în nici unul din anii învăţăturii lor 
prin şcoli şi în nici una din împrejurările vieţii 
orăşeneşti, atât de străine de ceeace este viaţă 
sătească. 

Asemenea formă de muncă, împerechiată, 
teoretic şi practic, s’a mai încercat la noi în ţară 
— şi poate că este bine să se remarce această 
asemănare — de Seminarul de Sociologie al d-lui 
profesor D. Guşti, în cursul campaniilor de mo¬ 
nografie sociologică. Şi acolo grupul restrâns al 
monografiştilor pornea pe această dublă cale: a 
cercetării vieţii săteşti, în scopul de a ajunge la 
înţelegerea limpede a ei, în dorinţa de a găsi 
astfel un temei pentru o acţiune practică ulte¬ 
rioară. Dacă de data aceasta echipele studen¬ 
ţeşti sunt menite să pună în primul rând ac¬ 
centul pe acţiunea practică, nu trebue să se piardă 
din vedere că numai acţiunea condusă în de¬ 
plină cunoştinţă de cauză poate să ajungă la 
bun capăt. Şi în tot cazul naşterea culturii să- 

teşti prin cărturari nu poate fi decât ajutată prin 
educarea unei generaţii noi de studenţi la o 
permanentă preocupare a problemelor săteşti şi 
la o încercare de asimilare sufletească a vieţii 
populare. Din sânul acestor tineri, care astăzi 
se străduesc să facă munca practică ce li se cere 
şi să se înfrăţească sufleteşte cu satul până a- 
cum uitat, se vor putea naşte oamenii de ta* 
lent care să creeze literatura şi sufletul cel nou 
al culturii săteşti viitoare. 

« 

Pentru ca munca echipelor regale să iasă din 
faza de simplu experiment în care se află până 
acum, trebuesc găsite mijloacele pentru ca ac¬ 
ţiunea lor să fie generalizată. Atâta vreme cât 
se vor putea trimete în ţară numai douăsprezece 
echipe pe an, în timp ce avem 15.201 sate în 
toată ţara, rezultatele, fără îndoială, nu vor pu¬ 
tea fi decât locale. Trebue să ţinem seama, de 
sigur, de faptul că pilda dată într’un anumit 
sat este contagioasă uneori pentru întreaga re¬ 
giune şi sunt unele echipe, cum e de pildă cea 
din Goicea, care au reuşit să creeze până la opt 
cămine, în opt sate învecinate; totuşi limitarea 
şi mai departe la un număr atât de mic de echipe 
înseamnă condamnarea dela început a acestei noi 
mişcări culturale dela noi. Poate că nu ar fi lip¬ 
sită de sens măsura de organizare internă a uni¬ 
versităţilor noastre care să ceară, în mod obli¬ 
gator, trecerea unei probe practice de muncă 
culturală, o dovedire a cunoştinţelor culese, prin- 

tr’o muncă în sânul unei asemenea echipe tri¬ 
mese la sate. In lipsa acesteia, o întinsă propa¬ 
gandă, prin toate mijloacele cu putinţă, trebue 
începută, pentru ca de buna lor voe studenţii 
să se apuce de această muncă şi, la nevoe, din 
iniţiativa lor să se organizeze în vederea ei. Să 
nu se creadă că numai entuziasmul poate fi de- 
ajuns; o bună pregătire este absolut necesară. 
Văd ca o necesitate absolută înfiinţarea unor 
cursuri de îndrumări sociale pe lângă toate uni¬ 
versităţile, care să nu aibă alt scop decât acela 
de a găsi putinţa unei aplicări a teoriei învă¬ 
ţate, la realităţile sociale ale populaţiei noastre. 
Pentru ca munca echipelor regale să poată fi 
dusă la bun capăt, trebue ca universităţile toate 
să-şi adaoge un seminar practic, al cărui vast 
câmp de aplicare să fie ţara întreagă, şi mai 
ales trebue ca întreaga studenţime, în tot timpul 
şcolarităţii sale, să se transforme într’o echipă 
de lucru, care să aibă în vedere, nu numai în¬ 
văţătura cărturărească pentru ei, dar şi răscum¬ 
părarea acestei învăţături prin difuzarea meto¬ 
dică a celor folositoare în mijlocul poporului, 
într’o permanentă caznă de adaptare a lor la 
ce este bun în mediul social românesc şi de 
ridicare a acestui mediu la nivelul la care s’au 
ridicat ei, prin carte. 


* 

Din câte s’au văzut până acum, noi toţi căr¬ 
turarii oraşelor, luaţi în masă şi cu atât mai 
mult studenţimea, nu avem de dat satului, as- 

tăzi, în mod cert, decât binefacerile pe care le 
poate aduce după sine igiena şi buna rostuire 
a trebilor gospodăreşti. Toată viaţa sufletească, 
tot ceeace formează într’adevăr cultura supe¬ 
rioară trebue să nască spontan dela sat chiar. 
Sunt lucruri care pot fi obiect de propagandă 
şi altele care trebue să fie doar un simplu pri¬ 
lej de creaţie. Faptul nou pe care îl implică echi¬ 
pele studenţeşti este că acest prilej de creaţie 
culturală sufletească la sate se iveşte prin pu¬ 
nerea laolaltă a cărturarului de la oraş cu viaţa 
vie a satului. 

Oricât de refăcuţi sufleteşte ar fi studenţii care 
se întorc după o campanie culturală la sate, 
chiar dacă s’ar întoarce an după an în aceleaşi 
locuri, satul tot rămâne multă vreme singur şi 
studenţii tot se întorc din nou în bibliotecile, 
clinicile şi sălile lor de cursuri, pentru ca apoi, 
la un moment dat, să fie smulşi de profesiile 
pe care le vor avea. Trebue de aceea să existe 
la sat o înjghebare permanentă de lucru. Sfor¬ 
ţări oricât de rodnice, dacă sunt numai întâm¬ 
plătoare, ajung să se irosească şi locul cândva 
desţelenit recade în paragină. Aci începe pro¬ 
blema cea mare a căutării mijloacelor prin care 
să se poată permanentiza acţiunea începută. 

Singura soluţie cu putinţă este aceea a folo¬ 
sirii tuturor elementelor cărturăreşti care există 
la sate. Studenţii din echipe nu sunt din feri¬ 
cire cei dintâi şi nici singurii care au încercat 
o ridicare culturală a poporului; ci la sate se 
găsesc acei îndrumători fireşti ai poporului care 

sunt învăţătorii şi preoţii. Orice muncă făcută 
la sat fără să se tină seamă de aceştia, fără să 
reuşească a şi-i alătura şi a-i face ca şi după 
plecarea echipelor să continue singuri munca în¬ 
cepută, este zadarnică. Nu se poate spune că 
până acum intelectualii satelor n’au făcut nimic 
pentru sat. Dimpotrivă, dacă există o îmbună¬ 
tăţire oarecare în felul de viată al săteanului, 
lor le-o datorăm. De aceea rolul echipelor re¬ 
gale nu poate şi nu trebue să fie altul decât 
de a se pune în slujba cărturarilor care trăesc 
în sat, în dorinţa de a-i ajuta, materialmente şi 
sufleteşte, în lupta pe care ei o începuseră di¬ 
naintea venirii echipelor şi pe care o vor con¬ 
tinua după plecarea lor. Singura problemă este 
numai aceea de a găsi chipul în care acest aju¬ 
tor poate fi dat, metoda de muncă ce trebue 
întrebuinţată pentru transformarea tuturor inte¬ 
lectualilor, fie dela sat, fie dela oraş, laolaltă, 
într’o echipă de permanentă luptă. 

La acest rezultat nu se poate ajunge decât 
prin formula Căminului Cultural. Ceeace ză¬ 
dărniceşte uneori cele mai bune intenţii este fap¬ 
tul că intelectualii satelor trăesc răzleţiţi unii 
de alţii, dacă nu chiar în duşmănie. Căminul 
Cultural îi chiamă însă într’un loc unde certu¬ 
rile politice şi personale trebuesc să dispară. 
Căminul Cultural înseamnă unirea laolaltă a tu¬ 
turor oamenilor de bine dintr’un sat, pentru ca 
acolo să se poată înjgheba începuturile unei ri¬ 
dicări continue a satului întreg. 

De aceea echipele studenţeşti au fost dela în- 


SOCIOLBUC 


107 


Ceput puse în slujba acestor Cămine Culturale. 
Ele nu au fost deci trimise ca să lucreze de 
capul lor şi singuratice în sat, ci dimpotrivă, 
să se integreze Căminului Cultural şi să lucreze 
ca membri ai lui. De aceea căminele în care 
s’au trimes echipele studenţeşti trebuesc să fie 
socotite ca nişte cămine experimentale, în care 
s’a încercat, şi în bună parte s’a reuşit, să se 
creeze un program de muncă şi o tehnică de 
aplicare a acestui program, care să poată fi după 
aceea primit de toate Căminele din ţară. Sunt 
atât de multe bune voinţe, atât dor de a face 
bine, în toată ţara, încât ar fi păcat ca ele să nu 
poată fi folosite. Şi, deocamdată, cam aceasta 
este situaţia; căci oamenii de bunăvoinţă nu ştiu 
ce anume trebue să facă, n’au în faţa lor o pildă 
pe care s’o urmeze. Se mărginesc, de aceea, să 
creeze o bibliotecă cu puţine cărţi, dintre care 
încă mai puţine sunt cu adevărat folositoare po¬ 
porului sau să dea serbări şi şezători artistice, al 
căror folos este iluzoriu şi repede se transformă 
într’un prilej de petrecere a intelectualilor din 
sate, în loc să fie un mijloc de ridicare efec¬ 
tivă a satului. Mai ales de aceea, pilda echipe¬ 
lor studenţeşti regale este folositoare, pentru că 
accentul a fost pus în munca lor nu pe discur¬ 
suri ţinute la prilejuri festive sau la şezători, ci 
pe o muncă practică şi directă în jurul dispen¬ 
sarului şi a gospodăriei ţărăneşti. Toate cămi¬ 
nele culturale trebue să înţeleagă că a sosit mo¬ 
mentul când e nevoe să se părăsească propa¬ 
ganda orală pentru o îndreptare spre acţiunea 


108 


S0CI0LBUC 


directă. Pilda omului care el singur munceşte, 
deşi intelectual, cu casmaua, la asanarea băl¬ 
toacelor din sat, care singur altoeşte pomii din 
modeste pepiniere, care trece din casă în casă 
pentru a deschide ferestrele şi a arăta cum tre- 
buesc îngrijiţi copiii şi oamenii maturi pentru 
ca sănătatea să le fie bună, este singura care 
poate fi urmată de sat, pentru că numai ea vine 
de îndată cu un folos practic ce nu se poate tă¬ 
gădui. 

Această transformare a metodelor de lucru ale 
Căminelor Culturale este ţinta cea mare pe care 
trebue s o urmărească echipele regale. Să pre¬ 
supunem că o echipă studenţească în cele trei 
luni de zile cât a stat în sat a îngrijit toţi bol¬ 
navii din comună. După plecarea ei însă, ne- 
mai fiind un doctor care să dea îngrijiri, oa¬ 
menii vor rămâne tot neîngrijiţi. De aceea s’ar 
putea socoti o asemenea munci, atâta vreme cât 
nu poate fi făcută permanent şi în toate satele, 
drept un simplu gest de filantropie, foarte fru¬ 
mos, dar foarte puţin eficace. Insă echipele stu¬ 
denţeşti au căutat să facă şi altceva; anume să 
găsească metodele prin care se poate duce o cam¬ 
panie de igienă publică în tot satul, ceeace nu 
presupune neapărat prezenţa unui doctor. îngri¬ 
jirea sănătăţii prin igiena elementară, suprave¬ 
gherea prin vizite domiciliare a tuturor lehuze- 
lor şi sugacilor, iată'de pildă acţiuni care sunt 
numai aparent modeste; în realitate ele sunt de 
mare valoare; mai întâi, pentru că atacă ade¬ 
vărata problemă gravă, aceea a sănătăţii popu- 

iare şi în al doilea rând şi mai ales, pentru că 
această acţiune poate fi dusă mai departe şi în 
timpul iernii de membrii permanenţi ai Cămi¬ 
nelor. De asemeni, dacă echipele regale n’ar fi 
reuşit să facă decât munca brută a săpării şan¬ 
ţurilor, i-am putea uşor confunda cu serviciile 
tehnice ale Ministerului de Comunicaţii. Insă 
rostul urmărit a fost altul: acela de a schimba 
mentalitatea satului cu privire la problemele edi¬ 
litare şi mai ales a da în sarcina Căminului local 
grija îndeplinirii şi pe mai departe a acestui pro¬ 
gram de lucru, care nu cere o pregătire deose¬ 
bită, ci numai o sinceritate în nevoile noastre 
de trai civilizat şi un spirit de jertfă pentru bi¬ 
nele obştesc. 

Activitatea echipelor regale trebue deci să 
tindă la crearea pe tot întinsul ţării a unor Că¬ 
mine Culturale cărora să se lase o pildă de ur¬ 
mat şi un program practic de aplicat. 

Munca echipelor în sânul Căminelor Cultu¬ 
rale mai are încă un folos şi anume acela al 
controlului ce se poate astfel face de organele 
in drept. Trebue să recunoaştem că, în lipsa 
unui control, o asemenea mişcare, mai ales dacă, 
după cum nădăjduim, va lua proporţii din ce 
în ce mai mari, ar putea să fie şi primejdioasă, 
prin faptul că s’ar putea abate dela scopul pre¬ 
cis pe care trebue să-l urmărească şi care este 
exclusiv acela al ridicării satului spre trepte de 
mai înaltă omenie. Organizarea ei în sânul Că¬ 
minelor Culturale permanente, a căror întreagă 
activitate este controlată şi îndrumată de orga- 

nul central al Fundaţiei Culturale Regale Prin¬ 
cipele Carol, poate duce la crearea unui cadru 
deplin închegat, care să garanteze seriozitatea 
lucrărilor şi neabaterea lor dela scopul ce tre- 
bue să-l aibă. 

Ţinta generală pe care trebue s’o urmărim nu 
poate fi deci alta decât crearea, pe întreg în¬ 
tinsul ţării, a unui mare număr de Cămine Cul¬ 
turale. Să nu mai fie sat în care să nu existe 
un Cămin Cultural şi să nu fie Cămin Cultural 
care să nu fi reuşit să mobilizeze pe loc, la o 
muncă culturală, pe absolut toţi oamenii care 
pot fi de folos sătenilor. In cadrele astfel for¬ 
mate, prin organizarea Căminelor, să se inte¬ 
greze echipele studenţeşti, nu numai pe timp de 
un an, ci, dacă s’ar putea, an după an, chiar 
după părăsirea universităţii, astfel ca să apară 
tuturor intelectualilor ţării o datorie foarte fi¬ 
rească, obligaţia lor de a munci nu numai în 
ramurile profesiei lor orăşeneşti, ci şi în rându¬ 
rile unui Cămin Cultural sătesc. 

înfăptuirea unui asemenea plan de lucru ar 
aduce după sine o schimbare totală în atmosfera 
vieţii noastre intelectuale. Cercetarea atentă şi 
ştiinţifică a vieţii populare ar face vie întotdea¬ 
una, viaţa sufletească a sătenilor, ca o problemă 
de existenţă naţională, în mintea tuturor cărtu¬ 
rarilor ţării. Iar grija găsirii mijloacelor prin care 
această intelectualitate poate fi de folos marilor 
mase populare ne-ar împiedica dela prea desele 
abateri ce se fac de atâta vreme în cultura noas¬ 
tră, dela un ideal cultural propriu nouă. In a- 

ceste împrejurări putem nădăjdui la colabora¬ 
rea unei serii de cărturari, care să îşi aducă în¬ 
treg prinosul lor de talent şi suflet pentru crea¬ 
rea valorilor culturale de folos popular şi astfel 
să ajungem la astuparea prăpastiei primejdioase 
deschise între sat şi oraş şi la legarea din nou 
a firului tradiţional, o bună bucată de vreme în¬ 
trerupt, care unea duhul şi nevoile reale ale sa¬ 
telor cu creaţiile cele mai înalte ale culturii oră¬ 
şeneşti. 

PREFACERI ŞI TRADIŢII 


Activitatea unei echipe regale este, fără în¬ 
doială, o activitate de prefacere a^ satului. Iată 
pentru ce foarte mulţi dintre iubitorii adevăraţi 
ai lumii săteşti se bucură şi nu prea de aceste 
echipe, teamă fiindu-le ca nu cumva prin ase¬ 
menea încercări reformatoare să nu se prăpă¬ 
dească partea aceea frumoasă a vieţii satului, 
parfumul arhaic şi poezia veşnic proaspătă le¬ 
gată de stările de fapt patriarhale. 

O parte de adevăr se cuprinde în această 
teamă a unora. A spus-o şi Eminescu: „unde 
vin cu drum de fier, toate cântecele pier". Iată 
de ce este nimerit să privim problema în fată 
şi să ne întrebăm: vrem noi să schimbăm satul 
total, să-l ştergem de pe fata pământului şi să-l 
înlocuim cu altul „moder, după un şablon unic 
scornit aici la Bucureşti? Hotărît lucru, nu avem 
de gând să facem aşa ceval Suntem cu mult 
mai realişti şi vedem problema fără de aceste 
naivităţi pe care poate ni le doresc unii. 

Şi problema, oricât s’ar ascunde după deget 

(„Curierul Echipelor**; 18 Iulie 1935). 

îndrăgiţii de patriarhalism, este aceasta: satul 
românesc este astăzi în prefacere, fie că o vrem 
fie că nu o vrem. Numai că prefacerea aceasta 
se face orbeşte şi fără destulă cuminţenie. Să¬ 
tenii îşi părăsesc vechiul lor fel de a fi şi intră 
într’o altă viaţă pentru care nu sunt îndeajuns 
de pregătiţi. Lumea modernă îşi are relele sale. 
Dar îşi are şi părţile ei bune. Până acum însă, 
satul nu s’a bucurat îndeajuns de părţile aces¬ 
tea bune ale vieţii moderne. A luat ce-i urât şi 
rău, dar n’a luat ce-i bun. Dacă de pildă din 
oraşe se răspândeşte sifilisul, nu suntem datori 
să aducem tot din oraşe şi neosalvarsanul? Se 
poate afla cineva care să nu se bucure de sănă¬ 
tatea poporului? Şi' putem să ne punem noi 
înşine, vre-o stavilă în lupta pe care o ducem 
pentru higiena satului? Sau pentru întreaga noa¬ 
stră campanie de lucrări edilitare? Recitiţi cu¬ 
vintele rostite de M. S. Regele la plecarea echi¬ 
pelor şi veţi vedea că accentul în programul no¬ 
stru de lucru este pus tocmai pe această lăture 
a problemei satului: pe sănătate, pe higienă. 

In al doilea rând, pe muncă. Dacă lumea mo¬ 
dernă a oraşelor, cu economia ei capitalistă, a 
spart şi a risipit vechile noastre organizaţii so¬ 
ciale dela sate, nu suntem datori să luăm pentru 
săteni măsuri de apărare şi să căutăm a le da 
o organizare care să-i apere şi să-i facă a sta 
în faţa altora cu arme egale, în lupta economică? 
Iarăşi întrebăm cine ar avea curajul să spue că 
rău face o echipă când deschide o şcoală de 
altoit sau de menaj, când deprinde pe săteni cu 

o gospodărie raţională sau îi organizează în to¬ 
vărăşii şi cooperative? 

Rămâne deci ceva de discutat numai în ce 
priveşte activitatea de prefacere sufletească şi 
intelectuală. Aci într’adevăr am fi greşiţi dacă, 
în regiunile unde viaţa sufletească s’a păstrat ne¬ 
atinsă, am veni noi să le stricăm tradiţiile şi 
să-i „culturalizăm" cu sila. Dimpotrivă în ase¬ 
menea regiuni echipa este aceea care trebuie să 
se puie la şcoala satului şi să înveţe dela sat, 
cu luare aminte şi cu dragoste, lucrurile minu¬ 
nat de frumoase de acolo: muzică, poezie, jo¬ 
curi, sport. Iată de ce şi studiile de monografie 
au şi rostul acesta de a face mai strânsă legă¬ 
tura sufletească între viaţa satului, păstrată şi 
iubită aşa cum este, şi echipă. 

Dar acolo unde viaţa aceasta frumoasă a fost 
înlocuită cu o copie proastă după mahalalele ora¬ 
şelor, acolo unde portul s’a pierdut, muzica s’a 
prostit şi puterea de crearea folklorului a sleit? 
Nu e de datoria noastră să căutăm cu orice 
chip a le reînvia, a face din nou astfel ca tradi¬ 
ţia să fie păstrată, a convinge oamenii, a lansa 
chiar o modă între săteni, pentru reîntoarcerea 
la cele bătrâneşti? S’ar putea ca să nu reuşim 
în această încercare a noastră. S’ar putea une¬ 
ori să greşim în executarea gândului nostru. S’ar 
putea chiar ca, ceeace încercăm noi, să fie o uto¬ 
pie şi viaţa bogată în folklor a satului să fie sor¬ 
tită fără scăpare pieirii. In tot cazul, noi ne vom 
fi făcut datoria, şi nimeni nu va avea dreptul 

să ne spuie că n’am înţeles problema şi că am 
greşit atunci când ne-am pus ca program: refor¬ 
marea totală a satului din punctul de vedere al 
sănătăţii şi a organizării sale gospodăreşti, în¬ 
verşunată păstrare a tradiţiei în domeniul vieţii 
sufleteşti şi intelectuale. 

PENTRU UN CREZ DE MUNCA 
AL CELOR TINERI 

Dacă am avea sume enorme de bani, medi¬ 
camente, maşini agricole şi vite de rasă, câte am 
vrea, fără îndoială că am putea ridica un sat, 
din punct de vedere cultural, cu mult mai uşor. 
E deci firesc ca multe echipe să fi căutat să-şi 
procure aceste mijloace şi noi trebue să ne bu¬ 
curăm, frăţeşte, de câte ori una din ele, prin stră¬ 
duinţele ei, reuşeşte să mânuiască fonduri mai 
mari, spre folosul satului unde lucrează. 

Dar iarăşi nu trebue să se mâhnească prea 
mult, acei din echipele mai bătute de soartă. Pen¬ 
tru că trimiterea unor Echipe Studenţeşti la sate, 
este ceva care are un rost cu mult mai adânc 
şi mai tainic, un rost pe care este bine să-l mai 
spunem încăodată, ca să nu-1 uităm. 

Echipele trimise sunt echipe experimentale şi 
studenţeşti, având menirea să experimenteze, a- 
dică, ce poate face o mână de oameni de bine, 
într’un Cămin Cultural. Oamenii aceştia de bine, 
pentru ca experimentul să fie doveditor, trebue 

.(„Curierul Echipelor**; 27 Iulie 1935), 

să lucreze în condiţii normale. Din nefericire, 
ştim care sunt condiţiile normale de lucru la 
sate. Noi nu vom putea, pentru multă vreme 
încă, să strângem, pentru toate satele, mijloace 
din cale afară de mari. 

Iată deci de ce noi, în Echipele Studenţeşti, 
trebue să dovedim că o mână de oameni tineri 
şi de inimă, poate face mult, în ciuda lipsurilor 
şi în ciuda greutăţilor, chiar şi în cel mai orop¬ 
sit sat din ţara românească, chiar şi atunci când 
alţi oameni, pe care ni i-am dori tovarăşi, se 
uită la noi cu ochii neîncrezători şi răuvoitori. 
Aceasta este pilda pe care trebue să o dăm, noi 
cei tineri, pilda cu care ne vom putea mândri, 
căci este singura ce va putea fi urmată de toată 
lumea în vremurile acestea de grea lipsă. Căci 
dacă milioane nu avem, ca să le dăm drumul 
să curgă ploaie peste sate, cel puţin suflet şi 
dragoste de sat, atârnă de noi să avem şi să 
facem din ele un semn al nostru, al celor tineri. 

Bucuraţi-vă deci şi fiţi mândri, dacă veţi pu¬ 
tea face să se simtă în sat sufletul vostru, în 
ciuda mizeriei hâde şi a lipsei de mijloace care 
te gâtueşte. Să se facă simţit, muncind ţărăneşte, 
înverşunat, strângând din dinţi, la nevoie. Căci 
dacă astăzi trudim întunecaţi în greutăţi, mâine 
vom fi blând luminaţi de raza bucuriei aceleia, 
care vine din izbânda pe care o ştii că nu este 
numai a ta, ci a tuturor acelora pentru pildui- 
rea cărora ţi-ai trăit viaţa. 

împotriva unei harnicii oarbe 

Fără îndoială că munca este sfântă. Dar pen¬ 
tru aceasta, ea trebue să mai fie şi însufleţită 
de un crez şi luminată de un gând. Crezul ne 
este: jertfă a noastră pentru obştie. Gândul no¬ 
stru, e acela că avem datoria să ne jertfim, astfel 
încât să fim pilduitori pentru alţii. 

Zadarnic am munci, din răsputeri, dacă toată 
truda ne-ar rămâne ascunsă, ca o făclie subt 
obroc. Astăzi toată lumea e dornică să facă ceva 
pentru sate. Dar mulţi se sbat zadarnic greşind 
drumurile, adulmecând răscrucile, zăbovind în 
locuri de primejdie. Fiecare porneşte iarăşi ca¬ 
lea dela început, uitând că şi alţii au lucrat înain¬ 
tea lor şi că, poate, mereu lucrând, au apucat 
să şi înveţe ceva. 

Dar nu e numai vina lor, ci şi a celor care 
ştiu şi tac. Vina acelora care nu ştiu spune cum 
trebue, învăţătura primită. Vina acelora care din 
lene nu-şi simt chemarea de dascăli şi de lup¬ 
tători ai gândului. 

Iată noi, Echipele, suntem tovarăşii de oa- 

(„Curierul Echipelor**; 6 Auguet 1935). 

meni cu un rost în cultura cărturărească a ţării. 
Prin creşterea ce ni s’a dat, mânuim condeiul, 
£olosim vorba şi ne spunem cuvântul, fiecare la 
locul nostru. De aceea munca noastră nu se sfâr¬ 
şeşte în satul celor trei luni de vară în care trăim, 
ci mai departe, trebue să ducem tuturor vestea 
cea nouă, a luptei pornită pentru mai multă ome¬ 
nie între oameni şi mai multă cultură. Ce folos 
dacă suntem harnici, trei luni, într’un colţ pier¬ 
dut de ţară, dacă alţii nu vor face la fel cu noi? 
Dacă alţii nil vor putea trage foloase din expe¬ 
rienţa noastră? 

Chiar dacă am cădea istoviţi, seara de pe 
urma muncii făcute, hărnicia noastră tot oarbă 
rămâne, dacă nu vom şti să scăpăm din ea, ce 
este de scăpat: învăţătura. 

Suntem echipe experimentale; adică trebue să 
ne întoarcem acasă, cu o experienţă, pe care alţii 
să o poată apoi folosi. 

Iată de ce nu trebue să uităm nici-o singură 
clipă datoria noastră de cărturari: să scrim pe 
hârtie studiile trebuincioase înţelegerii muncii fă¬ 
cute; să arătăm, monografic, care ne era satul 
şi să înfăţişăm în rapoarte gândurile noastre şi 
experienţa câştigată muncind. 

O şcoală, în adevăratul înţeles al cuvântului, 
iată ce trebue să fie o echipă. Şi să dea Dum¬ 
nezeu ca la această şcoală, cât mai desăvârşită, 
să vie toţi cărturarii cu dragoste adevărată pen¬ 
tru ţară. 

SATE DIN GRANIŢA NASAUDULUI. 


Pentru călătorul neatent, sunt toate satele la 
fel. Desigur că ceva se schimbă de la regiune 
la regiune, măcar în înfăţişarea exterioară a ca¬ 
selor şi în chipul de a se întocmi gospodăriile. 
Insă cine nu se opreşte, ca să înţeleagă, cu grije, 
viaţa adâncă a satelor, nu poate niciodată să-şi 
dea seama cât de bogată este, în schimbarea fe¬ 
lurilor ei de a fi, mereu veşnica şi proaspăta 
înoire a priveliştei vieţii sufleteşti a satelor. Fie¬ 
care sat în parte este o făptură deosebită, care 
te uimeşte prin originalitatea ei, aşa cum te ui¬ 
mesc şi oamenii când viaţa lor tăinuită începe a 
ţi se desluşi. Sunt sate bătrâne cu rosturi bine 
închegate, deşi puţin obosite de vremuri. Sate 
tinere şi năvalnice. Sate mute şi încordate de în¬ 
dârjire, sate pline de avânt şi de Încredere, pre¬ 
cum şi sate desnădăjduite. Sunt amestecate aci 
trăsături şi culori felurite, ca în paleta unui mae¬ 
stru, iscate din tradiţia veacurilor, născute din 
soarta istorică a fiecărui colţ de ţară în parte, 
frământate de felul pământului şi a muncii oa- 

(Conferinţă la Radio; 12 Noembrie 1935). 

menilor sau de chipul în care trăesc laolaltă, cu 
anumite obiceiuri şi deprinderi, viaţa lor. 

De aceea, este totdeauna un lucru plin de is¬ 
pită, plecarea cu o echipă de muncă la sate, cum 
au fost echipele pe care şi în anul acesta le-a tri¬ 
mes Fundaţia Culturală Regală Principele Carol, 
pentrucă niciodată nu poţi afla mai dinainte cum 
va fi satul în care te vei opri trei luni de zile 
şi nu poţi deci nici să înţelegi care va fi rostul 
tău acolo. S’ar putea <;a satul să te primească 
cu bucurie, să ştie el însuş ce vrea şi să te pue 
de îndată la treabă, chiar din zhia sosirii tale; 
dar poate că te va lăsa să munceşti din greu şi 
singur, câştigând în fiecare zi câte un suflet, în- 
naintând abia pas cu pas în pustia neîncrederii. 

Foarte pe scurt aşi vrea în astăseară să vă po¬ 
vestesc ce anume au întâlnit echipele care au lu¬ 
crat tocmai în nordul ţării, în graniţa Năsăudu- 
lui şi anume în două sate de acolo, Leşu şi 
Şanţu. 

In anul trecut avusesem o echipă în Leşu. De 
acolo aflaseră şănţenii ce anume treabă face o 
echipă şi cât folos vine de pe urma ei şi hotă- 
rîseră ca să facă tot ce li-o sta în putinţă ca să 
aibe în anul acesta şi ei o echipă a lor. Cu ne¬ 
numărate jalbe către Fundaţie, şănţenii spuneau 
că ar fi gata să sară şi în ajutor, măcar cu casa 
şi masa, aşa ca nu cumva echipa pe care şi-o 
vroiau, să fie vreo povâră pentru cineva. Am ple¬ 
cat deci £Colo, mai întâi puţini, ca să vedem cu 
ochii noştri dacă într’adevăr satul vroia o echipă 
pe care să şi-o ţie singur. Nu pot uita, deşi sunt 

multe luni de atunci, adunarea mare de oameni 
pe care am găsit-o într’o Duminică din luna Mai, 
aşteptând după vecerilie, să venim să stăm la 
sfat împreună. Ne-au iscodit, ne-au întrebat ce 
făcuserăm prin alte sate şi ce făgăduim să fa¬ 
cem în satul lor. Ne-au arătat ce socoteau ei că 
trebuia făcut. Şi aşa, ca nişte gospodari cuminţi, 
fără de entuziasm de o clipă numai, ci bine cum¬ 
pănind lucrurile, am căzut la învoială să încer¬ 
căm împreună să facem tot ce vom putea mai 
bun pentru ridicarea satului. Dar mai ales ceeace 
de pe atunci mi-a atras luarea aminte, era me¬ 
reu repetata lor cerere, să venim să le dăm po¬ 
runci, să luăm conducerea, să ştim precis ce 
vrem şi apoi să începem a exercita în sat o ac¬ 
ţiune de disciplinare la care toţi se arătau gata 
să se supue de bunăvoe. Am rămas cu totul mi¬ 
rat de nevoia aspră pe care o aveau de a se simţi 
cu un comandant în frunte. Abia mult mai târ¬ 
ziu am putut să înţeleg tâlcul adânc şi roadele 
bogate ce se puteau scoate din această dorinţă, 
cu totul ciudată, a unui sat care îşi vroia un stă¬ 
pân. Aşa se întâmplă în toate satele din graniţa 
Năsăudului. Este acolo o dorinţă de ordine şi 
de muncă sub conducere, pe care rareori o în¬ 
tâlneşti aiurea. Poate doar în celelalte ţinuturi 
de graniţă; dar acolo mi s’a părut a fi mai ştear¬ 
să şi mai tulbure. Căci în ţinuturile acestea de 
graniţă oamenii mai trăesc încă zodia unui tre¬ 
cut rămas viu în felul de a fi al oamenilor, o 
amintire a vremii când toate satele acestea cu¬ 
noscuseră o astfel de comandă, care pe atunci 

era militară. Stăpânirea de pe timpuri, în dom¬ 
nia Măriei Terezia, organizase regimente de gra¬ 
niţă dealungul hotarelor. Aci la noi în Transil¬ 
vania erau trei asemenea regimente: cel bănă¬ 
ţean cu centrul în Caransebeş, cel din Ţara Ol¬ 
tului cu centrul în Orlat şi cel din Năsăud cu 
centrul în Năsăud. In Graniţă domnea fără de 
stavilă, voinţa conducătorilor militari, cari erau 
în acelaş timp administratori şi judecători ai în- 
tregei vieţi regionale. Se amestecau în treburile 
satului, cu stricte legiuiri, în gospodăria fiecă¬ 
rui om în parte, ba chiar şi în viaţa de familie, 
creind o stare de spirit cu totul specială de su¬ 
punere şi de bună rânduială. O supunere plină 
de mândrie însă, pentrucă a fi grăniţer, a fi 
„cătană neagră" era o mare fală şi de un mare 
folos, căci satele din Graniţă aveau averi mari 
pe seama lor, din care se foloseau cu toţii, aveau 
libertăţi deosebite, dintre care unele erau liber¬ 
tăţi naţionale, scump preţuite. Cătănia aducea 
după sine o boerie jinduită mult de bieţii ţărani 
iobagi „din ţară". Mai apoi, această orânduire 
s’a stricat. Regimentele s’au desfiinţat şi vechiul 
steag al NăSăudului, pe care se putea vedea chi¬ 
pul lui Rom şi al lui Rem sugând la lupoaică, 
a trecut la muzeul local, acel frumos şi bogat mu¬ 
zeu din Năsăud, unde se poate vedea şi astăzi. 
Dar ceva din vechea stare de lucruri a rămas. 
Mai întâi, averea întreagă, munţii mari şi plini 
de păduri, n’a fost răpită, ci lăsată celor 44 de 
sate cari alcătuiseră Graniţa. O parte din munţi 
s'au împărţit pe sate, printr’o defalcare anume, 

care astăzi nemaiajungând, a început să fie o 
foarte grea şi plină de primejdii problemă a Gra¬ 
niţei. Dar asta e altă poveste, asupra căreia nu 
acum şi nu aici se cade să vorbim. Cea mai mare 
parte din păduri a rămas însă avere cumulativă 
a celor 44 de sate, adică o pădure în devălmă¬ 
şie, exploatată deosebit, de o singură conducere 
pentru toată Graniţa. 

Dar mai ales a rămas de pe acele vremuri ceva 
poate mai de preţ decât averile: a rămas sufle¬ 
tul Graniţei. Cătanele negre au urmat a se purta 
ca pe vremea lor de glorie. E un spectacol rare¬ 
ori întâlnit, acela al adunării sătenilor, după ie¬ 
şirea din biserică, în faţa primăriei, „la porunci 44 
cum li se spune. Aci s’au deprins ei să vie şi să 
afle care este munca obştească pe care trebue să 
o pornească, adică porunca ce li se dă. Cuvân¬ 
tul însuşi de „poruncă 44 are un înţeles dialectal 
deosebit. A porunci înseamnă şi a da veşti, a 
spune ceva cuiva. Aşa este stilul sufletesc al 
Graniţei: nu se lucrează decât în porunci. In 
Graniţă nu te ridici niciodată să spui, bunăoară, 
că echipa studenţească regală crede de cuviinţă 
să se taie dealul prea rău aşezat drept în mijlo¬ 
cul satului, unde se poticnesc mereu carele grele 
încărcate cu lemne. Ci te ridici şi spui că „echipa 
studenţească porunceşte să se taie dâmbul nu¬ 
mit al popii 44 . Oamenii ascultă, judecă, îşi mă¬ 
soară puterile şi, dacă ajung să cadă cu totii la 
învoială, atunci se alcătueşte o listă de cum tre¬ 
bue să urmeze lucrările „pe rândul satului 44 . Şi 
ce s’a hotărît se şi îndeplineşte. Asta e legea 

Graniţei. Dintâiu la „poruncă**, apoi îndeplinire 
„pe rândul satului**. Aşa se face treabă. Aşa au 
ridicat de pildă, şănţenii, deosebit de frumoasa 
lor biserică, mare cât o catedrală, atât de impre¬ 
sionantă când slujeşte în ea părintele patriarh 
Grapini, desprins parcă din şirul frumoaselor fi¬ 
guri biblice pictate pe tâmplă de Schmigelksi; 
aşa au făcut şi şcoala şi aşa au lucrat şi anul a- 
cesta, la porunca echipei. 

Sunt unele sate pustii în cari omul e un sin¬ 
guratec, uitându-se cu teamă la vecinul său. Aci 
în Graniţă, dimpotrivă, satul întreg e veşnic a- 
dunat în obştie, gata de pornit ca un singur om. 
Parcă nu se mai satură oamenii de stat împreună. 
Echipa s’a gândit într’o bună zi să facă o şcoală 
sătească. In fiecare seară, — dar seară de seară, 
fără greş — am chemat oamenii să vie să înveţe 
la şcoala noastră. Nu s’a întâmplat niciodată să 
fie mai puţini de 50—60 de ascultători, deşi 
munca peste vară e grea pentru oamenii de la 
munte. Plecau departe la polog şi se întorceau 
târziu, cu carele cu fân sau otavă, coborâtă din 
vârf de munte pe sanie sau pe gâteji. Plecau şi 
la pădurărit, adânc în codru. Soseau noaptea a- 
casă, istoviţi. Şi cu toate acestea, când suna clo¬ 
potul la şcoală, nu se îndurau să nu vie. Măcar 
Sâmbăta seară şi în după amiezele de Dumi¬ 
nică, gemea sala de sute de oameni, bărbaţi şi 
femei. 

Şi-acuma rămân uimit la amintirea celor 40 
de ţărani şi ţărance din Leşu cari veneau seară 
de seară la repetiţii de cor. Erau câţiva cari fă- 

ceau câte 5 kilometri dus şi alţii de întors, noap¬ 
tea, doar de dragul să ne audă şi să cânte. A- 
cesta este semnul unui suflet cu totul deosebit 
şi o dovadă că şi munca făcută era bună. Corul 
din Leşu e unul din cele mai bune coruri ţără¬ 
neşti din ţară. Nu exagerez. Dealtfel bucureş- 
tenii îl vor putea auzi curând şi poate că şi 
D-Voastră, iubiţi ascultători, îl veţi putea auzi, 
la Radio. Iar şcoala din Şanţ este aproape un 
hicru de necrezut. Mai ales prin faptul că noi 
am dorit de la început ca ea să devie o şcoală 
permanentă a satului, să nu se închidă odată cu 
plecarea noastră, şi de aceea i-am lăsat, de cu 
vreme, pe şănţeni singuri, sub privegherea atât 
de harnicilor lor conducători fireşti, să-şi orga¬ 
nizeze şedinţele de seară. Era o nespusă bucu¬ 
rie să auzi cuvântul sătenilor, discutând rând pe 
rând, toate problemele pe care şi noi le ridicam 
neîncetat. Prin glasul lor înşile am putut noi să 
facem cea mai bună propagandă pentru cunoaş¬ 
terea problemelor de sănătate, de curăţire şi de 
îngrijire a satului, a gospodăriilor şi a oameni¬ 
lor, de creştere a vitelor de prasilă şi de muncă, 
de îmbunătăţire a islazurilor şi grajdurilor, de 
bună rostuire a tuturor treburilor gospodăreşti. 
Şi tot ei au fost aceia cari au citit mai frumos 
şi au tâlcuit mai înţelept poveştile de învăţători 
buhe, sau singuri şi-au dat seama, prin sfat, asu¬ 
pra nevoii pe care o aveau de o cooperativă şi 
de un local pentru ea, local a cărui ridicare în¬ 
cepuse la îndemnul şi cu ajutorul echipei. Şi ca 
să nu fie şcoala noastră prea greoaie, avea şi par- 

tea ei veselă, la care atât badea Constantin cât 
şi badea Tănase erau neîntrecuţi. Scenetele lor 
improvizate, adevărat şi fermecător teatru ţără¬ 
nesc, se urmau din seară în seară spre hazul şi 
folosul celorlalţi. Primesc acuma veste din Şanţ 
că şcoala noastră de peste vară nu a murit. Se 
mai adună şi acuma şănţenii să asculte sfatul lui 
Dumitru Cotu sau Gherasim Popârţac şi să se 
veselească de noile producţii teatrale ale lui 
Constantin şi Tănase. Cum sunt sigur că şi în 
astăseară se află strânşi şănţenii la Cămin ca să 
mă asculte la Radio, să nu se supere nimeni dacă 
le trimit pe această cale cuvântul bun din par¬ 
tea echipei şi îndemnul, sau* mai bine zis po¬ 
runca să nu-şi uite de cele pe care noi şănţenii 
le-am început. Să le crească din pământ coope¬ 
rativa, să sfârşească văcăria pe munte, să nu lase 
să se astupe frumoasele noastre şanţuri, care se 
întind străjuite de balustrade, dealungul tutu¬ 
ror uliţelor din sat, să vie la dispensarul pe care 
l-am lăsat la ei acolo, să citească din cărţile pe 
care le-am dăruit Căminului şi mai ales să strân¬ 
gă pentru la anul materialul de care vom avea 
nevoe când vom construi împreună un lăcaş 
demn de cinste pentru Căminul Cultural „Vicar 
Moisil", din Şanţ. Să nu uite deci de învoiala 
noastră că ne vom căsni cu toţii să facem din 
Şanţul nostru „odaia de păradie" a Graniţei, 
adică un sat la care să se uite întreaga Graniţă 
ca la o pildă. 

Sunt sigur că nicâeri în altă parte a ţării nu 
ar fi mai cu folos dată o pildă, decât aci în Gra- 

niţă, pentrucă grănicerii sunt oameni în stare 
să o înţeleagă. Sunt aci împrejurări deosebit de 
prielnice unei munci folositoare. Le ştim nu nu¬ 
mai pentrucă, cu ajutorul Institutului Social Ro¬ 
mân, am făcut aci o minuţioasă cercetare de 
monografie sociologică, dar şi prin nemijlocită 
trăire a unui fapt plin de nădejdi. 

Anume vorbesc de şcoala echipei din Leşu. 
Acolo am făcut cu totul altă experienţă. In Leşu 
echipa noastră lucra pentru a doua oară şi avea 
putinţa să arate oricui ar fi vrut-o, rezultatele 
frumoase ale muncii de anul trecut. Ne-am gân¬ 
dit de aceea să chemăm, din toată Graniţa, în¬ 
văţători şi preoţi pentrucă, lucrând împreună câ- 
tăva vreme, să deprindă tehnica noastră de 
muncă pe tărâmul culturii. Bani însă nu aveam 
şi am socotit bine nici să nu ne căsnim a face 
rost de ei; ci am cerut fiecărui ascultător dela 
şcoala noastră să aibă singur grije de cheltuelile 
lui. Şi-au strâns ei singuri bani, fie de pe la 
neamuri, fie de pe la Cămine, biserici, primării 
sau chiar din buzunarul lor. A fost de aceea 
cu atât mai mare bucuria noastră să-i vedem 
sosind în număr de 20, de prin toate părţile 
Graniţei. Organizaţi străjereşte, cu un program 
destul de strict, am discutat acolo teoretic şi 
apoi am făcut aplicări practice din toate capi¬ 
tolele programului nostru de muncă. 

Am îndeajuns experienţa şcolilor de peste 
^ară, ca să pot cumpăni partea bună şi partea 
rea din ele. De aceea îndrăsne»c să afirm că 
şcoala noastră de conducători de Cămine Cul- 

turale este un (apt cultural cu totul deosebit. 
Râvna cu care au muncit învăţătorii şi preoţii 
din Graniţă, patima pe care o puneau în tot ce 
atingea problema culturii poporului, bucuria de 
fiecare zi la învăţarea oricărui lucru nou şi fo¬ 
lositor, precum şi puterea de jert(ă a fiecăruia 
în parte, m au făcut să mă leg statornic de gân¬ 
dul unei asemenea şcoli, tovărăşie liberă a unor 
oameni cari, fără niciun fel de însărcinare ofi¬ 
cială şi fără măcar gândul unei răsplate de orice 
fel ar fi ea, înţeleg să lucreze pentru ridicarea 
poporului. De aceea, la anul, fără de greş, aci 
în satele acestea de Graniţă, sunt sigur că ne 
vom afla din nou laolaltă toţi tovarăşii vechi 
de muncă, în rânduri sporite de alţii noui. Iar 
la anul nu vom mai lucra numai două săptă¬ 
mâni, ci cu mult mai mult, încercând să facem 
o echipă de lucru numai din învăţători, preoţi şi 
ţărani, cu scopul de a afla unii dela alţii, ce a- 
nume trebue să facem pentruca în toată Gra¬ 
niţa să dăm Căminelor noastre Culturale cât mai 
multă viaţă, muncii noastre cât mai multă rod¬ 
nicie şi prin ea întreg ţinutului de Graniţă, soarta 
pe care o merită. 

O TOAMNA TÂRZIE, POPAS DE MUNCA 


Judecând după cele ce simt acuma, lucrând 
în Echipa din Şanţ, şi după ce văd şi aud dela 
alţii, mi se pare că frigurile plecării ne-a cuprins 
pe toţi. Mai sunt atât de puţine, de le poţi nu¬ 
măra pe degete, zilele câte ne-au rămas! N’aşi 
putea spune că ne-am pierdut vara degeaba şi 
că toamna o să ne apuce cu sufletul sărman, 
al oamenilor care se ştiu zadarnici. Şi totuşi, 
parcă n’am făcut tot ce-am fi putut face, parcă 
au rămas prea multe lucruri visate doar, şi une¬ 
ori ne pare rău după cele cari, nestricate prin 
neîndemânarea noastră, ar fi putut fi frumoase. 
Repede, cât mai este timpul, ne silim să îndrep¬ 
tăm, şi să împlinim; suntem grăbiţi la drum, ca 
şi drumeţii muntelui ce văd, pe înserat, lumi¬ 
nile satului unde trebue să ajungă. Totuşi cu¬ 
rând de tot, va trebui să ne hotărîm să pără¬ 
sim munca de aici. Pe la noi, deşi Ineul e plin 
de zăpadă, toamna se arată târzie, şi ne îmbie 
să mai rămânem încă. Poate câţiva dintre noi, 
vom mai sta, ca să mai vedem cu ochii cum ne 

(„Curierul Echipelor"; 23 Septembrie 193$). 

creşte din temelie, cooperativa, cum ştiu sătenii 
să-şi ducă singuri mai departe şezătorile din fie¬ 
care seară, cum peste tot in satul acesta întârzie, 
fără să se piardă, ce-a fost mai bun din sufle¬ 
tul nostru. 

Vom face deci popas de muncă, aci. Alţii îi 
vor face, la ei acasă, sau din nou în oraşul care 
ne pândeşte cu munca lui de peste iarnă. 

Dar nici-unul dintre noi, nu trebuie şi nu va 
putea să înţeleagă plecarea din sat, ca o părăsire 
a satului. Ci numai ca un scurt.popas. Apoi din 
nou, vom pleca la drum. Nu este numai Expo¬ 
ziţia care ne aşteaptă, şi prin care vom căuta 
să ne strângem noui tovărăşii de muncă, nu sunt 
numai cursurile de peste iarnă pe care le vom 
face la Facultăţi, pregătindu-ne' pe aceşti noui 
tovarăşi, nu e numai publicarea rezultatelor şi 
experienţei căpătate. Ci ceva cu mult mai trai¬ 
nic şi mult mai adânc. Este drumul mai departe 
spre iubirea satului. Nu-1 vom uita. Nu-1 vom 
trăda. Ci satul ne va urmări mereu, cu aminti¬ 
rea lui, chemându-ne. La oraş vom trăi nu nu¬ 
mai pentru noi, ci şi pentru el. Munca, noastră, 
pregătirea noastră, fiecare în meseria lui, o vom 
face-o cu gândul ca să fim încă mai gata de folos 
satului, mai potriviţi celor pe care satul ni le 
cere, mai înţelegători pentru toată această trud¬ 
nică viaţă, în care învălmăşite stau laolaltă cele 
mai mari dureri, cu cele mai mari nădejdii şi 
bucurii. Cine nu a ajuns să le facă trup din 
trupul său, suflet din sufletul său, cine se în¬ 
toarce la vraş cu zâmbetul de batjocură pe buze. 

cu dispreţul trufaşului, în inimă, cine nu se vă¬ 
deşte a fi fost cu desăvârşire prefăcut în mai 
bine, cu alt suflet, mai proaspăt şi mai de ome¬ 
nie decât înainte, acela nu merită să fi făcut 
parte din tovărăşia noastră şi nu merită să-l 
rabde bunul şi blândul sătean, care a crezut în 
el şi în cuvântul în numele căruia fusese trimis. 

Suntem de aci înainte legaţi cu blestem, fraţi 
de cruce, noi cărturarii echipelor, cu sătenii ală¬ 
turi de cari am trăit. De aceea a părăsi munca 
începută, înseamnă a ne trăda pe noi înşine. 

Un scurt popas deci, ne putem îngădui, nu 
două, şi-apoi iarăşi la lucru: nu trei luni, ci tot 
anul; nu numai la sat, dar oriunde am fi. Nu 
numai ca studenţi, dar pentru totdeauna; aşa 
trebue să rămânem: cu întreaga noastră viaţă 
închinată credinţei şi iubirei active pentru sat. 

Să dea Dumnezeu să ne întâlnim cu toţii, fără 
trădare, mereu alături, din ce în ce mai nume¬ 
roşi şi din ce în ce mai în stare să ne ţinem de 
făgăduiala dată acum. 

MUZEUL SATULUI ROMANESC 


Munca pe care o face, de vreo două luni de 
zile încoace, Fundaţia Culturală Regală Princi¬ 
pele Carol, nu este din cele mai uşoare. Căci, 
într’adevăr, ce poate părea mai îndrăsneţ decât 
dorinţa ei de a contribui la Luna Bucureştilor 
din anul acesta, cu un Muzeu permanent al Sa¬ 
tului Românesc? îşi poate da oricine seama ce 
înseamnă să construeşti, într’o lună de zile, peste 
40 de gospodării ţărăneşti, cu toate ale lor aca¬ 
returi. Şi, să le construeşti, nu din paiantă şi 
din pânză văpsită, ca o nouă editare a satului 
lui Potemkin. Dimpotrivă, să aduci case auten¬ 
tice, din toate ţinuturile ţării, desfăcute de meş¬ 
teri săteşti, aduse la Bucureşti şi iar la loc în¬ 
chegate, tot de aceeaşi meşteri. Crearea unui ase¬ 
menea Muzeu în aer liber* după toate legile 
aspre ale ştiinţei, ar trebui să dureze, normal, 
ani de zile. De aceea s’au şi ridicat glasuri ne¬ 
încrezătoare, care au tăgăduit dela început Fun¬ 
daţiei putinţa de a face o treabă serioasă. 

(Conferinţă la Radio; S Mai 1936). 

Cu toate acestea, treaba s’a făcut şi va fi gata 
la timp. Şi s’a putut face, datorită armatei în¬ 
tregi de tineri muncitori pe ogorul satelor, cres¬ 
cuţi de ani de zile la şcoala monografiei socio¬ 
logice a Profesorului Guşti şi la disciplina Echi¬ 
pelor Regale Studenţeşti. Satele de unde am a- 
dus casele ne erau de mult cunoscute, oamenii 
buni prieteni, o bună parte din cele de trebuinţă 
pentru îmbrăcarea caselor, strânse. Iar seria de 
Expoziţii şi de Muzee pe care aceşti tineri le 
alcătuesc de ani de zile, fie la Seminarul de 
• Sociologie din Bucureşti, la Barcelona, la Dresda, 
ba chiar la Tokio, fie în sânul Echipelor, la 
Fundaţie, a fost dovada desăvârşită că tinerii 
monografişti echipieri ştiu race si pot face un 
asemenea muzeu al satului românesc, ţintă de 
atâţia ani de zile a tuturor străduinţelor lor. 

Dar ceeace nu s'a putut bănui de către ni¬ 
meni a fost râvna depusă de către aceşti tineri. 
Totuş, şi ea este de înţeles. îmi îngădui să ju¬ 
dec lucrurile prin simţirea mea: acest Muzeu al 
Satului este al zecelea pentru care muncim. Dar 
până acuma, toată munca pe care o făceam se 
risipea zadarnic. Un Muzeu făcut într’o sală ne¬ 
încăpătoare, ale cărui obiecte se strâng curând 
în lăzi, unde putrezesc şi se sparg, aduce mai 
măre jale celui care îl face. Muzeele noastre cele* 
vechi, ne-au fost deci numai de învăţătură. Dar 
acuma, când simţim cu toţii că munca pe care o 
facem este o muncă pentru totdeauna, că fie¬ 
care obiect pe care îl aducem în Muzeu îşi gă¬ 
seşte un loc firesc în satul nostru, făcut cu mâi- 

nile noastre şi pentru nevoile noastre, desigur 
ci e de înţeles pentru ce toţi echipierii au mun¬ 
cit cu atâta sete şi cu atâta bucurie. 

Intr’adevăr, pentru orişice îndrăgostit al mun¬ 
cii cu folos, ar fi fost o adevărată desfătare să 
vadă chipul în care au plecat echipierii noştri 
în toată ţara, fiecare înverşunat să găsească lu¬ 
crul cel mai de preţ, din toate câte le ştia. Sunt 
unele case, a căror transportare nu este lucru 
de glumă. Iată, de pildă, casa din Moişeni, din 
ciudata şi îndepărtata ţară a Oaşului. Când o 
vezi, te cuprinde o spaimă uimită: trebue să fi 
fost nebun şi cine a făcut-o, dar şi cine s’a în¬ 
cumetat să o aducă în Bucureşti. E o casă din 
bârne, toate de stejar, şi atât de mari şi de 
groase, încât două puse una peste alta, fac un 
perete întreg. Fiecare bucată trece de 500 de 
kg- şi unele din ele trec de mie. Câte douăzeci 
de oameni abia le urnesc din loc. Aceste bârne 
trebuiau uşor desfăcute din încheeturile lor, 
puse în căruţe, care plecau pe drumuri deadrep- 
tul peste câmp, iarăşi descărcate şi încărcate în 
vagonete mici de exploatare forestieră, iar des¬ 
cărcate şi încărcate în vagoane de linie îngustă, 
apoi în vagoane normale ş. a. m. d. De cinci 
ori dearândul, bârnele acestea au fost ridicate 
pe braţe, cu grijă şi teamă să nu se strice nici 
ele şi nici să strivească trupuri de oameni. Nu¬ 
mai cu o muncă de zi şi de noapte s’a putut 
face această nebunească încercare de a aduce din 
creerul munţilor casa nemaivăzută şi nemaiau¬ 
zită de nimeni alţii decât de oşăni. 

Şi, de asemeni, toate celelalte case, unele fra¬ 
gile şi pline de crestături minunate, cum e cea 
a Gorjului, altele ţepene şi groase, cum sunt cele 
ale Banatului. 

Dar, însfârşit, a dat Dumnezeu de am văzut 
sosite la faţa locului, acolo unde acum două 
luni nu erau decât dărâmăturile fostului grajd 
Marghiloman, toate tonele de case pe care le 
voiam. 

A început atunci a doua muncă, pe care de 
data aceasta au făcut-o meşterii săteni din toată 
ţara. Iarăşi ar fi fost o privelişte frumoasă pen¬ 
tru orişice îndrăgostit de treburile muncii ţără¬ 
neşti. Oricât de mult ai fi colindat ţara şi ori¬ 
cât de băgător de seamă ai fi fost ca să înţelegi 
rostul fiecărui lucru, tot n’ai fi avut putinţa să 
înveţi atâtea câte s’au putut învăţa pe şantierul 
Muzeului. Nu a fost echipă de ţărani care să 
lucreze una la fel cu cealaltă. Ci, fiecare îşi avea 
meşteşugurile ei. Fel şi fel de chipuri deosebite 
de a încheia lemnul, de a bate vălătucii, de a 
aşeza stuful ori împleti nuelele. A fost un spec¬ 
tacol care a părut fermecător chiar sătenilor în¬ 
şişi. Mai mare dragul ţi-era să-i vezi cum dădeau 
din când în când o raită pe la vecini să vadă, 
ei ce fac? Şi-apoi stau de se mirau, uneori cu 
ciudă, alteori, cu mândrie, la ce fac alţii. Ce 
poate fi mai ciudat de fapt, decât întâlnirea lao¬ 
laltă a meşterilor stufari din Tulcea, cari îşi ri¬ 
dică gospodăria lor, foarte frumoasă dealtfel, 
doar din chirpici, din ciamur şi din stuf, cu a 
meşterilor cioplitori în lemn, sau a dăditorilor 

în piatră? Dar până la urmă, cum e săteanul 
tradiţionalist, fiecare sa împăcat cu gândul că 
o casă adevărată, ceeace se chiamă casă de gos¬ 
podar, este aceea a lui. Celelalte sunt ciudăţenii. 
„Bieţii oameni; clădesc şi ei din pământ dacă 
n'au pădure" spuneau oamenii de munte. Şi: 
„ăştia îşi fac bârlog ca ursul din pădure" răs¬ 
pundeau cei dela baltă. 

Apoi, firesc, pentrucă aşa e omul, că mai şi 
glumeşte câteodată, au început, în vorbele tăi- 
nite seara la odihnă, să mai se şi înţepe. Badea 
George Căilean din satul Şanţ, meşterul care 
şi peste vară ne-a dat atâta ajutor în echipe, 
cu toţi cei opt ortaci şănţeni, se uita de pildă 
la oşănii cei cu bârnele late şi cu straele atât 
de deosebite, cu iţari largi în cute, fiecare crac 
cât o fustă de femee, care se chiamă gaci. Şi 
spunea: „ăştia sunt tot la un fel croiţi; ori şi-au 
făcut gacii după chipul bârtielor, ori bârnele şi 
le-or cioplit după chipul gacilor". 

Dar de supărat nu sa supărat nimeni. Dim¬ 
potrivă, au făcut unii cu alţii şcoală, ajutându-se 
ca la clacă. Uneori lucru era şi cu primejdie, 
pentru ce vroiam noi să facem, pentrucă regula 
noastră era autenticitatea, păstrarea stilului lo¬ 
cal. Ori ei, când li se părea că e ceva frumos la 
vecini, odată se apucau de stricau ce făcuseră 
şi trânteau nişte perechi de stâlpi ca la Gorj, 
în plină casă tulceană. Mai ales că material lem¬ 
nos li se da, la nevoe şi cărămidă aveau la în¬ 
demână. Cu tare multă jale se îndurau ei să nu 
folosească acest material bun şi nou, de dragul 

autenticităţii. După a lor socoteală, ori făceai 
casă bună, adică nouă, ori o lăsai încurcată. Dar 
până la sfârşit, mereu privegheaţi,şi îndemnaţi 
să nu-şi facă satul de râs, tot au scos-o la bun 
capăt. 

Şi acum, în zilele acestea din urmă, au înce¬ 
put să ne sosească şi perechile de gospodari, 
cari urmează şă locuiască în case. Priveliştea a 
început să se schimbe. Din şantier, satul nostru 
a ajuns să fie chiar sat. Ce înseamnă o mână 
de femee şi priceperea bunei gospodine, este 
mare lucrul Mai întâiu, femeea, puţin cicălitoare, 
cum îi stă ei bine uneori, a început a grăbi lu¬ 
crurile şi, a se arăta nemulţumită: asta lipseşte, 
asta nu-i bine făcut, aici n’aţi fost oameni har¬ 
nici. „Că dacă eram eu dela început, spunea una, 
două părechi de case ridicaţi până acuma“. Şi 
oamenii, mai de voe, mai de nevoe, s’au pus 
să facă pe placul gospodinelor, că a lor de fapt 
e casa şi ele sunt stăpâne acolo. Şi ele ştiu câte 
trebue la o casă, ce-i prieşte găinii şi purceilor, 
unde trebue să stea lada de zestre şi ceaunul, 
şi unde e locul fiecărui lucru: răsboi, răşchitoare, 
budeică, gâf, copcileţ, podişor, lăicer, fedeleş şi 
fedelecuţ, şi câte mai sunt în gospodăria omului. 

Desigur că în grabă mare, mai lipseşte câte 
ceva, spre desnădejdea lor. Femeea bătrână din 
Ţara Moţilor, era zilele acestea amărîtă tare că-i 
lipseşte nuştiu ce de nu-şi poate pune răsboiul 
şi nu se cade să stea degeaba. Drept e că s’a 
mai împăcat puţin, că eri a dat mâna cu Vodă, 
când i-a făcut cinstea să-i intre în casă. 

Şi apoi lucrul se poate desăvârşi. Ce este greu, 
s’a făcut. Au rămas numai puţine de adaos, pen- 
truca Muzeul nostru să nu fie numai Muzeu, ci 
sat adevărat. Ii trebue patina pe care o 
aduce cu sine timpul şi viaţa omului. Căci, tot 
aşa după cum nu e cu putinţă să imiţi piatra 
veche peste care au trecut veacuri şi nici netezi¬ 
mea lemnului din poarta pe care au deschis-o 
mii de mâini, tot astfel nu poţi da viaţă unei 
gospodării, decât dacă trudeşte acolo viaţă de 
om. Şi asta ni-i gândul: să nu avem standuri şi 
vitrine, cu obiecte catalogate, ci o frântură de 
viaţă vie, aşa cum este ea, acolo unde este. Când 
ai intrat într’o gospodărie din satul nostru, să 
auzi vorba grăită în partea locului, să vezi toată 
viaţa de acolo, aşa ca să ţi se pară că eşti în sat. 

Ce mare prilej de învăţătură pentru orişicine 1 
Cunoaştem atât de puţin ţara! Cine se poate 
lăuda că a văzut tot ceeace se cade să fie vă¬ 
zut, tot ceeace este de preţ în nesfârşita prive¬ 
lişte a satelor noastre, fiecare colţ de ţară fiind 
dovada unei străduinţi de veacuri, plină de pu¬ 
tere de creare, ca tehnică de muncă, orânduire 
socială şi de farmecul statornic al sufletului îm- 
pătimat de frumos, care caută şi izbuteşte mai 
totdeauna să pue pe întreaga lui viaţă pecetea 
răscumpărătoare a creaţiei artistice. 

Cine va trece să vadă acest Muzeu al Satu¬ 
lui şi al sătenilor noştri, va avea strânse lao¬ 
laltă, dovezile nobleţii sufleteşti a acestui neam 
de creatori adevăraţi, în toate domeniile. Săp¬ 
tămâni dearândul şi-ar putea cineva petrece aci, 

umblând din casă în casă şi din om în om, ui- 
tându-se la fiecare lucru în parte, asemuind şi 
făcând deosebirile dela regiune la regiune. Fără 
să o vrem, în Muzeul nostru am izbutit să scoa¬ 
tem la iveală un lucru pe care nu îl înţeleg destul 
de mulţi, nici astăzi încă. Anume, am izbutit 
să arătăm una din cele mai mari mândru ale 
neamului românesc, o mândrie pe care nu o pu¬ 
tem avea decât noi şi nici un alt popor: anume 
aceea că reprezentăm cea mai mare şi mai în¬ 
tinsă civilizaţie ţărănească din câte se află. Toţi 
sătenii aceştia, de oriunde ar fi, din Basarabia 
sau Banat, din Maramureş sau din Dolj, se în¬ 
ţeleg unii cu alţii: vorbesc aceeaşi limbă, au ace¬ 
leaşi obiceiuri, aceleaşi feluri de a preţui viaţa 
şi de a pricepe frumosul, acelaş fel de a-şi în¬ 
temeia gospodăria, în ciuda faptului că n’au un 
şablon de imitat şi, deci, nimic nu este leit cu 
altceva, ci totul este viu, spontan, puternic, în¬ 
tocmai ca viaţa însăşi. După cum nu e frunză 
de stejar care să semene leit cu altă frunză de 
stejar, asemeni niciun colţ de ţară nu e ca alt 
colţ de ţară. Totuş, simţi limpede şi puternic, că 
este aceeaşi ţară. Şi că izvorul tiu al acestei vieţi 
de creaţie românească ţâşneşte de orişiunde un 
harnic fântânar încearcă să-şi pue troiţa de fân¬ 
tână, pe tot întinsul ogor românesc. 

Aceasta este învăţătura cea mare pe care o 
poate, da cui ştie să înţeleagă, muzeul satului ro¬ 
mânesc. 

Şi fără niciun soiu de îndoială, marele pu¬ 
blic românesc va şti să înţeleagă munca Funda- 

ţiei Culturale Regale Principele Carol, va şti 
să preţuiască munca sătenilor cari au tru¬ 
dit în ajutor şi va şti să fie şi recunoscător Ace¬ 
luia din al cărui îndemn s’a alcătuit acest Mu¬ 
zeu. Astfel ca din această mare lecţie de naţio¬ 
nalism al faptei, să ştim trage toate foloasele 
care se cuvin. 

ETICA MUNCII IN ECHIPE 


Să nu se creadă că munca în tovărăşie, fă¬ 
cută în scopul folosului obştesc, ar fi un lucru 
ce se înfăptueşte lesne şi dela sine, ci, dimpo¬ 
trivă, trebueşte, pentru ea, o întreagă pregătire 
sufletească, intelectuală şi de tehnică de lucru. 

Socotesc de aceea că nu ar fi zadarnic să stăm 
câteva clipe, înainte de a pleca din nou în echipe, 
şi să ne gândim cu seriozitate la această pro¬ 
blemă. In ce mă priveşte, după atâţia ani de 
când iau parte la asemenea munci făcute în to¬ 
vărăşie spre folosul satelor, am ajuns la credinţa 
că această etică şi tehnică a muncii colective este 
cel mai de seamă lucru şi chezăşia rodniciei tu- 
tulor încercărilor noastre. 

Dacă ne facem un proces de conştiinţă va 
trebui să recunoască fiecare, că întreaga noastră 
educaţie, toate îndemnurile adânci şi toată ispita 
unei vieţi de nevoi, în mijlocul semenilor noştri, 
ne împing spre cu totul altceva decât spre munca 
colectivă. Zodia vieţii noastre pare a fi aceasta: 
a străduinţei singuratece, pentru ca fiinţa ta e- 

(„Curierul Echipelor**; 5 Iulie 1936). 

goistă să o ducă câte se poate mai bine. Veşnic 
în concurenţă cu alţii, te înghesui şi tu la lupta 
vieţii, dând din coate, călcând pe alţii în picioare, 
ştiind că locurile sunt numărate şi poate nu vor 
ajunge şi pentru tine. Mai ales epoca aceasta de 
şomaj pentru intelectuali, a născut, în mijlocul 
tineretului, primejdia unei tendinţi generale spre 
un sălbatec egoism, născător de suflete mărunte 
şi neomeneşti. Ii trebuie cuiva, care nu vrea cu 
nici un chip să renunţe la demnitatea lui de om, 
o deosebit de puternică voinţă pentru ca să-şi 
puie în faţă un alt ideal, în aparenţă mai arid 
şi mai plin de jertfe, în realitate însă singurul 
care îţi dă bucurii statornice: idealul socotirii tale 
ca o părticică dintr’un întreg. E destul de greu 
să-ţi dai seama, astfel ca să trăieşti cu gândul 
acesta, că, biologic, faci parte dintr’un şir de 
viaţă al cărui început şi sfârşit nu-1 poţi cuprinde 
cu gândul şi care nu a murit nicicând, viaţa spe¬ 
ţei fiind altceva decât fărâma individualităţii tale 
pieritoare. Mai greu încă ajungi să înţelegi că 
făptura socială face parte dintr’o alcătuire foarte 
întinsă, neîntreruptă de veacuri multe, în care va¬ 
lurile generaţiilor abea dacă înseamnă ceva. Şi cu 
atât mai greu ajungi a-ţi da seama că sufleteşte, 
tu, ca om, nu eşti decât ca o sclipire într’o singură 
picătură de apă dintr’un curcubeu nemăsurat. 

Dar şi când ai ajuns a înţelege lucrul acesta, cu 
totul alte zări ţi se deschid în faţă, şi altcum 
te simţi stăpân pe tine însuţi, când te ştii pur¬ 
tător de rosturi mai mari decât tine. 

Dar mai ales atunci abea îţi poţi pune adevă- 

rata ţintă a vieţii tale ca fiinţă: creşterea ta pe 
măsura unor rosturi noi pe care le capeţi prin 
Însăşi faptul că de aci înainte te ştii părtaş la 
toate, şi deci te simţi tot atât de vinovat de în¬ 
frângerile precum şi de mândru de toate izbân- 
zile obştiei tale. 

Pentru noi, cei din Echipele Studenţeşti care 
plecăm la sate, socoteala asta este foarte limpede 
şi alegerea este mai dinainte făcută: plecăm în 
echipe adică hotărâţi să trăim viaţa micei obştii a 
tovarăşilor noştri de luptă. Şi plecăm la sate, 
adică închinându-ne puterea de muncă obştei 
acesteia mari şi anonime a neamului însăşi, în 
străduinţa lui de a fi. 

Legea noastră, etica noastră va fi de ad înainte, 
aceea a echipei. Echipă înseamnă frăţie de cruce, 
prietenie până la jertfă, zdrobire a tot ce ar mai 
putea svâcni în tine din egoismul singuratecului 
luptător, un fel de călugărie, şi un prilej de aspru 
exerciţiu spiritual. Odată intrat într’o frăţie, tu ca 
fiinţă izolată, nu mai ai nici-un rost sufletesc. Nu 
mai ai izbânzi şi nici înfrângeri altele decât ale 
scopului căruia te-ai închinat. Nici-o altă ambiţie 
decât aceea de a fi reazăm şi îndemn pentru cei 
cari luptă alături de tine, izVur nesecat de jertfă 
gata să sară în ajutorul oricui, fie pentru a-1 în¬ 
demna, când şovăie, fie pentru a-1 opri când cine 
ştie ce slăbiciune îl porneşte pe căi care nu sunt 
cele mărturisite de echipă. Muncă anonimă şi 
modestă, în ciuda chiar a celor care neînţelegân- 
du-te, nu te iau în seamă. îndeplinire a datoriei 

tale chiar dacă singura mângâiere îţi rămâne fap¬ 
tul că tu tel puţin îţi stai singur mărturie. 

îmi răsare în minte o pildă: povestesc oamenii 
de demult, din vremea Renaşterii că era obiceiul 
în şcolile de pictori ce se strângeau în jurul unui 
maestru, ca toată averea lor să se puie într’un 
coş legat cu o frânghie de grindă. Câştiga cineva 
ceva? Dădea drumul frânghiei, cobora coşul şi 
punea acolo banii. Avea cineva o cheltuială de 
făcut? Dădea jos coşul şi lua. 

Aşa văd eu o echipă şi mai ales a şa văd eu 
pe echipier: sufletul lui să fie pus întotdeauna 
la îndemână oricui. Are cineva nevoie de 
toate puterile tale omeneşti? Să vie să ia. Ii vei 
da cu dragă inimă. Ba te vei face chiar, ca să-ţi 
fie fapta mai uşor primită, că nici nu ai băgat 
măcar de seamă jertfa făcută. 

Dar o asemenea atitudine nu o poate avea de¬ 
cât acela care ştie că peste el stă viaţa obştiei şi 
stă ţinta de muncă, idealul pe care ni J. a m fixat 
dela început. 

De aceea cine nu iubeşte cu adevărat satul, 
cine nu se simte frate cu el, cine nu simte cum 
îl roade părerea de rău şi remuşcarea, ca viermii 
neadormiţi de care vorbesc Scripturile, l a gândul 
că satul acesta tânjeşte într’o stare sub demni¬ 
tatea omenească, stare pe care nu o merită, căci 
tânjeşte numai din vina noastră, a tutulor căr¬ 
turarilor, fără de nici-un fel de deosebire ori 
alegere şi, cine nu tresaltă de bucurie stând ală¬ 
turi de viaţa cea ascunsă şi frumoasă a satelor, 

viaţă de adâncă omenie, bunăvoinţă şi nesecată 
putere de creeare, acela nu-şi poate face un ideal 
al Întregii lui făpturi din lupta pentru ridicarea 
satelor, acela nu va putea munci până la jertfă, 
nu va putea fi un bun echipier şi mai bine ar 
face să se răsgândească la vreme, plecând pe alte 
drumuri decât ale noastre. 

PESCARI DE OAMENI 


Chemarea la apostolat a Sfântului Petru s'a 
făcut prin aceste cuvinte. I-a spus Isus: „Vino 
după mine, şi am să te fac pescar de oameni". 
Aci este tâlcul adânc al oricărei chemări. 

Cine urmăreşte propria lui scăpare, se simte 
împăcat uşor: munca lui, dacă e făcută în con¬ 
ştiinţă, ii este de ajuns. Dar cine umblă după 
scăparea obştiei, cine tânjeşte de dorul binelui 
tuturora, acela mai întâiu aleargă să prindă la 
el, în mreje, pe ceilalţi oameni, căci într’adevăr 
„pescar de oameni" este el menit a fi. 

Şi noi, în Echipele noastre, lucrând în sat şi 
pentru sat, avem prilejul să gustăm, oarecum, 
bucuriile şi amărăciunea meseriei acesteia de câş¬ 
tigători de suflete. Desigur vom avea cu atât 
mâi multe isbânzi cu cât credinţa noastră în idea¬ 
lul urmărit va fi mai mare. Dar este folositor 
să aflăm şi câte ceva din experienţa cea veche 
a altora, ca să învăţăm tot ce este de învăţat din 
meşteşugul acesta al vânătorului şi al pescarului 
de oameni. 

.(„Curierul Echipelor"; 12 Iulie 1936). 

Mai întâiu, muncind pentru- obştie, rodul mun¬ 
ţii noastre este câştigarea obştiei. Altfel se 
iheamă că a fost stearpă. Munca noastră trebuie 

aibe răsunet. Desigur nu un răsunet gălăgios 
şi gol. Ci răsunet ca acela al şcolii în sufletul 
şcolarilor şi al predicii în sufletul credincioşilor. 
Muncim nu numai de dragul muncii, ci pentru 
ca să dăm pildă. Zadarnic deci muncim dacă 
nu ştim să facem astfel ca pilda noastră să fie 
urmată. Să spunem că echipa întreagă iese la 
săpat şanţuri. Bună treabă. Dar ce rost are ca 
Echipa să facă toate şanţurile din sat şi ce o 
să rămâe din ele când peste trei luni se vor as¬ 
tupa? Toată cuminţenia este a şti să prinzi şi 
pe alţii la treabă. Să faci ca întreg satul să vie 
în Echipă. 

Pentru aceasta este nevoie ca obştea întreagă 
să fie câştigată, om după om. Şi pe om îl câştigi 
uşor dacă ştii cum, dacă ştii să-l scoţi din massa 
anonimă unde se ţine el ascuns, punându-1 di¬ 
rect în cauză, ca şi când l-ai arăta cu degetul. 
De pildă: faceţi şanţuri în dreptul caselor de 
unde vă vine un ajutor. începeţi şi lăsaţi nesfâr¬ 
şite bucăţi întregi în dreptul caselor celor îndă¬ 
rătnici. Fiţi siguri că nici unul din aceştia nu 
se va îndura să lase ca numai el să rămână mai 
prejos decât vecinii lui. Nu vrea cineva să vie 
la şezătoare? Daţi-i acolo un rol precis: să vor¬ 
bească, să facă o treabă oarecare. Nu vrea să 
citească? Incredinţaţi-i lui propaganda cărţii. 

Şi nu pregetaţi a recunoaşte, de îndată ce se 
poate, meritele oricui, în public. Mai ales acelora 

cari nu ni s’au arătat la început prieteni. A co¬ 
labora cu cineva, înseamnă a munci alături 
de el, (uneori mai mult tu decât el) şi a-i da 
apoi numai lui, toată răsplata cinstei. Aceasta 
este mreaja cu care îl câştigi pentru a doua oară, 
după ce va fi învă{at cum să facă binele şi se 
va fi deprins cu bucuria cinstirii lui de către 
oameni. 

Deseori duşmanii şi cârtitorii sunt prieteni 
pe cari i-am pierdut din neştiinţa noastră de a-i 
câştiga; prieteni jigniţi, pentrucă din nebăgare 
de seamă, i-am lăsat mereu tot la o parte. Este 
deci un lucru de elementară prudentă ca să ce¬ 
rem într'una participarea, măcar sufletească a tu¬ 
turora, declaraţia formală a fiecărui om în parte 
că e alături de tine şi că îl ai prieten. Dacă cu 
toate acestea cineva cârteşte, nu te lupta îm¬ 
potriva lui, căci duşmănia ta o sporeşte şi pe 
a lui. Ci, dimpotrivă, măcar într’un târziu, câş- 
tigă-1. Cheamă-1 şi dă-i o răspundere deosebit 
de mare, un rol de conducere. Poate că ceeace 
nu a făcut până atuncea de dragul tău, o va face 
din trufie pentru sine. Deseori am văzut oameni 
schimbându-se în purtarea lor, de îndată ce erau 
puşi la treabă şi nu-i greşită socoteala ca să în¬ 
cerci a-ţi face tocmai din duşmanii înverşunaşi, 
bunii prieteni. 

Să nu i se pară nimănui că este un joc ipocrit, 
acesta, al măgulirii oamenilor, al cumpărării lor 
cu cinstiri şi roluri, fie efective fie de simplă 
„onoare 1 *. Mai întâiu pentrucă este bine să-i pu¬ 
nem pe to{i la încercare. Şi în al doilea rând, 


150 


S0CI0LBUC 


pentrucă este ceva care ne spală de orişice vină, 
chiar dacă vom fi fost în purtarea noastră cu oa¬ 
menii, nu numai blânzi ca mieii, ci şi vicleni ca 
şerpii. Anume că treaba la care îi chemăm pe 
oameni, este o treabă bună şi treaba bună are 
acest dar că schimbă sufleteşte pe cel care o 
face. Chiar dacă cineva o va începe din trufie, 
va sfârşi prin a o face de drag. Şi vom fi izbân¬ 
dit astfel dintr’o lovită două pălite: să facem 
treaba şi pe deasupra să fi câştigat un om. 

La muncă deci. Aruncaţi plasa şi noroc bun 
la meseria de pescari de oameni. 

LEAC ÎMPOTRIVA CÂRTITORILOR 


Nu se află treabă pe lume care să nu-şi afle 
cârtitorii. Nu-i de mirare deci că şi Echipele 
Studenţeşti şi-i pot afla pe ai lor. Cum n’avem 
însă timp de risipit, stând să drămuim şi să cân¬ 
tărim pe fiecare cârtitor în parte, trebuie să le 
ieşim pieptiş, la luptă, cu o întrebare: 

întrebarea aceasta are darul să împartă în două 
taberi şi să aleagă, pe cei care merg alături de 
noi, de cei care merg împotriva noastră. între¬ 
băm: cine este acela care primeşte cu inimă u- 
şoară soarta din zilele de azi a satelor româ¬ 
neşti? Care este acela căruia nu-i clocoteşte în 
faţă sângele ruşinii, la gândul cumplitelor stări, 
pe care le îndură satele acestor oameni, cari dacă 
ar fi după dreptate, ar trebui să fie fruntea nea¬ 
murilor? 

Cine va răspunde că se simte bine, în oaza lui 
fericită de om chivernisit în treburile oraşelor, 
fără să-l doară hâda sărăcie a satelor, acela tre- 
bueşte socotit, dela început, ca un om mort pen¬ 
tru viaţa ţării acesteia. Cârtitorii de acest fel sunt 

(„Curierul Echipelor"; 26 Iulie 1936). 

pentru noi ca ţi cum nu ar fi. Să-i ierte Dum¬ 
nezeu, in marea lui bunătate, şi să-i ferească de 
răsplata ce s’ar putea să le vie. 

Dar cei care, ca şi noi, se arată îngrijoraţi, 
să răspundă atunci la a doua întrebare: dacă 
este aşa, ce aţi făcut şi ce faceţi D-voastră pentru 
aceste sate? Să-i întrebăm astfel, fără de milă, 
pe toţi cei care se arată nărăvaşi în cârtire şi 
pe care nu-i mai putem câştiga, fie că ei s’ar afla, 
desgustaţi şi obosiţi, în mijlocul satelor, fie că 
s’ar afla scriind şi „gândind" la Corso, lângă 
un mazagran. 

Ce facem noi, s’ar putea să nu fie bine. Adică 
să fie o sarcină prea grea, peste puterile noastre. 
Totuşi, cât de cât, ceva tot facem. Şi o facem 
cu bună credinţă, cu dragoste, poate chiar şi cu 
mult mai multă pricepere decât alţii, căci în spa¬ 
tele nostru stau ani de zile de experienţă, pe 
care alţii, — nu ne îndoim: foarte inteligenţi — 
nu-i au. Dar puţinătatea noastră, tot trage în 
cumpănă mai mult decât aroganţa suficientă a 
cârtitorului sterp. 

Acesta se simte foarte mândru când face pe 
Casandra, profeta nenorocirilor, şi pe crainicul 
cumplitelor ştiri. „Se dărâmă colo; se surpă din¬ 
colo; merge rău aci şi ne paşte prăpădul peste 
totl“ 

Ci sări omule, de pune umărul şi dă o mână 
de ajutor dacă-i aşal 

De ce să stea cârtitorii şi să jelească, dând 
din cap, ca la apa Vavilonului? Nu-i place cuiva 

cum lucrim noi? Să vină şi să ne arate el, fră¬ 
ţeşte, cuml 

Aşadar, rotiţi ochii în jur şi alegeţi cârtitorii. 
Cei care totuşi nu vor veni alături de echipă, 
pe aceia să-i cunoaşteţi ca oameni răi şi să vă 
feriţi de ei, aşa cum zice basmul că trebue să 
te fereşti de omul spân şi roşu; căci altceva le 
urmăreşte sufletul lor negru, de cât spune gura 
lor cea aurită. 

Şi ferindu-te de aceştia, poţi merge înainte 
pe calea datoriei, cu o statornicie răbdătoare . 

Să nu se creadă că învingătorii sunt oamenii 
gesturilor melodramatice sau a îndrăznelilor ne¬ 
săbuite. Mai mult trage la cântar îndărătnicia 
răbdătoare. Dacă o echipă ştie ce vrea, nu are 
nevoie) să se lupte cu cârtitorii răuvoitori. Ii 
este deajuns să vroiască dârz şi fără şovăială: 
va veni un timp In care cârtitorii vor obosi. Şi 
atunci, la vremea oboselii răuvoitoare tu trebue 
să te afli tot aşa cum erai la început: stăruitor 
pe aceeaşi credinţă şi cu ochii la acelaş ideal. 

După trei săptămâni de zile de lucru, ştiu 
bine că entuziasmul localnicilor se va fi domolit. 
Primele oboseli ale luptei cu neîncrederea oa¬ 
menilor se vor fi ivit în echipă. Acum e punc¬ 
tul cel greu de trecut din munca noastră. Acuma 
e sosită vremea, când stau gata să se aleagă drep¬ 
tăţile echipierilor faţă de cele ale cârtitorilor. 
Ei bine, ar fi ruşinos să ne dăm rămaşi. Cu orice 
preţ, să nu ne lăsăm clintiţi o iotă din credinţa 
şi fapta noastră. 

Ca să ne vie mai uşor acest lucru, este o cale 

J urmat. Când v’au obosit cârtitorii, lăsaţi-i 
In pace şi plecaţi singuri în sat, la oamenii aceia 
de treabă, de adânc bun simţ şi de o bună creş¬ 
tere care nu este numai a celor şapte ani de 
acasă, ci e a veacurilor care au trecut peste ei. 
Duceţi-vă de staţi de vorbă cu sătenii. Luaţi 
sfat şi odihnă dela înţelepciunea bătrânilor şi 
babelor, în casele lor primitoare şi în sufletul lor 
recunoscător pentru binele ce-1 veţi fi făcut. 

Căci e deajuns să vezi, din când în când, scli¬ 
pirea bucuroasă a ochilor aceluia căruia ţi s’a în¬ 
tâmplat să-i faci cândva un bine, sau să-i alini 
o durere cu o vorbă bună, pentru ca să ţi se 
şteargă din suflet amărăciunea pe care ţi-o lasă 
cârtitorii. 

Şi e deajuns o asemenea bucurie curată, ca 
să ai răsplată, până peste măsură, pentru tot 
ceeace, poate că şi pentru tine, a fost prinos de 
adevărată jertfă. 

DESPRE SCOPUL FIECĂRUIA DIN NOI 


Vorbesc acuma pentru prietenii mei de bună 
credinţă, din toâte echipele. Pentru aceia pe care 
satul îi doare, în amestecată stare de părere de 
rău şi nădejde. Pentru aceia cari au simţit în 
ei, răsunând adânc chemarea, rostită în cuvinte 
limpezi, a Celui care ne-a adunat, laolaltă, lângă 
sufletul Lui, şi-apoi ne-a trimis peste tot, în larga 
Ţară Românească. 

Şi le-aşi cere, ca unul care nu mă simt bine 
fără tovarăşi, şi care şovăi, în truda mea, fără 
de prieteni, să răspundă: ce gândesc despre 
munca pe care o fac, ei, fii cărturari ai şcolilor, 
muncind în mijlocul sătenilor. Oare, pentru ei, 
aceste 3 luni de echipă se adaogă fără de în¬ 
ţeles la viaţa lor? Sau traiul alături de sufletul 
sătenilor, le este prilej de răsturnare întreagă 
a felului lor de a fi? 

Am citit toate rapoartele trimise de toate Echi¬ 
pele, şi mi se pare că de peste tot, izvorăşte, ca un 
susur de izvor, încet, o credinţă nouă, pe care 
până acuma, prin toate bibliotecile în care ză- 

(,,Curierul Echipelor’*; 2 August 1936). 

bovii, cetind slovă scrisă, n’am întâlnit-o. Une¬ 
ori spusă cu nerăbdare, pripit, chiar cu violenţă. 
De pildă, cu revolta cutărui medic veterinar şef 
de Echipă, care vrea să muncească şi n’are cum, 
căci îi lipsesc uneltele! Dar o dragoste de jertfă, 
o dragoste de muncă, pentru sătean pe care o 
simt că este a noastră, a rândului nostru de 
oameni. 

Nu ne mai iertăm să fim zadarnici. Noi toţi 
ne vrem strânşi laolaltă şi noi toţi cerem să ni 
se ceară jertfă din partea noastră. Ca şi când 
am fi puşi în slujba unei răscumpărări târzii. 
Pentru sat, de dragul lui, pentru că el înseamnă 
matca neamului, gata suntem să ne dăruim. 

întrebarea, este însă, cum? Lunile de muncă 
în Echipă, sunt liniştite. Dai tot ce ai. Cu veş¬ 
nică jertfă din partea ta. Şi deci cu deplină mul¬ 
ţumire sufletească. 

Dar eu mă întreb care este scopul fieştecă- 
ruia din noi? 

Suntem la o vârstă când încă alergăm după 
o credinţă şi ne căutăm scopurile. 

Ei bine, vă rog, îndrăznesc să vă rog, să nu 
treceţi nebăgători de seamă peste ceeace faceţi 
acuma. Ar fi de neiertat dacă în acestei trei 
luni, n’aţi învăţa, pentru viaţa d-voastră, tot 
ceeace este de învăţat. 

Satul este un câmp de muncă. Dar satul este 
şi un loc de învăţătură. Cu urechi cari ştiu să 
audă, să ascultăm satul. 

Lăsaţi şanţurile, gropile de nutreţ, consţdtaţiile, 
şcolile şi ascultaţi. Satul de obicei este mut. Dar 

dacă ştii să-l asculţi, vorbeşte. Şi el cere, aşa 
cum ştie, să nu îl trădezi. Tu, cărturar, crescut 
la şcoli care te-au îndepărtat de el, dacă asculţi 
totuşi îi poţi auzi chemarea. Peste toate rătăcirile 
tale, venite din politică, sau din carte, este o 
dreaptă măsură pentru tine, măsura satului. 

Neamul românesc, neam de ţărani, se cere 
cunoscut. Se cere legat de viaţa lumii de azi. Se 
cere scos la iveală şi rodit. 

Cine ştie ce e cu noi, ca neam şi Stat, simte cât 
de departe suntem de un liman. Dar cine s’a 
apropiat de neamul ţăranilor, capătă totuşi în¬ 
credere într’o Românie românească. 

Scopul lui este atunci ca, în sufletul lui, să îm¬ 
bine viaţa de cărturar cu viaţa satului. 

Păstrând tradiţia, cea frumoasă, să putem a- 
dăoga ce-i bun din vremurile noi, să ieşim cu 
faţa curată, şi cu cinste, în lumea largă cu nea¬ 
murile noastre sărmane ţărăneşti. 

înainte de a pleca la alte munci în echipe, te-aş 
întreba: Scopul tău, este oare, sincer, acela de a 
te pune în slujba satului? încotro trage cum¬ 
păna? Spre tine, sau spre sat? Dacă trage spre 
sat, târându-te pe tine întreg de partea lui, atunci 
scopul tău este al nostru. 

înainte deci, cu stăruinţă, pentru neamul acesta 
românesc de ţărani tăcuţi şi îndărătnici, care fără 
vorbe multe, de mii de ani, ştiu ce vor. Şi care 
deci, vor, ceeace trebuie să vrei şi tu. 

ŞCOALA DE CONDUCĂTORI DE 
CĂMINE A ECHIPEI 


Socotim că nu este lipsit de interes să arătăm, 
în schijă, principiile care trebuie să stea la te¬ 
melia oricărei Şcoli de Conducători de Cămine, 
întemeiate de o echipă aflată la sate, în plin 
lucru. Să folosim pentru aceasta doctrina de 
muncă a Fundaţiei şi experienţa căpătată anul 
trecut la Leşu. 

Mai întâi, să nu ne încurce cuvântul „şcoală". 
Suntem obişnuiţi ca şcoala să însemne o catedră, 
de unde cineva vorbeşte, mai bine sau mai râu, 
şi bănci, de unde alţii ascultă, mai mult sau mai 
puţin. Este un greşit înţeles al cuvântului 
„şcoală". In Echipă nu se vorbeşte decât atunci 
când vorba cuprinde o indicaţie tehnică de lu¬ 
cru, când ea însăşi este faptă. Deci la asemenea 
şcoli nu ne trebuesc profesori care vin de ţin 
„cursuri" teoretice. Acestea se pot ţine foarte 
bine şi în altă parte, la oraş de pildă. Sau se 
pot ceti, acasă, cu răgaz. Cui îi trebue profesor 
teoretic, daţi-i un „îndrumător": va afla acolo 

(„Curierul Echipelor**; 2 August 1936). 

tot ce este de aflat din carte. La sat însă, în 
echipă de muncă, sunteţi datori a da altceva: 
pilda vie a muncii, la care „ascultătorii" obiş¬ 
nuiţi să fie de data aceasta „colaboratori", adică 
tovarăşi de muncă. Şcoala de conducători de 
Cămine este de fapt integrarea, ca echipieri, a 
oaspeţilor dornici să lucreze, în programul Echi¬ 
pei. Numai că la munca propriu zisă se adaogă 
în cazul nostru şi o permanentă străduinţă de 
a lămuri teoretic munca făcută, şi mai ales de 
a trece pe fiecare echipier prin toate muncile, 
ca şi când ar trebui să devie specialist în toate 
domeniile. 

Caracterul practic al cursurilor nu înseamnă 
că vom refuza să primim conferenţiari. Mai ales 
când aceştia sunt oameni de mare valoare, cu¬ 
vântul lor poate fi un îndemn sufletesc de ne¬ 
spus de mare preţ. Insă numai sufletesc. Tech- 
nica de lucru nu se învaţă la conferinţe, ci la 
lucru. 

Iată anume cum s’a procedat anul trecut la 
Leşu. 

Odată organizată chestiunea gospodărească, 
cartiruire, hrană, etc., chestiunea de foarte mare 
importanţă de altfel, au fost chemaţi cursiştii. 
In ziua deschiderii lucrărilor, s’a făcut un Te¬ 
deum, apoi un cuvânt scurt de bun sosit şi în¬ 
demn la lucru. Au urmat apoi câteva ore de 
lămurire asupra principiilor noastre de lucru: 
cum era înţeleasă înainte cultura sătească (pur 
intelectual) cum o înţelegem noi astăzi; (ca o 
sinteză a culturii sănătăţii, muncii, minţii şi su- 

fletului). Ce este un Cămin Cultural şi ce este 
Fundaţia. Adică de fapt cam cele cuprinse în 
partea I-a a „îndrumătorului". 

Odată acestea lămurite, s’a trecut de-adreptul 
la lucru. 

Organizarea Căminului. Muncă în clacă pen¬ 
tru punerea la punct a tutulor dosarelor, regis¬ 
trelor, socotelilor, etc., a Căminului. A trebuit 
deci ca mai înainte, Echipa să aibe grija să nu 
înfăţişeze un Cămin rău organizat. In tot cazul, 
să nu se facă o simplă vizită la Cămin, ci fie¬ 
care Echipier voluntar cursist să lucreze efectiv 
la ceva: alcătuire de rapoarte, socoteli, corespon¬ 
denţă, astfel ca să le treacă prin mâini, toate 
registrele necesare Căminului. 

Se va face o adunare generală a Căminului, 
foarte scurtă şi se vor alcătui procesele-verbale 
care se vor trimete la Fundaţie în deplină re¬ 
gulă. Unul din echipieri să-şi ia asupra lui sar¬ 
cina de a studia în amănunţime regulamentul şi 
modul de funcţionare a Căminului. Fără îndoială 
că unii dintre cursişti vor pune întrebări asupra 
normelor de funcţionare a Căminului. Echipa 
trebue să fie în stare să-i lămurească. 

Treceţi apoi la munca cercetării monografice. 
Foarte pe scurt, le arătaţi ce înseamnă cunoaş¬ 
terea satului şi cum se îmbină cercetarea cu ac¬ 
ţiunea. Alegeţi un cartier al satului, de o mă¬ 
rime cam de 3 case de fiecare cursist. Impărţiţi-i 
în echipe de câte doi şi procedaţi la recensă¬ 
mântul pe foi familiale şi economice. Adunaţi-i 
într’o, şedinţă comună, verificaţi foile de recen¬ 

s&mânt şi procedaţi la despuierea manuală a fi¬ 
şelor, tot cu ajutorul muncii în clacă a tuturor. 
Alcătuiţi o mică monografie a satului. Desigur, 
nu una completă, dar măcar un text de 50 de 
pagini, care însă să cuprindă absolut toate ca¬ 
pitolele unei monografii complete: descrierea îm¬ 
prejurărilor geografice în care trăesc sătenii, (ca¬ 
drul cosmologic), descrierea demografică a popu¬ 
laţiei şi starea de sănătate şi higienă (cadrul bio¬ 
logic), descrierea vieţii sufleteşti, psihologice a 
sătenilor (cadrul istoric), descrierea stării cultu¬ 
rale a satului, anume: ştiinţă de carte, spirit re¬ 
ligios, moralitate, simţ artistic, literatură popu¬ 
lară, în proză, versuri, cântece (manifestări spiri¬ 
tuale); descrierea vieţii economice a sătenilor 
(manifestări economice), descrierea obiceiurilor 
şi a fenomenelor juridice din sat (manifestări ju¬ 
ridice), însfârşit, descrierea vieţii de obştie a să¬ 
tenilor (manifestări administrativ-politice). A- 
dăogaţi un scurt studiu despre familie (unităţile 
sociale), despre legăturile care există între oa¬ 
meni (relaţii sociale). 

Chiar dacă fiecare capitol nu ar avea decât 
5 pagini, încă va fi de ajuns pentruca să i se 
întipărească în minte, fiecărui cursist, schema 
generală a unei monografii şi principiile muncii 
colective. 

Treceţi apoi la activitatea propriu zisă a Echi¬ 
pei: Sănătate, muncă, minte, suflet. Aci toată 
greutatea stă în alcătuirea unui bun program de 
activitate a Echipei. Pe toată durata cursurilor, 
trebuie să aveţi grijă să întocmiţi un program de 

activitate demonstrativă, care să cuprindă toa 
domeniile culturii. Aci nu mai este nevoie < 
conferinţe, ci principiul trebue să fie o perm 
nentă muncă în clacă a întregei Echipe cu sat 
şi cu echipierii cursişti. Rezultatul ei trebuie 
fie organizarea unei Şcoli ţărăneşti prin şezătc 
serale, organizarea unei serbări model, a unui c< 
a unui muzeu, unei biblioteci, organizarea di 
pensarului şi muncă efectivă în dispensar. Ap 
carea unui program depinde de împrejurări şi i 
se poate fixa dela centru. Tot ce putem spu 
este că n’au valoare decât muncile efectiv făcu 
şi că trebue să facem munci din toate domenii 
culturii. 

Este o problemă de bună cumpănire a zilele 
Să nu se întârzie prea mult cu anumite probler 
în dauna altora. Să nu se omită, pe cât se poa 
nimic din totalul programului. 

Manualul pe care îl veţi folosi, va fi „îndrum 
torul" pe care-1 vom da fiecărui cursist în par 
Aveţi grijă ca fiecare cursist să-şi facă un dos; 
în care să-şi strângă tot imaterialul informativ 
toate învăţăturile căpătate. Să-şi ţie fiecare 
cronică zilnică, aşa după cum îşi ţine Echi[ 
Aveţi grijă să nu îi răspândiţi pe specialităţi, 
dimpotrivă toţi să lucreze la toate problemele. 

Chezăşia unei Şcoli de conducători de Cămi 
este seriozitatea Echipei. Dacă Echipa nu se sim 
complect solidară, gata de a munci din răsput» 
şi în deplină camaraderie, să nu încerce a face 
şcoală de conducători de Cămine. Şcoala este 
armă foarte bună, însă cu două tăişuri. Ea e ■ 

fapt o chemare către oameni ca să vie să vadă cât 
de bine se lucrează în Echipă. Dacă într’adevăr 
se lucrează bine, rezultatele şcolii sunt excelente. 
Dacă însă se lucrează şovăelnic, rezultatul pe 
care-1 obţinem este numai desamăgirea şi descu¬ 
rajarea. 

Nu ne îndoim însă că Echipele care vor lua 
asupra lor sarcina unei şcoli de conducători, îşi 
dau seama de greutatea ei, cu deplină seriozitate 
şi bărbăţie. 

CE ESTE UN ŞEF DE ECHIPA? 


Iată o întrebare pricinuitoare de multe nelă¬ 
muriri. Este oare şefia de echipă un grad ce se 
dă cuiva, peste calitatea de simplu echipier? A- 
tuncea cari sunt meritele acelora cari au fost 
astfel ridicaţi deasupra celorlalţi? Şi ce puteri 
decurg din acest fapt, pentru şef, faţă de Echipa 
sa? 

Ei bine, a pune astfel problema, este a porni 
pe o cale greşită. Şefia de echipă nu este un 
grad ce se dă cuiva, peste Echipă; ci este un 
serviciu social care se îndeplineşte pentru Echipă, 
printr’unul din echipieri. Dacă se înţelege pre? 
cis ce anume este acest serviciu social, nedu¬ 
meririle din jurul „şefiei** şi poate unele supă¬ 
rări, încetează. 

Echipa însemnează o muncă colectivă, un efort 
sistematizat şi concentrat. întocmai ca şi pe te¬ 
renul de sport, echipierii nu trebuie să vină i?o-' 
laţi şi cu gândul de a face performanţe indivi¬ 
duale, ci dimpotrivă pentru a permite, prin dis¬ 
ciplina lor, un joc de tehnică de ansamblu. 

(/^Curierul Echipelor' 1 ; 16 Auyu«t 1936). 

Acest ţel este desigur mai greu de obţinut 
într'o muncă de felul aceleia pe care o facem 
noi, decât pe un teren sportiv. Programul de 
lucru la sate, după cum ştiţi, este foarte vast şi 
cuprinzător de lucruri foarte felurite. De aceea 
primejdia cea mare, care ne pândeşte în tot mo¬ 
mentul, este tocmai de a uita de spiritul de 
Echipă, de dragul unor activităţi individuale. 
Este şi firesc. Cu cât un echipier este mai bun şi 
mai îndrăgostit de meseria lui, cu atâta este mai 
îndemnat să creadă că cel mai important lucru, 
dacă nu chiar singurul important, este acela pe 
care-1 face el. Pentru medic, sănătatea omului 
şi mai ales bolnavii, constituesc miezul proble¬ 
mei. Este o deformare profesională care-1 face să 
vadă în dispensar şi în clinică, alfa şi omega 
abecedarului culturii. Pentru agronom, totul nu 
este decât o chestiune de economie agricolă. Pen¬ 
tru veterinar, de zootehnie. Ba uneori specialiştii 
se mai şi ceartă între ei, vrând de pildă să afle 
dacă o platformă de gunoi este treabă de doc¬ 
tor veterinar sau de inginer agronom. 

Dar dincolo de aceste viziuni singulare ale fie¬ 
cărui tehnician în parte, problema satului este 
numai una singură. Realitatea vieţii este tocmai 
o închegare laolaltă a tuturor înfăţişărilor ei di¬ 
verse; şi o închegare atât de strânsă, încât nu 
poate fi spartă în bucăţi. In programul nostru, 
numai pentru nevoile sistematizării îl desfacem 
pe om în părţi analitice: sănătate, muncă, minte, 
suflet. De fapt el este însă de toate, dintr'odată. 

Ca să nu se piardă acest lucru din vedere, 

Inbueşte făcută o muncă specială de coordonare 
tuturor lucrărilor. Grija privegherii totalului 
iui poate fi insă lăsată Echipei întregi. După 
cum nu dai o zonă de observat în seama a două 
ntinele dintr’odată, pentrucâ atuncea niciuna 
din ele nu o mai păzeşte, fiecare lăsându-se în 
grija celuilalt, tot aşa şi în Echipă trebueşte ca 
cineva anume să aibă această însărcinare spe- 
ială, cu răspunderea de a se întreba mereu dacă 
Echipa aplică întreg programul sau se pulveri¬ 
zează în chestiuni de amănunt. 

Tehnica organizării interne a oricărei Echipe 
cere deci neapărat existenţa unui privighetor al 
totalului. Chiar dacă acesta este schimbat, ast¬ 
fel ca, rând pe rând, toţi să treacă la comandă, 
acest „toţi" nu poate însemna toţi dintr’odată, 
ci cel mult toţi pe rând. Fără de cineva care în¬ 
deplineşte această muncă de observare critică şi 
mai de departe a muncii totale, Echipa nu poate 
lucra decât haotic. 

O altă necesitate tehnică care trebuie împli¬ 
nită, este aceea că Echipa nu poate vorbi în cor. 
Ci trebueşte ca unul singur să fie purtător de 
cuvânt. Pentru aceasta e nevoie ca el să vor¬ 
bească autorizat, deci învestit special cu această 
slujbă. 

O Echipă îşi are şi o gospodărie a sa, o în¬ 
treagă avere de mânuit: bani, medicamente, in¬ 
strumente, cărţi. Iarăş, e cu neputinţă ca aceste 
lucruri să fie date în seama Echipei întregi. Ad¬ 
ministrator şi casier nu poate fi decât unul singur. 
Insfârşit Echipa este la rândul ei integrată 

într’o organizaţie mai mare, care este Fundaţia. 
Legăturile administrative dintre Fundaţie şi 
Echipă nu pot fi purtate cu fiecare echipier în 
parte. De pildă, poate Fundaţia să facă cores¬ 
pondenţă individuală cu fiecare echipier care 
nu-şi trimite rapoartele la timp? Este de aceea 
însărcinarea şefului de echipă ca să strângă el 
toate rapoartele şi să le trimeată, în bloc şi la 
timp. Centralei. Deasemeni socotelile băneşti ale 
Echipei trebuesc să fie purtate printr’un dele¬ 
gat al ei. 

Iată, alte pilde s’ar putea da, de treburi în cari 
este absolută nevoie de cineva răspunzător de 
mersul întreg al lucrurilor. Este aci o nevoie de 
organizare a unui serviciu de închegare a Echi¬ 
pei şi cel care prestează acest serviciu tehnic, este 
„şeful de echipă", ale cărui puteri decurg toc¬ 
mai din însărcinările acestea ce i s’au dat de 
Fundaţie. 

Acuma, drept este că cine îndeplineşte această 
slujbă, capătă în mod firesc un rol de „cel din¬ 
tâi între egali**, la care se adaogă şi o anume 
prestanţă oficială. Sunt unii şefi de echipă al 
căror temperament îi îndeamnă la exagerări în 
îndeplinirea misiunii lor. Şefia este interpretată 
de ei ca o treaptă erarhică, iar nu ca o misiune 
suplimentară de îndeplinit. Mai ales pentru a- 
Ceşti şefi de echipă, păcătuind prin exces de zel, 
aş vrea să spun câteva vorbe. 

Intr’adevâr, un conducător poate ajunge as¬ 
cultat, folosind sistemul mânii tari. Dar ajunge 
urît de-ai lui, ceeace înseamnă că îşi anulează 

prin aceasta însăş fiinţa lui de şef de echipă 
Căci un şef de echipă nu are nici un rost decâ 
dacă el reprezintă Echipa lui. Aceasta presupum 
Insă între şef şi Echipă desăvârşite legături su 
fleteşti, astfel ca Echipa să-şi recunoască ea şe 
ful. Fără de această recunoaştere a Echipei, şe 
ful de echipă rămâne ceeace l-a numit Funda 
ţia, adică îndeplinătorul slujbelor pe care le-an 
arătat mai sus. 

Dar ce frumos este ca cineva să încerce să-ş 
câştige „gradul" de şef de echipă dela Echip. 
sal Şi o poate face dacă ştie cum. 

Un şef de echipă trebuie să fie prezent peşti 
tot, colaborator permanent al fiecărui echîpie 
în parte. 

Să nu facă nimic pentru mândria sa perso 
nală şi să fie în stare să facă orice pentru pre 
stigiul Echipei lui. 

Să reprezinte întotdeauna obiectivitatea de 
plină şi să nu judece decât numai din punctu 
de vedere al Echipei şi al programului ei. 

Să fie de o perfectă politeţă. De o exageraţi 
politeţă aş spune, dacă s’ar putea exagera poli 
teţa. 

Să fie îngăduitor cu oamenii şi neîndurat, dupi 
ce dreapta judecată l-a hotărît la o măsură dis 
ciplinară. 

Să nu se pripească în hotărîrile sale, ca să ni 
trebuiască să şi le calce singur. 

Să nu-şi piardă niciodată capul, astfel ca fie 
care echipier să fie sigur că va găsi la dânsul 

oricât de grele ar fi împrejurările, o soluţie cum¬ 
pănită cu sânge rece. 

Să nu-şi piardă niciodată nădejdea şi entuzias¬ 
mul, ci trează să fie la el, mereu, credinţa în me¬ 
nirea sa şi vie puterea-i de muncă. 

Şi poate că iubindu-şi echipierii ca un frate 
mai mare, şi aceştia îl vor iubi şi-l vor asculta 
ca pe un adevărat şef de echipă. 

OBOSEALA DELA MIJLOCUL 
DRUMULUI 


Cine a trăit într’o echipă ştie că ritmul muncii 
la sate nu bate într’una, cu aceeaşi putere şi iu¬ 
ţeală. Pornit vijelios la început, vine un timp 
când el încetinează, obosit. Nădejdiile cele mari 
pe care echipa şi le pune în sat precum şi satul 
în Echipă, încep a lăsa loc unui fel de lâncezeli 
a tuturor. S’ar părea că stă gata de oprire, inima 
cea nouă pe care Echipa o dase satului din pri¬ 
sosul inimei ei. 

Lucrul acesta însă nu trebue să vă sperie şi 
nici să vă amărască. Pentrucă oboseala dela mij¬ 
locul drumului este ceva firesc, şi nu-i purtăm 
vina nici noi Echipele şi nici ei, cei mulţi din 
sate. Oameni suntem şi ca atare supuşi slăbiciu¬ 
nilor omeneşti. Se cade însă, când ne cuprinde 
asemenea oboseală, să stăm şi să judecăm pu¬ 
ţin asupra pricinilor ei, ca să putem lua măsu¬ 
rile de cuviinţă spre îndreptarea lucrurilor. 

Am avut prilejul, alăturat unei inspecţii făcute 
de d-1 Profesor Guşti, să văd patru echipe. Am 


(„Curierul Echipelor**; 6 Septembrie 1936), 

căutat să mă lămuresc mai ales asupra acestei 
oboseli» ca şă-i găsim leacul. Iată ce cred de 
cuviinţă să împărtăşesc din gândurile mele, ca 
să fie un punct de plecare pentru un proces de 
conştiinţă pe care ar trebui să şi-l facă fiecare 
echipă şi fiecare echipier în parte. 

La sosirea Echipei, expunerea programului de 
lucru a stârnit entuziasmul satului. „Vom face 
şi vom drege, vom răsturna faţa pământului şi 
peste câtăva vreme nimic din ce-a fost vechiu 
şi urît nu va rămâne", spunea Echipa. Şi satul 
a crezut-o în măsură de a face acest lucru. Mai 
mult încă, a socotit că Echipa poate încă mai 
mult decât spune. Au început să curgă şiroaie, 
ca o ploaie putredă de toamnă, cereri peste ce¬ 
reri, ale satului şi ale sătenilor, pe capul Echi¬ 
pei. După socoteala oamenilor, Echipa ar fi tre¬ 
buit să fie Stat, judeţ şi comună, cu buget şi 
puteri nemăsurate. Ni s’au cerut să coborîm ce¬ 
rul pe pământ: să facem legi, noui exproprieri, 
rezolvări bătând din palmă a unor grave pro¬ 
bleme interesând judeţe întregi şi care se tot 
frământă şi pe o lăture şi pe alta de zeci de ani. 
Cu alte cuvinte, buna impresie pe care au fă- 
cut-o echipele în Sat, a adus după sine primej¬ 
dia unei supra evaluări a echipei de către sat. 
Căreia îi urmează de îndată dacă nu o desamă- 
gire cel puţin o oboseală. 

Lucrul acesta trebuie să ne fie de învăţătură 
pentru viitor. Să căutăm dela început lămuri¬ 
rea puterilor pe care le are Echipa. Să împiede¬ 
căm ca opinia publică a satului să le supraeva- 

lueîe. Să ajungă a înţelege că de fapt nu Echipa, 
ci satul lucrează. Că nu venim cu puteri luate 
din alte părţi, deasupra satului, ci vrem numai 
să stârnim pe cele dinlăuntru] satului. 

Oboseala mai vine şi în acele Echipe, unde 
începutul lucrărilor a fost făcut cu prea multă 
hărnicie. Nu vreau să spun că este bine să în¬ 
cepem cu lene şi anevoie, ci numai că Echipa, 
care din primul an, sau din prima lună a ata¬ 
cat întreg programul său de înfăptuiri, cerând 
satului sforţări peste puterile sale, va vedea cu¬ 
rând sosită clipa în care satul se va plictisi de 
munca ce i se cere pentru aceeaş şi aceeaş treabă. 
Desigur, Echipa este datoare să-şi alcătuiască 
un program sistematic, deci complect, de acti¬ 
vitate. Insă, acest program trebueşte să fie eşa¬ 
lonat pe mai mulţi ani. Dacă începem să facem 
toate lucrurile dintr’odată, atuncea fără niciun 
soiu de îndoială că le vom părăsi la mijlocul 
drumului. Mai cuminte este să luăm problemele 
rând pe rând. De pildă, să nu începem clădirea 
a două imobile dintr odată. Să-l isprăvim pe 
unul şi apoi să trecem la celălalt. Să nu facem 
zece cooperative dintr’odată. Ci dintâiu să 
meargă bine una — şi apoi să trecem la a doua. 
Pentru fiecare înfăptuire în parte, trebuieşte un 
răgaz de închegare. Dupăce am creeat un lucru, 
trebueşte încă să-l mai priveghem un timp, ca 
el să se închege desăvârşit. 

Echipa, fără îndoială că oferă satului şr un 
Spectacol. Oamenii aşteâptă să vadă ce face 
Echipa. E bine de aceea să aţintim privirea oa- 

menilor asupra câte unui singur lucru. Să spu¬ 
nem, de pildă, că organizăm munca noastră în 
felul următor; luna întâia este luna Căminului. 
Toate puterile noastre şi ale satului le strângem 
mai ales în jurul acestei probleme, fără a uita 
bineînţeles de celelalte. Luna a doua o facem 
să fie o lună a unei munci edilitare oarecare. 
Şi aşa mai departe, după nevoi şi după împre¬ 
jurări. Trebue să fim buni psihologi pentru ca 
să putem schimba atenţia satului dela o treabă 
la alta, astfel ca atunci când oboseala începe, 
să putem schimba programul, înfăţişând satului 
un lucru nou. 

Cred că cine s’ar gândi cu atenţie la această 
problemă, ar putea să organizeze executarea în¬ 
tregului program de lucru într’un chip care să 
aibă ceva spectaculos în el. Trebueşte o anu¬ 
mită regie, de ordin aproape teatral, în munca 
Echipierilor. Opinia publică se câştigă în anu¬ 
mite feluri, pe care le cunosc foarte bine orga¬ 
nizatorii de propagandă, fie ea comercială sau 
politică. Câştigarea opiniei publice a satului pen¬ 
tru problemele culturale trebueşte şi ea făcută 
cu abilitate. 

Dacă este deci firească oboseala dela mijlocul 
drumului, tot atât de firesc este şi ca Echipa 
să folosească meşteşugul aducerii unui nou pro¬ 
gram, unei noui probleme, care să trezească din 
nou interesul adormit al satului. O bună pildă, 
care ne este de învăţătiiră pentru toată munca 
noastră, sunt şezătorile. Oricât de frumoase ar 
fi, dacă repetăm mereu acelaş fel de şezătoare, 

oamenii sfârşesc prin a se sătura. Trebueşte să 
schimbăm şi să primenim mereu oamenii cari 
iau parte la şezătoare şi programul ei, astfel ca 
lumea să ştie mai dinainte că i se va oferi un 
spectacol nou şi prin aceasta însăş atrăgător. 

In al treilea rând, şi poate cel mai de seamă, 
— oboseala cuprinde acel sat în care de pe urma 
muncii Echipei nu se văd înfăptuiri materiale. 
Educarea satului, din punct de vedere al higie- 
nei, al sănătăţii, al moralităţii, al culturii, sunt 
lucruri de înfăptuire împrăştiată, simţite prin 
schimbări în sufletul sau în buna sănătate a oa¬ 
menilor. Ele sunt vizibile doară când sunt ară¬ 
tate în cifre statistice. Acestea însă nu impresio¬ 
nează pe săteni. Trebueşte să avem grijă să lă¬ 
săm în sat înfăptuiri materiale. Am convingerea 
că în satul în care Echipa nu a construit un 
Cămin Cultural, s’a muncit aproape zadarnic. In 
schimb, acolo unde s’au ridicat ziduri cuprin¬ 
zând încăperi cu rosturi anumite, sală de adu¬ 
nări, dispensar, muzeu, bibliotecă, remiză de 
unelte, acolo am reuşit să legăm satul pentru 
totdeauna. încăperile se cer întrebuinţate. Nu¬ 
mai de dragul unui local de Cămin, satul se va 
simţi îndemnat să aibe şi Cămin. Şi, mai ales, 
atuncea când oboseala începe — şi când ni se 
pare că n’am făcut nimic şi că nici nu se poate 
face nimic, este deajuns să privim clădirile pe 
care le-am ridicat, pentru ca să căpătăm din nou 
încrederea. 

In concluzie, feriţi-vă de a transforma munca 
Echipei într’o muncă biurocratică, aeeeaş dintr’o 

zi pe alta. Căutaţi ca în jurul unor înfăptuiri 
materiale, vizibile pentru toată lumea, să men¬ 
ţineţi o atmosferă de creafie permanentă, de ini¬ 
ţiative neîntrerupte, astfel ca într’adevăr să ne 
ajungem scopul, care este în primul rând de a 
creea un nou ritm de viată în sat. Primejdia 
noastră cea mare este ca, stând în sat, să ne lă¬ 
săm duşi de ritmul lui, mai încetinel — şi fără 
de svâcniri. Datoria noastră este însă dimpotrivă, 
să fim un neistovit isvor de puteri de viată nouă. 


176 


SOCIOLBUC 


SA NU NE UITAM PRIETENII 


Anul trecut, pe vremea asta, desfăcând lăzile 
«Otite pentru Expoziţia Echipelor, am găsit în 
ele ale Şanţului, un lucru pe care nu-1 pot uita: 
scrisoare. 

Plecasem din Şanţ în grabă, lăsând în grija 
itorva săteni sarcina de a împacheta şi trimite 
obiectele de muzeu. Scrisoarea scria: 

„Domnule Inspector, pachetând aceste lăzi, 
ni au cuprins doru de Echipa Regală şi vă 
rim...“ ba în versuri, ba în proză, fiecărui echi¬ 
pier în parte, pe rând, cuvinte duioase de caldă 
i naivă prietenie, dela mulţii adunaţi acolo în 
Iacă. 

Aşa ne sosesc nouă mereu, tuturor echipieri¬ 
lor, scrisori dela prieteni dragi pe cari ni i-am 
ştiut face. 

E firesc 1 Noi plecăm, ne ducem mai departe 
iaţa noastră frământată. Dar oricât de neînsem¬ 
naţi am fi fost noi pentru sat, plecarea Echipei 

I ts t un gol în sufletul sătenilor şi de aceea pri¬ 
lejul lor de a-şi aduce aminte de noi e mai des 
dciât al nostru. Ei rămân acolo „să pacheteze 

(„Curierul Echipelor"; 15 Decembrie 1936). 

lăzile noastre", adică să ducă la bun sfârşit treaba 
ce le-am lăsat, şi, vorba lor, „pachetând", îşi 
aduc aminte de noi» şi ne scriu, de dor. 

Să căutăm a înţelege cum se cuvine acest fapt. 
Poate că plecarea noastră le lasă şi o îndoială? 
Ne mai întoarcem oare? Ne mai gândim la ei? 
Să nu uităm că psihologia săteanului este simplă: 
ea îşi are rădăcina într’o lipsă de încredere, greu 
de vindecat, care poate chiar lua înfăţişarea unei 
adevărate crize de îndoială şi de gelozie după-ce 
■săteanul începe a prinde încredere în tine, orăşa- 
nul. Tot nu crede că nu îl uiţi, de cum ai plecat. 

Ei bine, avem datoria să nu-i lăsăm să creadă 
aşa ceva. Să nu-i lăsăm să se simtă singuri. 
Nu uitaţi, camarazi de luptă pentru aceiaşi 
dreaptă şi sfântă iubire de ţara săteanului nos¬ 
tru, că noi suntem aceia care ne-am dus întâi 
către ei. Noi i-am chemat şi le-am cerut să ne 
iubească, de dragul Celui care ne-a trimes. Am 
stârnit oameni de bună Credinţă. Aceştia ju¬ 
decă, simplu, întreaga lor soartă şi pe de-asupra 
rostul Chemării întregi, prin felul cum noi, (şoli, 
poate întâmplători; totuşi soli împărăteşti), ştim 
să ne purtăm cu ei. De aceea să nu le înşelăm 
aşteptările: este în joc, fie şi pe cazuri indivi¬ 
duale, un lucru prea mare. Să răspundem dra¬ 
gostei lor, aşa cum vor ei. 

E atât de simplul Atât de uşor! 

Dacă trimiţi la sat o fotografie, ea nu se 
pierde. Peste 10 ani, încă o vei mai găsi, pusă 
în geamul icoanei. Dacă trimeţi un cuvânt, nici 
acela nu se pierde: din gură în gură va merge, 

poiindu-şi tăria. Şl dacă ai în sufletul tău, un 
lucru neasemuit de scump, o jertfi de o vieaţă 
întreagă de dat cuiva, trimite-o tot acolo, la sat; 

olo va prinde sămânţa cea mai rodnică, până 
| *»te veacuri şi veacuri, tainic. 

Avem la sate o treabă abea începută. Tot ce 
ai «pus peste vară, în şezători, la Şcoală, pe drum, 
a avut darul să trezească doar. Gospodari de 
treabă ne-au crezut pe cuvânt şi au început să 
facă ceva, ori măcar să tăgăduiască a face câte 
cc va. Dar poate că plecarea noastră i-a lăsat ne¬ 
dumeriţi. Să facă sau să nu mai facă? Este tim¬ 
pul să le dăm un semn de viată. O scrisoare a 
noastră poate răsturna lucrurile. O scrisoare a 
noastră poate avea tăria unei vrăji. Poate fi, 
pentru câştigarea sufletelor mai mult decât trei" 
luni de muncă. 

Pentru că scrisoarea este semnul unei legă¬ 
turi directe dintre tine şi sătean, legătură ca de 
rudenie. Săteanul nu scrie scrisori comerciale. Un 
r&vaş pentru el, este întotdeauna semnul venit 
dela o rudă a lui plecată departe. Ii scrie fe- 
iorul din armată, îi scrie fata răzleţită prin 
străini. Alţii nu. Deci dacă îi scrii tu o scri¬ 
soare, te-aşezi prin aceasta însăş, în rândul ru¬ 
delor şi a celor lui aproape. Cu totul altă pu¬ 
tere are o scrisoare, decât o vorbă aruncată în 
drum. In şezătoare ascultându-te, săteanul poate 
crede că nu vorbeşti de el, ci doar de vecinul 
lui. Numai voi doi vorbind, iar i se poate pă¬ 
rea că întâmplătoare vă este vorba şi că o ai la 
fel cu toată lumea. Dar scrisoarea pe care i-o 

aduce factorul, poartă pe faţă slova numelui lui 
şi înăuntru cuvinte numai pentru el. Şi asta e 
mare lucru. 

Şi apoi în psihologia satului, slova scrisă pe 
hârtie are prinsă în ea însăşi altă tărie decât 
vorba spusă în vânt. E ceva ca o ştearsă amin¬ 
tire din credinţa în Epistolii. N’aţi auzit şi dvs. 
vorba: Când vrea vre-unul să-ţi spuie că e chiar 
adevărat, îţi spune: „e epistolie măi!“ Epistolie! 
Semn negru pe alb, care ded nu mai poate fi 
tăgăduit. 

Iată de ce socotesc că este o datorie a noastră 
să nu lăsăm nici-o scrisoare fără răspuns: ar în¬ 
semna să jignim şi să batjocorim dragostea ce 
ni se poartă. Şi mai mult decât atâta, trebueşte 
să scrim noi regulat sătenilor din sat, Fiecăruia 
în parte, trebuie să-i amintim ce vorbă am avut 
cu el. Unuia, să nu uite de merţele de piatră pe 
care le-a făgăduit Căminului, altuia să nu lase 
să se astupe gropile săpate pentru pomii cei 
buni, altuia că a sosit în biblioteca Căminului 
o carte pe care hine ar fi de ar ceti-o, mereu în- 
trebându-i de sănătatea, şi a lui şi a glotaşilor 
din jurul lui. 

Dacă ne-am putea da seama ce mulţumire su¬ 
fletească le putem da prin aceste răvaşe, sigur 
că leram seri mai des. Şi dacă nu ar fi sfânta 
lene, în câteva ceasuri pe lună am face mai multă 
treabă decât în lungi săptămâni de zile. 

Să ne rupem ded din ceasurile noastre mă¬ 
surate, timpul cel scurt pe care îl putem rodi 
aşa de lesne, de dragul prieteniei noastre cu oa¬ 
menii buni de acolo şi de dragul trebii începute. 

O ŞCOALA DE ORGANIZATORI 
DE MUNCA 


Am mai avut prilejul să spun că unul din ros¬ 
turile cele mari ale Echipelor cu experienţă este 
şi aceea de a alcătui cadrele conducătoare ale 
imensei munci de ridicare socială pe care ţara în¬ 
treagă este gata de a o pomi. 

Aceasta aduce însă după sine îndatoriri noui. 
Cât timp lucram în echipe experimentale, fie¬ 
care dintre echipieri făcea o experienţă indivi¬ 
duală, întemeiată pe o serie de încercări, de iz¬ 
bânzi şi de amărăciuni. Odată puşi însă la con¬ 
ducerea unui grup de muncă socială, Echipierii 
trebue să fie desăvârşit lămuriţi asupra unui pro¬ 
gram minimal de întocmiri şi asupra unei me¬ 
tode sigure. Vremea experienţelor, a luărei dela 
început a unor munci făcute, a căutării unor 
noui drumuri, este depăşită. Ni se impune deci 
un examen de conştiinţă, trebueşte să căutăm 
chipul în care adunându-ne cu toţii laolaltă, cei 
cari am lucrat în Echipe, să ne confruntăm ex¬ 
perienţele şi să ajungem la cristalizarea progra- 

.(„Curierul Echipelor"; 31 Ianuarie 1937). 

mului de acţiune minimal. Acesta trebuie să 
fie îndeajuns de lămurit, încât să poată fi pus 
apoi la îndemână oricărui începător, ou siguranţa 
că va fi înţeles corect şi aplicat rodnic. 

Este deci vorba să ajungem însfârşit la sco¬ 
pul pe care l-am urmărit mereu, în cursul âcestor 
trei ani de muncă cu Echipele noastre experimen¬ 
tale, şi să tragem experienţa propriu zisă din în¬ 
cercările noastre. 

Calea care a fost aleasă ca cea mai bună, a 
fost aceea a unei adunări a Echipierilor mai 
vechi, laolaltă cu alţii noui, cari deâbia se pre¬ 
gătesc pentrit campaniile viitoare, kitr’o echipă 
sintetică, de o alcătuire cu totul nouă, echipă 
pe care am numit-o „Şcoala de echipieri“. Cei 
cari vor lua parte la aceasta şcoală de echipieri, 
se -vor aduna pe lângă un Cămin Cultural. Am 
ales Căminul din Stăneşti (judi Muscel), care 
pe lângă uşurinţele pe care ni le dă- relativa 
lui apropiere de Bucureşti, este şi un Cămin 
foarte bun în câre Echipa a muncit harnic trei 
ani de zile şi în care intelectualii, împreună cu 
satul, au ştiut să ducă la bun sfârşit clădirea 
unui Cămin Cultural măreţ. Ţinta practică pe 
care ne-o propunem este să transformăm acest 
Cămin bun într’un Cămin cu adevărat model. 
Cea mai mare parte de lucrări, în vederea aces¬ 
tui scop, sunt făcute. Nu mai ne trebueşte de¬ 
cât o şforţare, pentru a trage roadele. Şcoala de 
echipieri va începe deci să organizeze tot ceeace 
este de nevoe într’un Cămin-Model. Va orga¬ 
niza biblioteca, dispensarul, muzeul, baia, dis- 

I ensarul veterinar, ş. a. m, d. Dar, spre deose¬ 
bire de munca făcută în Echipele obişnuite, fie- 
are din aceste lucrări va fi însoţită de o încer¬ 
care de lămurire teoretică a problemei respec¬ 
tive, pe temeiul doctrinei Fundaţiei Culturale 
Regale Principele Carol şi a experienţei tuturor 
Echipelor şi Echipierilor. Rezultatul va fi ajun¬ 
gerea la o formulă standard, minimală, care să 
se poată aplica în absolut toate Echipele. 

In Echipele obişnuite de peste vară, nu s’au 
putut realiza programe absolut complete. Fiecare 
Echipă a avut câte o izbândă. Unii au făcut o 
monografie bună, alţii o cooperativi, alţii o 
şcoală, alţii un dispensar, care ar putea servi 
drept model. Experienţa Echipierilor este deci 
fragmentară. Aci, la Stăneşti, vom încerca să 
facem o sumă a tuturor acestor înfăptuiri. Echi¬ 
pierii din şcoala dela Stăneştţ vor învăţa astfel 
chipul, foarte simplu de fapt, în care se poate 
face repede şi bine, o monografie modestă a 
unei comune; chipul cum se face şi se organi¬ 
zează o bibliotecă; cum se strâng obiecte de mu¬ 
zeu şi cum se înfăţişează pe pereţi; cum se Or- 
gânizează o expoziţie; cum se instalează un dis¬ 
pensar, etc. Fiecare echipier, în parte, va fi obli¬ 
gat să se documenteze şi să înveţe tehnica spe¬ 
cială a întreg programului de ridicare culturală 
a satului. Cei cari vor urma această şcoală vor 
avea astfel prilejul să vadă că toată această 
muncă culturală este de fapt o treabă de bun 
simţ şi că nicăeri nu ţi se cere o erudiţie sau 
daruri din cale afară de mari. Fiecare om c-u 

gânduri bune, cu putere de muncă şi cu oare¬ 
care spirit de organizare a muncii, ajunge să 
fie în foarte scurtă vreme folositor. Mai ales 
metodele de organizare a muncii sunt cele mai 
de temei. Acestea trebuesc în primul rând în¬ 
văţate. Am făcut experienţa, de pildă, cu şcoala 
de conducători de Cămine dela Leşu. Acolo am 
reuşit să organizăm un muzeu, într’o după masă, 
cu ajutorul unui grup de vreo 20 de cursişti. 
Dacă am fi lucrat desorganizat, fără să ştim 
precis ce vrem sau lăsând toată grija pe capul 
unuia singur, muzeul acesta nu s’ar mai fi fă¬ 
cut niciodată. Noroc însă că există această 
muncă în clacă, înzecitoare de puteri. 

Un echipier pus la un post de conducere a 
unui grup, mai mare sau mai mic, de munci¬ 
tori pe tărâmul culturii săteşti, este de fapt un 
organizator de muncă în clacă. Şi Căminul el 
însuş este o muncă în clacă. 

Pregătirea noastră din şcoală a tins toată să 
facă din noi buni profesionişti izolaţi. Nu ni s’a 
arătat încă niciodată tehnica de organizare a 
muncii colective. Acest lucru ne rămâne să-l în¬ 
văţăm. Astfel vom reuşi să facem într’adevăr 
rodnic întreg programul nostru minimal pe ca- 
re-1 vom fi cristalizat mai înainte. Abia atuncea 
când vom fi creeat în toată ţara o mentalitate 
de muncă obştească şi vom fi noi în stare să 
organizăm sistematic această muncă, vom putea 
spune că suntem pe calea cea bună şi că stră¬ 
duinţa noastră va deveni, nu numai contagioasă, 

Iclu om la om, ci se va şi închega, se va orga- 
m \ şi se va face simţită în mod viu şi real. 

m credinţa că echipierii, pe cari îi cunosc 
At. de harnici şi de îndrăgostiţi fiecare de me- 
<*na lor, vor prinde drag în Echipa-şcoală dela 
Stăneşti, de noua lor meserie şi noua lor me¬ 
nire, aceea de organizatori sistematici de Echipe, 
Cămine Culturale şi tabere de muncă spre fo¬ 
los obştesc. 

ŞCOALA DIN PIETRIŞ 

In $ gândul nostru, al celor care am avut răs¬ 
punderea conducerii Şcoalei de Echipieri din 
Pietnşriş, cele două săptămâni petrecute laolaltă, 
cu lOflOO de tineri studenţi, n’au fost decât un 
prilej [j pentru a găsi tovarăşi de lucru. 

Veţschii echipieri, care au experienţa campa¬ 
niilor n: trecute, alcătuesc un număr destul de im- 
presioi.onant de oameni. Suntem, toti laolaltă, ca 
o maţare frăţie a celor care, cu aceeaşi flacără a 
credittonţei în noi, am muncit într’un acelaş scop 
şi ne-^-am lăsat frământaţi de sat într’un acelaş 
chip. . Ne asemănăm între noi, ne recunoaştem 
unii îj într’alţii, ne socotim laolaltă izbânzile şi în- 
frâng>gerile, ne mândrim unii cu alţii şi am vrea 
ca această frăţie a noastră de astăzi, să fie un 
reazăţâm puternic pentru o prietenie activă, care, 
fără ^ contenire să ne facă a ne întâlni mereu pe 
drumaluri de tară, în sate. 

Da«ar aceşti echipieri vechi sunt puţini. Nu că 
ne-ai%n putea număra pe degete. Dinpotrivă: sun¬ 
tem cu sutele. Totuşi suntem încă puţini faţă 

(••QCurierul Echipelor'*; 13 Mau 1938), 

de ceeace avem de înfăptuit şi ne vom socoti în¬ 
totdeauna puţini până ce nu vom izbândi să 
tragem în rândurile noastre pe toţi aceia Care 
având suflet, nu înţeleg să şi-l precupeţească, a- 
tunci când este vorba de jertfă pentru rosturile 
mari ale muncii cărturăreşti, în vremile de azi. 

Cu cât e lupta mai grea, cu atât te uiţi în ju¬ 
rul tău mai dornic să vezi sporindu-ţi rândurile. 
O nevoie de proselitism, te frământă. Noi echi¬ 
pierii, ştim, de pildă, ce avem de făcut; satul 
românesc ni-i drag, dar ne e şi ruşine de el, 
cum ţi-e ruşine de un frate pe care din vina 
ta îl găseşti a fi aşa cum nu ai dori, fiindu-ţi 
mai mult ruşine de tine şi de neputinţele tale, 
decât de ale lui. Ca un cărturar ce te afli, tre¬ 
cut prin multe şcoli, chiar dacă nici-o lege a 
statului nu ţi-ar cere cu sila acest lucru, ci nu¬ 
mai obrazul t|u îndemnându-te, simţi, că cea mai 
mare datorie a ta, este să te răscumperi faţă de 
această povară, si jertfeşti din mintea şi din 
munca ta, pentru ca, laolaltă amestecări du-se căr- 
turăria ta. cu truda satului, să nu se piarză co¬ 
moara din adâncuri peste care s’a aşezat faţa 
cea hâdă a mizeriei. Că nu greşim în această 
credinţă a noastră, avem chezăşia înaltei Che». 
mări ce ni s’a făcut. 

Dar de acest îndemn al inimei şi de această 
poruncă, am vrea să asculte tot ce se află căr¬ 
turar în această ţară, de la cei mai mici până la 
cei mai mari. Ţara întreagă am dori-o echipieră, 
adică însufleţită de dorinţa de a munci fără de 
răgaz, ca să facem din ţărănimea noastră teme- 

lia nesdruncinată a neamului întreg, pentru vre- 
mile care vor să vie, în care soarta noastră a- 
târnă tot atât de mult de arme, cât şi de treapta 
de civilizaţie pe care o vom fi cucerit-o, civili¬ 
zaţia înaltă singură justificând rostul nostru pe 
o anume bucată de pământ din lume. 

De aceea în fiece om care trece prin faţa ta, 
te uiţi să vezi: oare acesta n’ar putea fi şi el 
un echipier? 

E pentru mine o nespusă bucurie să-mi pot 
spune: la Pietriş nu m’am uitat zadarnic în ochii 
camarazilor mei de două săptămâni. Desigur au 
fost mulţi pe care i-am văzut codindu-se, sau cu 
zeflemeaua acea omorâtoare de suflet, care nu 
ştiu cum s'ar putea mai repede alunga de pe 
meleagurile noastre. Dar am văzut şi sufletele 
cinstite, voinţele dârze, emoţia gândului curat, 
care caracterizează pe adevăratul echipier. Şi mă 
mângâi cu credinţa că poate mi-a fost dat mie, 
ca prin cuvântul şi purtarea mea, să trezesc câte 
un suflet şi mai ales să întăresc pe cei care poate 
nu îndrăzneau să se avânte din plin pe drumul 
spinos al Echipei. 

O recunoaştem acuma la sfârşit, foarte cinstit: 
am fost la această şcoală foarte aspri. Dar aşa a 
trebuit. Şcoala a fost şi o probă de foc pentru 
viitorii echipieri. Noi nu puteam uita că fiecă¬ 
rui echipier i se dă o misiune extrem de grea. 
O misiune atât de grea, încât pe măsură ce trece 
vremea, echipierii vechi abea o pătrund până în 
rădăcini. 

Ţi se dă ţie, om singuratec, sarcina de a sim- 

boliza, pentru sătenii din partea de ţară unde 
lucrezi, un gând regesc de dragoste. Ţi se cere 
să fii dovada folosului pe care cărturăria o a- 
duce cu sine. Ţi se cere astfel să fii un om deo¬ 
sebit, cu sufletul sfânt, cu nesfârşită blândeţe şi 
iubire, aducător de pace şi de ordine, muncitor 
fără răgaz, conducător de oameni fără prihană. 

Dar cum tu nu eşti decât un om, un biet om, 
nu poţi avea preţ decât în puterea dragostei şi 
în desăvârşirea putinţelor tale de înfrânare, căci 
mai întâi de toate, aceasta ţi se cere: să fii stă¬ 
pân pe tine însuţi, să dai dovada unei voinţe 
care nu şovăe, şi care nu glumeşte cu sine însuşi. 

Creatorul de disciplină, trebuie să aibe în sân¬ 
gele lui nevoia disciplinei. Omul care vrea, fără 
primejdie, să fie numai blândeţe şi iubire pen¬ 
tru alţii, faţă de sine trebue să fie neîndurător. 

De aceea am fost aspri şi am căutat chiar să 
gonim prin asprimea noastră, pe câţiva care ni 
s’au părut îndoelnici. 

Dar cei care erau într’adevăr echipieri, care 
judecau drept şi simţeau care ne e gândul, ne-au 
întins mâna frăţeşte, tot timpul, au stat de vorbă, 
cu sufletele deschise, s’au legat de frăţia noas¬ 
tră echipieră şi s’au făcut şi ei una cu noi. 

Dragi camarazi dela Pietriş, echipieri pe care 
fără şovăială vă vom putea trimite la sate cu 
credinţa că nu veţi trăda echipa, ci veţi fi la 
înălţimea menirei ei, strângeţi-vă rândurile şi 
pregătiţi-vă: peste puţină vreme vom pleca din 
nou, cu toţii de astă dată, în echipe, la sate, la 
şcoala cea mare şi nesfârşită a noastră, a tutulor: 
satul rQmânesc! 

ZĂRI NOUI IN MUNCA NOASTRA 


Trebue să ne dăm seama, toţi acei cari lucrăm 
în Echipele studenţeşti la sate, că reprezentăm 
în cultura românească, o experienţă de viaţă cu 
totul originală, ceeace înseamnă o laudă pentru 
noi, dar în âcelaş timp şi împovărarea cu o da¬ 
torie. 

Inţr’adevăr, chemarea Maestăţii Sale Rege¬ 
lui, a avut acest dar de a ne strânge şi a ne tri¬ 
mite, ca pe nişte iscoade prevăzătoare, pe un 
drum cu totul nou — drum pe care urmează, 
acum, să calce, greoaie şi puternice, armatele cele 
multe ale naţiei întregi. 

Ne-a strâns de pe unde ne aflam, de prin săli 
de cursuri, din biblioteci şi laboratorii, din clinici 
şi seminarii; ne-a abătut dela preocuparea noas¬ 
tră obişnuită, care era aceea a desăvârşirii noas¬ 
tre ca oameni de ştiinţă sau profesionişti; şi ne-a 
pornit pe drumul cel nou al muncii spre folos 
obştesc, în satele ţării noastre. 

Deşi călătoria ne-a fost grea, aşa cum este 
pentru orişice deschizători de pârtie, totuşi obo- 

(■,Curierul Echipelor"* L5 Ianuarie 1937). 

uiţi nu suntem. Ci ne întrebăm cu mândrie, care 
i mai fost generaţia făptuitoare de o asemenea 
ispravă a noastră? Când s'a mai întâmplat Ca, 
in masse mari, tinerimea învăţată să ia toiagul 
pribegiei spre sate, cu dorinţa să-şi înfrăţească 
munca ei cu nevoile satului? Când sa mai vă¬ 
zut ca „domnii 41 , „surtucarii,* 4 şi „îiădrăgarn 4 , să 
muncească cot la cot cu sătenii, cu sapa, caz¬ 
maua şi barda; cu gândul, cuvântul şl cu su¬ 
fletul? 

Desigur că avem răsplata noastră» din bel¬ 
şug, nu numai în credinţa că ne-am făcut da¬ 
toria, răspunzând unei asemenea chemări, ci şi 
în prietenia pe care am legat-o cu satul şi care, 
fie şi ea singură, ar fi deajuns ca să aducă de¬ 
plina noastră mulţumire sufletească. 

Iată însă că drumul nostru ne duce spre zări 
cu totul noui, pe cari până acum nu le între¬ 
zărisem. Muncind acolo, tăcuţi, la sate, am fă¬ 
cut şî o altă ispravă* neaşteptată ; am chemat 
la rândul nostru pe alţii în rândurile armatei 
culturale a ţărih 

După al treilea an de muncă, vedem cum stră¬ 
jerii şi premilitarii, pritnesc întreg prograoilil no¬ 
stru de ridicare culturală a satelor; vedem apoi 
venind în rândurile noastre, pe tinerii cari abea 
acum îşi fap armata, doctori umani şi veterinari, 
ca să-şi închine Opt luni de studiu âceluiaş ţel; 
vedem tab'erile de sute de cercetaşi lucrând îm¬ 
preună cu noi, şi ne aşteptăm pe curând şi la 
sosirea taberilor de muncă, pe cari le Organi¬ 
zează legea muncii pentru folos obştesc. 

Aceasta înseamnă că de aci înainte, noi nu 
vom mai (i singuri; munca noastră se va ofi¬ 
cializa şi va deveni acţiune de stat. Prin aceasta 
însăşi, întreaga noastră activitate, va suferi o 
schimbare de înfăţişare. Dacă până acum ne în¬ 
deplineam pe deantregul datoria, punându-ne 
toată puterea de muncă în slujba acţiunii di¬ 
recte, de astăzi înainte, avem datoria să punem 
la îndemâna tuturor tovarăşilor noştri de lucru, 
şi experienţa pe care am căpătat-o. Fiecare stu¬ 
dent echipier trebuie să se facă un educator şi 
un conducător. Avem datoria să ajutăm la crea¬ 
rea unei opinii publice culte şi a unui curent 
de masse, cari să transforme radical atitudinea 
noastră -sufletească de până acum, din una de 
nepăsare într’una de conştientă nevoe de a 
munci. Deasemenea avem datoria de a alcătui 
cadrele conducătoare ale nouei campanii de lucru. 

Cu nici un preţ, noi nu trebuieşte să lăsăm 
ca întreaga noastră experienţă să nu fie folosită. 
Am ajuns, după atâta amar de vreme, să ştim 
ce vrem, să cunoaştem problemele satului şi mij¬ 
loacele ridicării lui culturale. Avem un program 
pe care, cu bună dreptate, îl credem rodnic. 

Acest program este următorul: un sat se ri¬ 
dică prin el însuşi; o echipă, o tabără, un tech- 
nician izolat, nu pot să facă nimic, dar abso¬ 
lut nimic, dacă nu reuşesc să scoată din amor¬ 
ţire satul el însuşi. Noi nu suntem altceva de¬ 
cât o echipă de şoc, noi dăm numai o pornire, 
un prim pas, o trezire. Satul, el însuşi, trebue 
apoi, să urmeze la muncă permanentă. Pentru 

aceasta e nevoe ca el să fie organizat anume 
Această organizare a satului, pentru ridicarea 
sa culturală, se face prin Căminul Cultural, loc 
de adunare a tuturor puterilor lui vii. 

In al doilea rând o cultură nu se poate naşte 
numai pe o anumită lăture a vieţii satului; ci 
dintr’o dată, pe toate cele patru laturi ale ei. 
Urnirea trebuie să fie făcută dintr’o dată şi cu 
aceeaşi putere, pe tărâmul sănătăţii, muncii, 
minţii şi a sufletului. 

In al treilea rând, puterile noastre nu trebuesc 
să fie împrăştiate, ci trebueşte să ne îndărăt¬ 
nicim asupra aceluiaşi punct de plecare. Numai 
munca intensivă, făcută an de an într’un loc, 
aduce după sine roade; activitatea extensivă, în¬ 
seamnă numai risipire de forţe. 

In al patrulea rând, locurile unde lucrăm, tre¬ 
buie să ajungă adevărate centre de ridicare cul¬ 
turală. Munca socială, bine orânduită, ajunge a 
fi „contagioasă". Căminul Cultural unde lu¬ 
crăm, trebuie să ajungă un centru de adunare 
al regiunii, în congrese, şcoli de conducători de 
Cămine Culturale, tovărăşii şi federale de Că¬ 
mine ş. a. m. d. 

Deci, nădejdea noastră, nu este în taberele de 
muncă, şi nici în specialiştii trimişi pe câteva 
luni la sate, ci în primul rând, nădejdea noastră 
este chiar în sate. In mâna aceea de intelectuali 
din toată ţara, cari ne înţeleg şi în marea mul¬ 
ţime a gospodarilor noştri, atât de cuminţi şi 
atât de dornici de un trai mai omenesc. 

Noi, Echipele Regale Studenţeşti, în fruntea 

tovarăşilor noştri, străjeri, cercetaşi, premilitan 
nu avem decât rostul de îndrumători, de >n 
ducători şi de technicieni propriu zişi. Prin 
ceasta afirmăm că munca culturală, aşa cum o 
vrem noi, este mai grea decât cum se vede i 
de obicei. Căci este mai uşor unui medic, să 
dea pur şi simplu consultaţii, decât să câştige 
întreg satul pentru o nouă viaţă higienică. E 
mai uşor să practici medicina veterinară, decât 
să determini o adevărată ridicare zooeconomică, 
într’urt sat. ^iai uşor să sapi tu singur un şanţ, 
decât să convingi pe săteni să o facă. 

Dar odată ce ştim toate aceste lucruri, dato¬ 
ria noastră este limpede. Dacă asta ni se cere, 
asta vom face. Dacă ţara are nevoie de condu¬ 
cători technicieni pentru gospodărirea ei, condu¬ 
cători technicieni vom fi. 

Nişte conducători cari îşi fac din meseria lor, 
o adevărată misiune. 

Şi că aşa va fi, putem da dovadă, sutele de 
echipieri, cari modeşti şi neştiuţi, şi-au jertfit 
tot sufletul lor, toată ştiinţa lor, şi uneori să¬ 
nătatea lor, pentru acest nou eroism, pe care îl 
pretind vremile în cari trăim: eroismul muncii 
Sociale. 


194 


SOCIOLBUC 


*0 


lor 




ATELIERELE 
LUCEAFĂRUL Ş. A, 
BUCUREŞTI II 


1 


PREŢUL 30 LEI 

SOCIOLBUC 












